
PÄÄKIRJOITUS 


Epäileminen  käy  tyästä 


Epäileminen  ammattina  on  raskasta,  mutta 
antoisaa.  Monissa  ammateissa  skeptikon 
taipumuksista  on  enemmän  haittaa  kuin 
apua.  Esimerkiksi  pappina,  liikemiehenä,  po¬ 
liitikkona  tai  matematiikan  opettajana  epäilijän 
elämä  on  yhtä  myrkkyä.  Niissä  hommissa  on 
uskottava  annettuihin  malleihin,  kaavoihin  ja 
järjestelmiin.  Mutta  hyvän  tai  edes  kohtalaisen 
toimittajan  pitää  olla  jo  syntyjään  tyyppi,  joka 
aavistelee  kaiken  aikaa  pahinta.  Ei  ehkä  yksityis¬ 
elämässään,  mutta  työssään.  Silti  Woody  Allen 
voi  olla  yllättävän  monen  journalistin  suosikki 
elokuvantekijänä.  Arthur  Schopenhauer  lienee 
vastaavasti  tutkivien  ja  penkovien  toimittajien 
mielifilosofi. 

Suomalaisten  nykykatastrofien  taustalta  löyty¬ 
vät  liian  hyväuskoiset  ja  kaveripiirin sä  lumoissa 
olevat  toimittajat.  Esimerkkejä  on  politiikassa, 
talouselämässä  ja  urheilussa.  Jos  politiikan-  ja 
taloustoimittajat  olisivat  hoitaneet  hommansa 
kunnon  skeptikon  tavoin,  ei  meillä  olisi  hätä¬ 
päivää.  Emme  edes  tuntisi  sanoja  pankkikriisi  ja 
lama.  Sama  pätee  urheiluun  ja  erityisesti  huip¬ 
pu-urheiluun.  Jos  urheilutoimittajat  eivät  täysin 
kritiikittömästi  hölöttäisi  hjallisten  peeärrää,  niin 
meillä  ei  olisi  hiihtohässäkkää.  Kilpaurheilun  ää- 
liömäisyydet  näkee  kuka  tahansa  lukemaan  ja 
kirjoittamaan  oppinut.  Kannattaako  niistä  edes 
huolestua?  Pintaurheilun  julkisuusarvo  ja  mega- 
bisnes  romahtaisivat  hetkessä,  jos  urheilutoimi¬ 
tuksiin  palkattaisiin  pari  kunnon  toimittajaa  ny¬ 
kyisten  hehkuttajien,  huutajien  jamielistelijöitten 
tilalle.  Kylmäveristä  urheilubisnestä  myötäileviä 
juttuja  löytyy  joka  viikonloppu  iltapäivälehdistä 
ja  television  urheiluohjelmista. 

Pienlehdessä  ikäviä  kysymyksiä  tekevällä  ja 
arkistoja  penkovalla  toimittajalla  on  helteiset  ol¬ 
tavat,  kahdestakin  syystä.  Uutisia  ja  pengottavaa 
riittää,  sillä  paikallis-  ja  maakuntalehdillä  ei  ole 
minkäänlaista  perinnettä  tutkivalle  journalismil¬ 
le.  Perusteellista  työtä  ei  ole  tehty.  Kuntien  ja 
kaupunkien  päättäjien  on  annettu  sählätä  kaikessa 
rauhassa.  Johtavat  poliitikot  ja  virka-miehet  ovat 
liian  lähellä  päällikkötoimittajia  ja  kustantajia. 


Kaveriporukassa  on  helppoja  mukava  olla  samaa 
mieltä.  Maakuntatasolla  ei  ole  riittävästi  kriitti¬ 
sestä  journalismista  innostuneita  tekijöitä. 

Jo  kohtalaisella  työmäärällä  voi  selvittää  us¬ 
komattomia  asioita.  Semmoisen  huomaaminen 
innostaa  uusia  ja  rohkeita  kykyjä.  Heille  pitäisi 
antaa  enemmän  palstatilaa  ja  lähetysaikaa. 

Arkojen  juttujen  julkaiseminen  voi  olla  vai¬ 
keaa.  Kustannus-  ja  mediamaailmassa  on  paljon 
konformisteja.  On  huomattavasti  helpompi  elää, 
jos  unohtaa  vääryydet  ja  siirtyy  viihteen  puolelle. 
Olemme  hyvin  tavallisia  ihmisiä.  Harva  uskaltaa 
pistää  koko  elämänsä  peliin.  Pitää  olla  joko  ääliö 
tai  ääliömäisen  rohkea.  Valtakoneisto  iskee  takai¬ 
sin.  Tavalla  tai  toisella.  Se  isku  tulee  ennemmin 
tai  myöhemmin.  Ja  se  tulee  kovaa! 

Kuumien  juttujen  seuraukset  voivat  olla  ka¬ 
tastrofaaliset  sekä  yksittäisen  toimittajan  että 
koko  työporukan  kannalta.  Kaikki  riippuu  omas¬ 
ta  asemasta  työpaikalla,  suhteesta  esimieheen, 
päättäjien  herkkänahkaisuudesta,  työkavereitten 
solidaarisuudesta  ja  kustantajan  ymmärryksestä. 

Harvallakustantajallatässämaassa  on  riittäväs¬ 
ti  rohkeutta  ja  pyrkimystä  rehellisyyteen.  Tiedon¬ 
välityskin  kun  on  vain  liiketoimintaa. 

Toimittajan  työssä  epäilijän  kyvyt  pääsevät 
oikeuksiinsa.  Ne  voivat  jopa  jalostua  ja  tuottaa 
lukijoille  monia  iloisia  hetkiä.  Lukunautinnon 
lisäksi  toimittaja  voi  tarjota  kipeitä  tietoja.  Hän 
voi  olla  herättäjä,  viimeinen  unilukkari.  Toisaalta 
jatkuva  päättäjien  toiminnan  motiivien  selvittely 
ja  moraalin  arvioiminen  käy  voimille.  Siinä  voi 
jopa  oma  suhteellisuudentaju  kärsiä.  Koskaan  ei 
voi  olla  varma  mistään.  Oma  mottoni  on:  varo, 
sinua  huijataan. 

Kalle  Keränen 
kalle  .keranen  @  sicom.  fi 


Kirjoittaja  on  Sulkava- lehden  päätoimittaja  ja  tutkiva¬ 
na  journalistina  vuonna  2000  palkittu  toimittaja. 

Professori  Juha  Kere: 


Geeneistä  < 
tulevaisuud 
ennustajiksi 

Mihin  geenit  kelpaavat  tutkimuksessa? 

Kun  tehdään  eri  eliölajien  vertailevaa 
tutkimusta,  pystymme  geenien  avulla 
vastaamaan  kysymykseen,  mistä  me  tulemme. 
Voimme  saada  tietoa  evoluution  kulusta.  Jo  nyt 
olemme  oppineet,  että  hyvin  suuri  osa  geeneis¬ 
tämme  on  olennaisesti  samanlaisia  kuin  hiivalla 
ja  vielä  suurempi  osa  samanlaisia  kuin  sukkula¬ 
madolla.  Erona  on,  ettei  hiivalla  ole  geenejä,  joi¬ 
ta  käytetään  solujen  väliseen  kommunikaatioon, 
koska  se  ei  yksisoluisena  sellaisia  tarvitse.  Suk¬ 
kulamato  tuhannella  solullaan  kommunikaatiota 
jo  tarvitsee,  mutta  ihminen  paljon  enemmän,  joten 
meillä  solujen  väliseen  kommunikaatioon  vaikut¬ 
tavat  geeniperheet  ovat  luonnollisesti  suurempia 
kuin  sukkulamadolla. 

Kiinnostavaa  lääketieteen  kannalta  on  näiden 
elintoimintojen  yhtäläisyyksien  ja  eroavaisuuk¬ 
sien  tutkiminen. 

Toinen  alue,  johon  geenitietoutta  voidaan  käyt¬ 
tää,  on  ihmisen  monimuotoisuuden  tutkiminen. 
Ihmiset  eroavat  perimältään  toisistaan  vain  muu¬ 
taman  promillen  verran.  Silti  on  arveltu,  että  kaksi 
ihmistä  poikkeaa  toisistaan  useamman  kymme¬ 
nen  tuhannen  pienen  koodin  kautta  eri  geeneissä. 
Tämä  vaihtelu  selittää  eri  näköisyytemme  ja  sen, 
että  sairastumme  eri  tauteihin. 

Myös  kansojen  sukulaisuutta,  väestöhistoriaa 
ja  ihmisen  varhaishistoriaa  voidaan  tutkia  gee¬ 
nien  avulla.  Tiedämme,  että  ihmislaji  on  saanut 
alkunsa  Afrikassa,  jossa  väestöjen  sisäiset  erot 
ovat  suurimmat  kuin  mitä  missään  väestöissä 
tunnetaan.  Ihminen  on  elänyt  Afrikassa  kaikista 
kauimmin,  koska  erojen  kirjo  on  ehtinyt  muodos¬ 
tua  niin  laajaksi. 

Geenit  kelpaavat  myös  yksilön  tunnistukseen, 
sukulaisuuksien  selvittämiseen  ja  rikostutkin¬ 
taan.  Sekä  erittäin  tärkeään  asiaan:  tautien  syiden 
selvittämiseen. 


ei  oi 
en 


Genetiikan  professori  Juha  Kere. 


Sattumalle  sijaa 

Tautien  taustat  voidaan  karkeasti  luokitellen 
jakaa  perintötekijöistä  ja  ympäristötekijöistä  ai¬ 
heutuviksi.  Pelkästään  ympäristötekijöistä  johtuu 
esimerkiksi  luun  murtuma  lento-onnettomuudes¬ 
sa  -  asiaan  ei  vaikuta  yhtään  luun  vahvuus,  vaikka 
se  onkin  osittain  perintötekijöistä  riippuvainen. 
Verenvuototauti,  eli  hemofilia,  johtuu  taas  lähes 
täysin  perintötekijöistä,  eli  siitä  onko  veren  hyy- 
tymistekijägeenissä  mutaatiota  vai  ei. 

On  koko  joukko  tavallisia  sairauksia,  joiden 
tiedetään  kasaantuvan  perheittäin  -  joihin  siis 
vaikuttavat  perintötekijät.  Silti  esimerkiksi  ident¬ 
tisillä  kaksosilla  ei  toisen  sairastuminen  määrät¬ 
tyyn  tautiin  ennusta  myös  toisen  sairastumista 
samaan  tautiin.  Todennäköisyys  on  vain  50  pro¬ 
senttia,  vaikka  kyseessä  ovat  perintötekijöiltään 
täysin  samanlaiset  yksilöt.  Perintötekijät  eivät 
yksin  aiheuta  sairauksia,  vaan  niihin  vaikuttavat 

“DNA  on  puhdas  luonnontuote.  Ei  ole  olemassa 
elämää  ilman  DNA:  ta.  Joka  kerta,  kun  juomme  lasil¬ 
lisen  vettä,  pistelemme  suuhumme  bakteerien  DNA: 
ta.  Joka  kerta  kun  syömme  pihvin,  syömme  lehmän 
DNA:ta.  Joka  kerta,  kun  syömme  luonnonmukaista 
elävää  ravintoa  salaatin  muodossa,  syömme  DNA: 
ta,  joka  on  vieläpä  raakaa.  Elimistömme  on  kestänyt 
tätä  hyvin  satoja  tuhansia  vuosia.” 


-  Risto  k.  järvinen  - 


myös  ympäristötekijät  ja  usein  unohdettu  oikea, 
puhdas  sattuma. 

Ihmisen  ulkomuoto  on  voimakkaasti  geneetti¬ 
sessä  kontrollissa,  josta  yksinkertainen  todistus 
on  identtisten  kaksosten  muistuttaminen  toisiaan 
niin  voimakkaasti,  että  heitä  on  vaikea  erottaa 
toisistaan.  Ympäristö  vaikuttaa  asiaan  hyvin  vä¬ 
hän.  Kuitenkin,  jos  tutkitaan  kaksosten  silmien 
iris-kuviointia,  niin  ne  ovat  erilaiset,  vaikka  muo¬ 
dostuvat  tasan  samoista  perintötekijöistä. 

On  keinotekoista  ruveta  selittämään,  että  asia 
johtuu  siitä,  että  kaksoset  olivat  äidin  kohdussa  eri 
puolilla  -  toinen  vasemmalla,  toinen  oikealla  -  ja 
että  tämä  ympäristötekijä  vaikutti  iris-kuviointien 
muodostumiseen. 

Kysymys  on  puhtaasti  satunnaisista  ilmiöistä, 
jotka  liittyvät  siihen,  miten  solut  jakautuvat  ja 
asettautuvat  paikoilleen  kuvioinnin  muodostues¬ 
sa.  Vastaavia,  satunnaisia  ilmiöitä  on  elimistös¬ 
sämme  luultavasti  erittäin  paljon. 

Geeniseulontaa  vai  ei? 

Tällä  hetkellä  tunnetaan  erittäin  hyvin  määrätyt 
harvinaiset  suomalaiset  sairaudet,  niin  sanotut 
suomalaisen  tautiperinnön  taudit.  Niillä  tarkoi¬ 
tetaan  noin  kolmeakymmentä  yleensä  peittyvästi 
periytyvää  sairautta,  jotka  todetaan  yhteensä  noin 
30  lapsella  vuodessa  Suomessa.  Potentiaalinen 
riski  saada  sairas  lapsi  on  noin  130  perheellä 
vuosittain,  koska  vain  joka  neljäs  riskiperheistä 
saa  sairaan  lapsen. 

Voidaan  laskea,  että  noin  joka  viides  suoma¬ 
lainen  kantaa  mukanaan  ainakin  yhtä  näiden  sai¬ 
rauksien  geeneistä.  Pitäisikö  samaan  sairauteen 
altistavaa  geeniä  kantavat  riskiparit  seuloa  esiin? 
En  tiedä  oikeata  vastausta,  mutta  on  helppo  las¬ 
kea,  mitä  tämä  tarkoittaisi  käytännössä. 

On  olemassa  menetelmiä,  joilla  voitaisiin  suh¬ 


teellisen  edullisesti  tunnistaa  kyseisten  tautien 
takana  olevat  geenimutaatiot.  Mutta  jos  geenien 
perään  halutaan  lähteä  kattavasti,  pitää  vuosittain 
tutkia  noin  60  000  odottavaa  äitiä  tai  tulevaa 
isää.  Tästä  joukosta  löytäisimme  noin  12  000 
tautien  perimän  geeninkantajaa.  Tämän  jälkeen 
olisi  loogista  tutkia,  onko  heidän  puolisoillaan 
tautigeenejä,  jolloin  löytäisimme  jälleen  2500 
kantajaa  lisää.  Valtaosalla  pareista  olisi  kuitenkin 
eri  sairauden  perintötekijät,  jolloin  mitään  riskiä 
saada  sairas  lapsi  ei  ole.  Seulonnassa  löytyisi  noin 
130  paria,  jossa  molemmat  puolisot  kantavat  sa¬ 
maa  peittyvästi  periytyvää  geeniä.  Sairaita  lapsia 
he  synnyttäisivät  siis  noin  30. 

Näiden  30  suomalaisen  tautiperintöön  sairastu¬ 
van  lapsen  etukäteen  löytämiseen  kuluisi  ainakin 
kymmenen  sairaanhoitajan  kokopäiväinen  työpa¬ 
nos  per  vuosi  j  a  lisäksi  työpanos ,  joka  tarvittaisiin 
näytteiden  ottamiseen,  lähettämiseen  ja  tutkimi¬ 
seen  sekä  tulosten  järjestyksessä  pitämiseen.  Voi¬ 
daan  kysyä,  kannattaako  se.  Miksi  seulottavien 
joukkoon  on  valittu  juuri  nämä  sairaudet?  Kuka 
päättää,  mitkä  sairaudet  pitäisi  kuulua  tutkitta¬ 
vien  joukkoon  ja  miksi?  Onko  ylipäätään  oikein 
etsiä  sairauksia?  Olisiko  järkevämpää  käyttää 
niiden  kymmenen  sairaanhoitajan  työ  esimerkik¬ 
si  päihdeongelmaisten  perheiden  auttamiseen? 
Näin  estettäisiin  päihdeongelmasta  johtuvaa 
vammautumista,  joka  todennäköisesti  on  lukuna 
suurempi  kuin  30.  Kysymyksiin  ei  ole  tieteellisiä 
vastauksia,  vain  arvovastauksia. 

Suomessa  pari  vuotta  sitten  istunut  geeniseu- 
lontatyöryhmä  totesi,  että  tällä  hetkellä  ei  ole 
aihetta  eikä  perustetta  käynnistää  minkäänlaisia 
geeniseulontoja. 

Paljastavatko  geenit  kaiken? 

Moni  on  esittänyt  huolestumisensa  siitä,  että 
kohta  vakuutusyhtiöt  ja  työnantajat  haluavat  tie¬ 
tää  geeneistämme  kaiken.  Asiaa  kannattaa  katsoa 
väestöepidomiologiselta  ja  teknis-tieteelliseltä 
pohjalta,  jotta  selviää  mihin  geenit  kelpaavat  ja 
mihin  eivät. 

Mitä  tarkoittaa  alttius  geneettisessä  mielessä? 
Jos  olisi  olemassa  geenitesti,  joka  erottelee  jo¬ 
honkin  tautiin  alttiit  ihmiset,  voitaisiin  väestö 
sen  perusteella  jakaa  kahteen  ryhmään:  sellaisiin 
jotka  omistavat  alttiusgeenin  ja  sellaisiin,  jot¬ 
ka  eivät  omista.  Alttiusgeenien  omistajista  siis 
suurempi  osuus  sairastuu  esimerkiksi  verenpai¬ 
netautiin  kuin  niistä,  jotka  eivät  kyseistä  geeniä 
omista.  On  kuitenkin  olemassa  pieni  joukko  ih- 

misiä,  jotka  eivät  omista  alttiusge- 
eniä,  mutta  sairastuvat  kuitenkin. 

Ja  tietysti  joukko,  jotka  omistavat 
geenin,  mutta  eivät  koskaan  sairas¬ 
tu.  Geenit  eivät  merkitse  kohtalon¬ 
omaista,  varmaa  ennustetta,  vaan 
pikemminkin  tilastollista  lukua. 

Esimerkiksi  astmaa  sairastaa  noin  neljä  prosent¬ 
tia  väestöstä.  Kuvitellaan,  että  puolet  tapauksista 
johtuisi  geeneistä  ja  puolet  muista  tekijöistä.  Jos 
sitten  lähdettäisiin  tutkimaan  sataatuhatta  ihmis¬ 
tä,  voisi  kyseisen  geenin  omistajia  olla  vaikkapa 
yhdeksän  prosenttia,  eli  9000  ihmistä,  joista  2000 
sairastuisi  astmaan  ja  7000  ei  sairastuisi  koskaan. 
Niitä,  jotka  sairastuvat,  mutta  eivät  omista  geeniä, 
olisi  myös  2000.  Siis  noin  20  prosenttia  geenin 
omistajista  sairastuisi. 

Kelpaisiko  tällainen  testi  väestön  seulontaan? 
Mitä  tehtäisiin  niiden  7000  terveen  kanssa,  joilla 
oli  positiivinen  testitulos,  mutta  jotka  eivät  kos¬ 
kaan  sairastuneet?  Mitä  tehtäisiin  niiden  2000 
sairaan  kanssa,  joille  sanottiin,  ettei  riskiä  ole, 
mutta  jotka  kuitenkin  sairastuivat? 

On  hyvin  tärkeää  tiedostaa,  ettei  alttiusgeenin 
kantajuus  tarkoita  välttämättä  sairastumista,  vaan 
kasvanutta  riskiä  sairastua.  Jos  joku  kulkee  pyö¬ 
rällä  töihin  sen  sijaan  että  käyttäisi  bussia,  ottaa 
hän  luultavasti  kymmenkertaisen  kuolemanriskin 
joka  päivä.  Kysymys  on  riskiluvuista,  jotka  eivät 
yksilön  kohdalla  useimmiten  toteudu. 

Diagnostiikan  avuksi 

WHO  on  laatinut  aikanaan,  ennen  kuin  geeni- 
testeistä  tiedettiin  yhtään  mitään,  kriteerit  seu¬ 
lontatutkimuksille  väestössä.  Kriteerien  mukaan 
vain  sellaisia  asioita  kannattaa  seuloa,  jotka  ovat 
merkittäviä  terveysongelmia  -  monet  tavallisista 
taudeista  täyttävät  tämän  kriteerin.  Seulonnan 


perusteella  pitää  myös  olla  kunnollinen  keino 
puuttua  siihen  prosessiin,  josta  tauti  aiheutuu, 
seulonnasta  täytyy  siis  olla  hyötyä  käytännön 
kannalta.  Lisäksi  seulontaa  täytyy  olla  tasapuo¬ 
lisesti,  jatkuvasti  saatavilla.  Se,  että  seulontoja 
toteutetaan  vain  jollekin  ryhmälle  vain  jonakin 
aikana  ei  WHO:n  mukaan  ole  hyväksyttävää. 
Kriteerien  mukaan  testimenetelmän  pitää  olla 
riittävän  tarkka  löytämään  ne ,  jotka  todella  tulevat 
sairastumaan.  Seulonnan  aiheuttamien  kustan¬ 
nusten  täytyy  olla  kohtuullisia  verrattuna  itse 
sairauden  aiheuttamiin. 

Täyttyvätkö  edelliset  edellytykset  geeniseulon¬ 
nan  osalta,  jos  ajatellaan  tavallisia  tauteja?  Eivät. 
Yhdenkään  tavallisen  taudin  seulomiseen  ei  ole 
olemassa  geenitestejä,  jotka  täyttäisivät  riittävän 
tarkkuuden  vaatimuksen.  Sellaisia  ei  ole  luulta¬ 
vasti  ole  edes  näköpiirissä. 

Mihin  geenit  sitten  kelpaavat?  Lääkinnällisessä 
toiminnassa  pyritään  diagnoosiin  -  mahdollisen 
tarkkaan  sairauden  tunnistamiseen  -  sekä  syyn- 
mukaiseen  tai  mahdollisimman  paljon  ihmistä 
hyödyttävään  sairauden  hoitoon.  Tähän  tehtävään 
geenit  tulevat  kelpaamaan  erittäin  hyvin. 

Geenitestien  käyttö  otettaneen  tulevaisuudessa 
diagnostiikkaan  mukaan.  Olisi  epäloogista  ryhtyä 
erottelemaan  geenitestejä  erikseen  muista  labo- 
ratoriotesteistä,  joita  lääketieteessä  käytetään. 
Ihmisiä  ei  voi  asettaa  eri  asemaan  sillä  perus¬ 
teella,  todetaanko  esimerkiksi  verenvuotautia 
sairastavalta  hyytymistekijähäiriö  verinäytteestä 
valkuaisainetta  tutkimalla  vai  verisolun  RNA- 

“Geenien  toiminnasta  ymmärretään  suurin  piirtein 
yhtä  paljon  kuin  puhelinluettelon  perusteella  voi 
ymmärtää  sosiologiaa  ja  yhteiskunnan  toimintaa. 
Vaatii  kokonaan  uuden  tutkimusotteen  selvittää, 
miten  geenit  petaavat  yhteen  solun  ja  elimistön  toi¬ 
minnassa.” 


näyte  ottamalla  vai  tehdäänkö  DNA-testi.  Aivan 
yhdentekevää  on,  millä  menetelmällä  diagnoosi 
tehdään.  Kaikki  testit  ovat  biokemiallisia  -  ei 
DNA  ole  molekyylinä  sen  kummallisempi  kuin 
mikään  muukaan  molekyyli  elimistössämme. 

Täsmälääkkeitä  tiedossa 

Jos  geenitestejä  ei  kohdisteta  koko  väestöön, 
vaan  pelkästään  niihin,  jotka  sairastuvat  johonkin 
tiettyyn  sairauteen,  saatamme  pystyä  jakamaan 
sairastuneet  tautimekanismin  suhteen  erilaisiin 
ryhmiin.  Näiden  ryhmien  osalta  kannattaa  tutkia, 
tehoaako  niihin  joku  hoito  paremmin  kuin  joku 
toinen.  Lopulta,  kun  opimme  solujen  ja  elimis¬ 
tön  toiminnasta  ja  sairausprosessista  enemmän, 
saamme  uusia  kohteita  lääkehoidolle.  Parin-kol- 
menkymmenen  vuoden  päästä  meillä  alkaa  olla 
uusia  lääkkeitä,  jotka  ehkä  tehoavat  erityisen 
hyvin  jonkun  tietyn  geenin  omistajiin. 

Lääketeollisuus  on  pitkään  keskittynyt  hake¬ 
maan  pieniä  molekyylejä,  joilla  voidaan  vaikut¬ 
taa  elimistössä  erilaisiin  kohtiin  kemiallisesti  ja 
joita  voidaan  näppärästi  ottaa  suun  kautta.  Nyt 
kun  genomitutkimuksen  ja  solujen  toiminnallisen 
tutkimuksen  myötä  löytyy  paljon  uusia  mahdolli¬ 
sia  vaikutuskohtia,  niin  suurin  geenitutkimuksen 
vaikutus  lääketieteeseen  tulee  olemaan  se,  että 
ruvetaan  kehittämään  uusia  lääkeaineita.  Ny¬ 
kyaikainen  lääketiede  tuntee  muutamia  satoja 
kohdemolekyylejä,  mutta  lähivuosina  siirrymme 
tilanteeseen,  jossa  voimme  valikoidakohdemole- 
kyylejä  kymmenien  tuhansien  joukosta. 

Monimutkaiset  systeemit  aina  vaikeita 
ennustaa 

Minkä  takia  tautigeenistä  tutkimusta  tehdään? 
Tarkoitus  on  pyrkiä  ymmärtämään  sairauksien 
syntymekanismeja,  tarkentaa  diagnostiikkaa  ja 


SUOMEN 

GENOMIKESKUS 

Suomen  genomikeskus  on  kansallinen  mo- 
nitekijäisten  tautien  geenitutkimuksen 
asiantuntijalaitos.  Se  toimii  Helsingin  yli¬ 
opistossa  erillisenä  yksikkönä.  Laitoksen  johto¬ 
kuntaan  kuuluu  edustajia  myös  muista  yliopistois¬ 
ta  ja  tutkimuslaitoksista.  Yhteistyökumppaneina 
ovat  tutkijaryhmät,  joiden  mielenkiinto  kohdistuu 
tautien  pemssyiden  selvittämiseen. 

Keskuksen  tehtävänä  on  tutkimushankkeiden 
suunnittelu  ja  asiantuntija-apu,  ihmisperimän 
merkkiominaisuuksien  määrittäminen  (genotyyp- 
paus)  tutkimustarkoituksiin,  tulosten  tulkinta  ja 
geenivaikutusten  tunnistaminen  sekä  tutkijakou¬ 
lutus.  Keskus  ei  tee  diagnostisia  geenimäärityksiä 
eikä  ota  tutkiakseen  yksittäisiä  perheitä  tautien- 
nusteiden  laatimiseksi. 

Suomi  on  perinnöllisten  tautien 
tutkimuksen  mallimaa 

Suomen  väestöhistoria  ja  suomalainen  tervey¬ 
denhuoltojärjestelmä  ovat  antaneet  maallemme 
kansainvälisesti  poikkeuksellisen  hyvän  aseman 
tautigeenien  selvittämisessä.  Väestö  on  elänyt 
suhteellisen  eristyksissä  muista  kansoista.  Luon¬ 
non  aiheuttamat  kulkuesteet  ja  alhainen  väenti¬ 
heys  ovat  johtaneet  myös  paikalliseen  eristynei¬ 
syyteen.  Suomessa  tautien  geneettistä  tutkimusta 
helpottaa  myös  se,  että  jo  1600-luvulta  lähtien 
Suomessa  kirkko  on  pitänyt  tarkkaa  sukulaisuus¬ 
suhteista  kertovaa  kirjanpitoa. 

Suomessa  on  kolmisenkymmentä  niin  sanotun 
suomalaisen  tautiperinnön  tautia,  joissa  sairaus 
johtuu  yhdenperintötekijän  muutoksesta.  Suoma¬ 
laiset  tutkijat  ovat  1990-luvulla  selvittäneet  niistä 
useimpien  geenien  paikat  ja  monien  geenivirheet¬ 
kin  on  jo  tunnistettu.  Tutkijoiden  työ  on  kansain¬ 
välisestikin  mitattuna  ollut  suuri  menestys.  Nyt 
suomalaisten  katseet  kohdistuvat  uuteen  ongel¬ 
maan:  monitekijäisten  kansantautien  geneettisten 
osatekijöiden  selvittämiseen.  Myös  näiden  osalta 
suomalaisilla  tutkijoilla  on  hyvät  mahdollisuudet 
todellisiin  läpimurtoihin.  Tätä  työtä  tukee  Suo¬ 
men  genomikeskus. 

Lähde:  http://www.genome.helsinki.fi/ 

etsiä  täsmällisempiä  ja  ikään  kuin  luonnonmukai- 
sempia  hoitoja  erilaisiin  tauteihin.  Tutkimusta  ei 
tehdä  sen  takia,  että  väestöä  voitaisiin  ruveta  ja¬ 
kamaan  jonkinlaisiin  kohtalonomaisiin  ryhmiin. 
Geenit  eivät  todellakaan  kerro  mihin  olemme  me¬ 
nossa.  Geenit  eivät  ennusta  tulevaisuutta.  Geenit 
eivät  kerro,  mikä  on  hyvä  ja  mikä  huono  ominai¬ 
suus,  mihin  kukin  meistä  sairastuu  tai  kuolee. 

Ihminen  on  aina  hakenut  ennusmerkkejä  tule¬ 
vaisuudesta.  Erityisesti  ihmiskohtaloiden  osalta 
tällaisiksi  ennusmerkeiksi  ovat  joskus  kelvanneet 
pääkallon  mitat  ja  muoto.  1900-luvun  alussa  jopa 
sivistysvaltio  Yhdysvalloissa  älykkyysosamäärää 
käytettiin  ihmisten  lajitteluun  -  epäonnistuneesti. 
Rotua  on  käytetty  vielä  epäonnistuneemmin.  Nyt 
jotkut  yrittävät  pukea  geenien  päälle  tällaista  en¬ 
nustajan  viittaa.  Geenien  edusmiehenäkieltäydyn 
ottamasta  vastaan  kyseistä  ennustajan  tehtävää. 

Kaikenlaiset  monimutkaiset  systeemit  ovat  vai¬ 
keita  ennustettavia.  Kukaan  ei  vielä  ole  yrityksistä 
huolimatta  onnistunut  kehittämään  luotettavaa 
pörssikurssien  kehityksen  ennustamismenetel- 
mää.  Meillä  ei  edes  ole  keinoja  kertoa  varmuu¬ 
della,  minkälainen  säätila  on  kuukauden  kuluttua 
Helsingissä.  Monitekijäisen  taudin  ennakointi 


kuuluu  taatusti  näiden  monimutkaisten  systee¬ 
mien  vaikeasti  ennustettavaan  kategoriaan.  Se, 
mihin  joku  sairastuu  kymmenen  vuoden  päästä, 
on  kirkkaasti  geeni-  ynnä  muitten  ennustuksien 
ulkopuolella. 

Tällä  hetkellä  tiedetään  suhteellisen  paljon  ym¬ 
päristötekijöiden  merkityksestä  tautien  synnyssä. 
Geenien  merkityksestä  tiedetään  suhteellisen  vä¬ 
hän.  Jossakin  vaiheessa  tulevaisuudessa  siirry¬ 
tään  lääketieteessä  tekemään  tutkimusta,  joka 
selvittää  ympäristötekijöiden,  perintötekijöiden 
ja  sattuman  yhteisvaikutusta  tautien  syntyyn. 
Silloin  asioista  ymmärretään  paljon  enemmän. 
Pysähtyykö  tutkimus  silloin?  Ei.  Silloin  nousee 
esiin  uusia  kysymyksiä,  joita  ei  tänä  päivänä  osata 
edes  kuvitella.  Jos  tietäisin  nämäky symykset  nyt, 
tutkisin  niitä  parhaillaan  ja  voittaisin  Nobelin 
palkinnon.  ■ 

Juha  Kere  toimii  Turun  yliopiston  genetiikan 
professorina  ja  Helsingin  yliopiston  Suomen 
Genomikeskuksen  johtajana.  Artikkeli  perustuu 
hänen  luentoonsa  Skepsiksen  yleisötilaisuudessa 
viime  marraskuussa. 


GEENIKILPAILUA 


Tiedotusvälineet  kertoivat  huhtikuussa  2000, 
että  yhden  ihmisen  geeniperimä  oli  saatu 
kartoitettua  USAissa.  Tämän  oli  tehnyt  bio¬ 
tekniikka-alan  yritys  Celera.  Kyse  oli  geenitutki¬ 
muksen  merkkipaalusta. 

Edessä  kerrottiin  kuitenkin  olevan  vielä  paljon 
työtä,  ennen  kuin  ihmisen  koko  geenikartta  on 
valmis.  Silloista  saavutusta  kuvattiin  palapeliksi, 
jonka  noin  3,5  miljardia  osasta  tiedetään,  mutta 
joka  on  vielä  melko  hajallaan.  Seuraava  tehtävä 
on  eritellä  materiaali,  eli  panna  palaset  paikoilleen, 
jotta  saadaan  tietää,  mitä  piirteitä  ihmisessä  kukin 
geeni  määrää.  Sitten  pitää  tulkita,  miten  geenit  toi¬ 
mivat  yhdessä.  Vasta  tämän  jälkeen  tieto  on  siinä 
muodossa,  että  sitä  voidaan  kunnolla  hyödyntää 
esimerkiksi  lääketieteessä. 

Celeran  saavutukset  otettiin  Yhdysvalloissa  vas¬ 
taan  ristiriitaisin  tuntein.  Valkoinen  talo  piti  saavu¬ 
tusta  merkittävänä  mutta  korosti,  että  kaikki  tieto 
ihmisen  perimästä  pitää  antaa  julkiseen  käyttöön. 
Celera  on  yksityinen  yritys,  joka  käy  kilpajuoksua 
perimän  kartoituksesta  julkisen  ns.  Human  Genome 


(Hugo)  -hankkeen  kanssa. 

Helmikuussa  2001  Hugo  ja  Celera  julkistivat 
lähes  yhtä  aikaa  ihmisen  geeniperimän.  Amerikka- 
lais-eurooppalaisen  Hugo-projektin  mukaan  ihmi¬ 
sessä  on  18  000  geeniä,  Celeran  mukaan  geenejä 
on  26  000.  Molemmat  luvut  ovat  huomattavasti 
pienempiä  kuin  aikaisemmat  arviot,  joiden  mukaan 
ihmisessä  on  jopa  yli  100  000  geeniä.  Edellinen 
ryhmä  julkaisi  työnsä  tulokset  tiedelehti  Naturessa, 
jälkimmäinen  Science  -lehdessä. 

Geenikartat  löytyvät  seuraavilta  sivuilta; 

http://genome.wustl.edu/cgi-bin/ace/ 

GSCMAPS.cgj 

http://www.sciencemag.org/cgi/content/short/ 

291/5507/1304 


Lähteet: 

http://helsinginsanomat.fi/uutisarkisto/ 

20000407/ulko/20000407ul04.html 

http://www.apimall.com/ihgeenkarval.html 

Geeneillä 

myydään 

huuhaata 

Ihmisen  geenit  koostuvat  neljästä  emäksestä, 
joiden  järjestyminen  tuhansiksi  pareiksi 
määrää  geenin  tehtävän.  Emäksien  järjesty¬ 
misestä  johtuvat  esimerkiksi  silmien  väri  tai  tai¬ 
pumus  joihinkin  perinnöllisiin  sairauksiin.  Geenit 
sijaitsevat  pitkässä  kaksikierteisessä  dna-rihmas- 
sa  kuin  kietoutuneina  helminauhoina.  Nauhojen 
pitkistä  emäspareista  muodostuu  geeni.  Yhdes¬ 
sä  geenissä  on  tuhansia  tai  kymmeniä  tuhansia 
emäspareja. 

Geenit  valmistavat  ikivanhan  ohjeensa  mukaan 
elimistöön  tuhansia  proteiineja,  valkuaisaineita, 
jotka  puolestaan  ovat  ihmisen  miljardien  solujen 
elämän  perusta.  Kaikki  emäsparit  eivät  muodosta 
toimivia  geenejä.  Pitkässä  dna-rihmassa  on  näet 
myös  paljon  turhana  pidettyä  aineistoa.  Sitä  onkin 
kutsuttu  roska-dna;ksi,  koska  sen  tehtäviä  ei  tun¬ 
neta  tai  geenimassa  todellakin  on  turhaa. 

Professori  Juha  Keren  mukaan  genomista  ei 
kuitenkaan  voida  poistaa  ehkä  "turhiakaan”  osia 
ilman  jonkinlaisia  vaikutuksia.  Hän  kertoo,  että 
esimerkiksi  puilla  on  perimän  koossa  huikeita 
eroja:  havupuilla  on  kymmeniä  kertoja  suurem¬ 
mat  perimät  kuin  esimerkiksi  koivulla.  Puun  voi 
siis  tehdä  sekä  pienellä  informaatiolla  perimässä 
että  myös  paljon  suuremmalla  perimällä. 

Informaation  määrä  liittyy  ratkaisevasti  siihen, 
miten  eliöt  pärjäävät  vaihtuvissa  olosuhteissa. 
Mitä  suurempi  vaihtelu  jollakin  lajilla  on,  sitä 
suuremmalla  todennäköisyydellä  sellainen  laji 
pärjää  hengissä  silloin,  kun  olosuhteet  maapal¬ 
lolla  muuttuvat  radikaalisti.  Keren  mukaan  olisi 
mukavampaa,  että  ihmisiä  olisi  possunväristen 
ja  vähän  tummempien  lisäksi  vaikkapa  vihreitä 
ja  violetteja.  Näin  lajin  säilyminen  olisi  turva- 
tumpi. 

Tanskalainen  Sonja  Bundgaard  on  keksinyt 
kutsua  roskageenejä  nukkuviksi  geeneiksi.  Hän 
on  kehittänyt  oman  terapian  geenien  herättämi¬ 
seksi:  DNA- aktivoinnin.  Tätä  terapiaa,  jolla  ei 
ole  mitään  tekemistä  varsinaisen  geeniterapian 


kanssa,  hän  on 

esitellyt  ainakin 

Hengen  ja  tiedon  [  | 

messuilla  viime  |  T 
syksynä  ja  Minä  . 

olen  -messuilla  '  ’ 

helmikuussa.  I 

Bundgaard 
kertoo  DNA: 
n  pitävän  si-  k 

säilään  paitsi  ^  i  i 

kaiken  tiedon  '  \  ^ 

siitä,  kuka  sinä 
olet  ja  mikä  on 

perimäsi,  myös  tiedon  siitä,  kuka  olet  hengelli¬ 
sellä  tasolla:  mistä  tulet,  mikä  on  elämäsi  tarkoi¬ 
tus,  millainen  ikuinen  henkinen  olento  sinä  olet. 
Suurimmassa  osassa  ihmisiä  tämä  henkinen  tieto 


on  unitilassa,  ja  siksi  me  olemme  menettäneet 
yhteyden  korkeimpaan  itseemme. 

Bundegaard  selitti  messuilla  allekirjoittaneelle, 
että  joka  toinen  geenimme  on  täynnä  valoa  ja 
joka  toinen  pimeä.  Minussakin  on  kuulema  piile¬ 
vää  potentiaalia  -  sisälläni  on  kasvunvaraa  peräti 
viisikymmentä  prosenttia.  Kysymykseen  "kuin¬ 
ka  saan  sytytettyä  valon  pimeisiin  geeneihini” 
Bundegaard  vastasi:  ”DNA  aktivoidaan  ohjatun 
meditaation  avulla.  Ensin  rentoutat  mielesi  ja 
sitä  kautta  kehosi.  Sitten  lunastat  jumalallisuu¬ 
tesi  alkamalla  aktivoida  DNA:si  nukkuvia  osia. 


Vaikutat  viiteen  asiaan  DNA-ketjussasi:  kom¬ 
munikaatioon,  täydellisyyteen,  tunne-elämään, 
luovuuteen  ja  kuolemattomuuteen.  Prosessi  on 
helppo,  sen  voi  oppia  kuka  tahansa.” 

Aktivointi  tehdään  kahdessa  jaksossa.  Ensim¬ 
mäisellä  kurssilla  aloitetaan  fyysinen  j a  henkinen 
puhdistumisprosessi.  Toisella  kurssilla  saatetaan 
prosessi  loppuun  ja  kutsutaan  äiti  maata  ja  taivaan 
isää  energioineen  täyttämään  sinut. 

Asiaan  liittyy  luonnollisesti  myös  varoitus.  El¬ 
let  todella  halua  muutosta  elämääsi,  älä  osallistu 
kurssille  -  DNA-aktivointi  nimittäin  muuttaa  si¬ 


nut  kokonaan. 


Kuulostaa  "vakuuttavalta”;  DNA:mme  vain 
odottavat  täyttymistään  täysiin  mittoihinsa.  Asi¬ 
asta  kiinnostuneet  voivat  ottaa  yhteyttä  Suomen 
yhteyshenkilö  Maria  Schvvelaan  (040  -  749 
1332).  Kursseja  on  mainostettu  pidettävän  aina¬ 
kin  paikassa  nimeltä  Chris-Ki,  Eredrikinkatu  45 
A,  Helsinki. 

Risto  K.  Järvinen 

Höpsismin  geeni  löydetty 


Kansainvälinen  tutkijaryhmä  ilmoit¬ 
ti  tammikuussa  löytäneensä  mm. 
herkkäuskoisuutta  aiheuttavan 
geenin.  Kuuluisan  Aku  Ankka  - 
sarjakuvan  mukaan  höpsismin  gee¬ 
niksi  nimetty  geeni  altistaa  kantajansa  pitämään 
totena  lähes  kaikkea  kuulemaansa. 

Tutkijaryhmä  vertaili  ihmisen  DNA;ta  sim¬ 
panssin  DNAihan, 
jotka  tunnetusti  ovat 
erittäin  lähellä  toisi¬ 
aan.  Kun  simpanssil¬ 
ta  ei  vastaavaa  geeniä 
löytynyt  ovat  tutkijat 
todenneet,  että  ihmi¬ 
nen  ja  eritoten  höp- 
sismigeenin  kantaja 
on  kenties  maailman 
helpoimmin  höynäytettävä  olento. 

Tutkijat  havaitsivat  eräillä  henkilöillä  esiin¬ 
tyvän  myös  niin  sanotun  Miinchausenin  geeni. 
Tämä  puheen  uskottavuutta  muunteleva  geeni  saa 
kantajansa  sepittämään  mitä  uskomattomimmilta 
tuntuvia  tarinoita  vailla  minkäänlaista  itsekri¬ 
tiikkiä. 

Tutkijat  uskovat,  että  nämä  kaksi  geeniä  ovat 
toisilleen  vaihtoehtoisia,  mutta  eräissä  harvi¬ 
naisissa  tapauksissa  voisivat  esiintyä  myös  yh¬ 
dessä.  Tällaisen  niin  sanotun  Luukasen  synd¬ 
rooman  esiintymismahdollisuudesta  kiistellään 
kuitenkin  tieteellisissä  piireissä.  Osa  tutkijoista 
katsoo,  että  se  saattaa  aiheuttaa  poikkeuksellista 
herkkyyttä  maan  ulkopuolisten  sivilisaatioiden 
havaitsemisessa.  Toiset  puolestaan  katsovat,  että 
jatkuvan  pajunköyden  syöttäminen  itselleen  ja 
siihen  uskominen  on  ilmiönä  mahdoton  j  a  kuuluu 
samaan  sarjaan  kuin  legendat  häntäänsä  syövistä 
käärmeistä. 


Laajojen  seulontatutkimusten  ja  DNA-kokei- 
den  avulla  tutkijat  ovat  jo  päätelleet  huomattavia 
asioita  geenien  yleisyydestä  ja  niiden  periytyvyy¬ 
destä.  Esimerkiksi  Miinchausenin  geeni  esiintyy 
useammin  miehillä  ja  höpsismigeeni  naisilla. 

Höpsismigeenin  puutteesta  on  päätelty  joh¬ 
tuvan  miesten  korkeampi  taipumus  hakeutua 
insinöörinuralle.  Edelleen  normaaliväestöä 

merkittävästi  ylei¬ 
semmin  Miinchause- 
nin  geenin  havaittiin 
esiintyvän  viestinnän 
ja  markkinoinnin  pa¬ 
rissa  työskentelevillä 
ihmisillä.  Biotietei¬ 
den  parissa  työsken¬ 
televiltä  puolestaan 
löydetään  ani  harvoin 

Miinchausenin  geeniä. 

Edelleen  geenien  esiintymisessä  näyttää  olevan 
merkittävää  alueellista  vaihtelua.  Monikansal¬ 
lisen  projektin  parissa  työskentelevä  suoma¬ 
laistutkija  onkin  suunnitellut  laajaa  pohjalais-  ja 
savolaisväestön  vertailevaa  seulontakartoitusta 
selvittääkseen  Miinchausenin  geenin  esiintymi¬ 
sessä  ilmeneviä  alueellisia  eroja. 

Kahden  geenin  historiasta  tutkijat  näyttävät 
niinikään  päässeen  varsin  vakuuttavaan  yksimie¬ 
lisyyteen.  Kumpaakaan  geeniä  ei  esiinny  sen 
koommin  muilla  kädellisillä  kuten  ei  myöskään 
eräillä  pitkään  eristyksissä  asuneilla  luonnonkan¬ 
soillakaan.  Näin  ainoaksi  mahdollisuudeksi  jää 
joitakin  kymmeniä  tuhansia  vuosia  sitten  synty¬ 
nyt  geenimutaatio.  Sen  synnyttäjäksi  epäillään 
maan  ulkopuolisen  sivilisaation  vierailua,  totea¬ 
vat  geenit  löytäneen  Von  Dänikenin  yliopiston 
tutkijat. 


“Ainoaksi  mahdollisuudeksi  jääjoitakin  kymme¬ 
niä  tuhansia  vuosia  sitten  syntynyt  geenimutaatio, 
jonka  synnyttäjäksi  epäillään  maan  ulkopuolisen 
sivilisaation  vierailua.” 

Ma.  professori,  Ylilääkäri  Hannu  Lauerma 
TYKS 

Voiko  poltergeist-ilmiötö 
järkiperäisesti  tutkia? 


Poltergeist-tarinoissa  kerrotaan  selittämät¬ 
tömistä,  ajallisesti  rajatuista  tapahtumis¬ 
ta,  joissa  useat  ihmiset  kuulevat  koputtavia 
ääniä,  näkevät  esineiden  liikkuvan  ilman  näkyvää 
syytä,  ja  saattavat  jopa  kuulla  “henkiolennon” 
puhetta  ja  kyetä  sen  kanssa  jonkinlaiseen  kom¬ 
munikointiin. 

Kiehtovaa  näissä  tarinoissa  on  se,  että  kenen 
tahansa  läsnäolijan  kerrotaan  havaitsevan  nämä 
fysikaalisesti  perin  konkreettiset  ilmiöt,  jotka 
muiden  “paranormaaleiksi”  esitettyjen  ilmiöiden 
tapaan  eivät  väistäisikään  epäilijöitä.  Kerrotaan 
reipasotteisimpien  poltergeistien  jopa  lyöneen 
skeptikkoja,  jos  nämä  eivät  ole  osoittaneet  asi¬ 
aankuuluvaa  kunnioitusta! 

Edes  valoa  nämä  voimateivätkertojien  mukaan 
yleensä  pelkää,  joten  mahdollisuuksien  niiden 
tutkimiseen  tulisi  olla  loistavat,  ainakin  jos  niitä 
verrataan  tapauksiin,  joissa  kartanon  kummitus 
näyttäytyy  vilahduksena  pimeässä,  vaatimatto¬ 
masti  yhdelle  ihmiselle  kerrallaan. 

Kahden  henkilön  yhteinen  kokemus 

Kirkkomonitor- tutkimuksessa  1999  11  % 
suomalaisista  ilmoitti  joko  uskovansa  vakaasti 
kummituksiin  tai  pitävänsä  niiden  olemassaoloa 
ainakin  todennäköisenä.  Nuorista  (15-19  v.)  näin 
ilmoitti  uskovansa  23%.  Itse  olen  sekä  lääkärin 
työssä  että  muualla  tavannut  monia  ihmisiä,  jotka 
uskovat  kohdanneensa  kummituksen ,  mutta  vielä 
useampia  jotka  jollain  lailla  pelkäävät  sellaisia. 
Psykoottisia  eli  harha-aistimuksista  tai  harhaluu¬ 
loista  kärsiviä  heistä  on  ollut  vain  pieni  osa,  ja 
joukossa  on  hyvin  älykkäitä,  hyvin  sopeutuneita 
ja  pitkälle  koulutettuja  henkilöitä.  Joillekin  yli¬ 
luonnollisen  pelko  on  todellinen  ongelma,  jota 
käsitellään  psykoterapiassa. 

Poltergeist-ilmiötä  on  pidetty  harvinaisena. 
Erilaisiin  harha-aistimuksiin,  unennäköön  jamm. 
hypnoosilla  aikaansaataviin  ilmiöihin  perehty¬ 
neenä  psykiatrina  olen  kuullut  jos  jonkinlaisista 
elämyksistä  ja  aistimuksista,  mutta  vain  kerran 


kahden  henkilön  samaan  aikaan  kokemasta  “hen¬ 
kimaailman”  fyysisestä  hyökkäyksestä.  Riepot¬ 
telua  kokivat  asosiaaliset  veljekset,  joista  toinen 
oli  ajoittain  psykoottinen  “henkikontekstista” 
riippumattomalla  tavalla.  Molempien  kohdalla 
saattoi  päihdevieroituksella  ja  tilanteeseen  liitty¬ 
neellä  uskonlahkon  spirituaalisella  suggestiolla 
olla  osuutta  asiaan. 

Se,  ettei  tällaisia  tarinoita  lääkärinä  kuule 
useammin,  voi  tietysti  johtua  valikoitumisesta. 
Pelkääväthän  monet  “hulluksi”  leimautumista. 
Toisaalta  luulisin,  että  kokemus  voisi  olla  siinä 
määrin  järkyttävä,  että  ainakin  jotkut  hakisivat 
apua  lääkäriltä  ja  pystyisivät  myös  asiasta  ker¬ 
tomaan. 

Ei  tietoista  lavastusta? 

Ongelma  voidaan  nähdä  myös  siinä,  että  var¬ 
sin  monet  saattavat  kokea  yliluonnollisen  kam¬ 
moa  tai  pelkoa  ilman,  että  heillä  varsinaisesti 
olisi  kokemuksia  “paranormaaleista”  ilmiöistä. 
Luullakseni  “kummitusjutut”  viihdyttävyydes- 
tään  huolimatta  ylläpitävät  tällaisia  pelkoja  kult¬ 
tuurissamme.  Monille  lievä  karmiva  tunne  on 
kiehtova,  mutta  osalla  yli  puolesta  miljoonasta 
kummituksiin  uskovasta  suomalaisesta  tarinat 
ylläpitävät  pelkoja,  jotka  joskus  saattavat  jopa 
haitata  elämää. 

Uskontotieteilijä  Heikki  Tikkala  kuvaa  teok¬ 
sessaan  “Olevaisen  yöpuoli”  viitisenkymmentä 
suomalaista  tapausta,  joissa  on  kerrottu  polter- 
geistin  eli  räyhähengen  koputelleen,  heitelleen 
tai  siirrelleen  esineitä,  sytytelleen  tulipaloja  tai 
peräti  puhuneen.  Hän  luo  myös  katsauksen  tähän 
yleismaailmallisena  pidettyyn  ilmiöön. 

Suomalaisessa  kansanperinteessä  poltergeistia 
on  yleensä  kutsuttu  piruksi  tai  kummitukseksi, 
mutta  se  myös  tuntenut  nimet  “”röppä”,  “tonttu”, 
“rienaaja”  ja  “paara”. 

Teos  on  hauskasti  kirjoitettu,  systemaattinen 
ja  kuvaamansa  aineiston  osalta  kriittinen,  vaik¬ 
ka  se  esitteleekin  myönteisessä  valossa  myös 

parapsykologisia  poltergeist- teorioita.  Kirja  on 
luettavissa  Internetissä  thttp://personal. inet.fi/tie- 
de/poltergeist/kansi.htmi. 

Tekijä  katsoo  monien  tapausten  osoittautuneen 
huijaukseksi,  ja  osan  vaikuttavan  sellaisilta,  että 
todennäköisin  selittäjä  on  ollut  taitavasti  järjes¬ 
tetty  pelottelu.  Eräiden  tapausten  hän  kuitenkin 
katsoo  jokseenkin  varmasti  ilmentävän  paran¬ 
ormaalia  aktiivisuutta,  eikä  hänen  käsityksensä 
skeptikoista  ole  kovin  imarteleva. 

Perusteluna  ilmiöiden  “yliluonnollisuudelle” 
on  kirjassa  se,  että  eräille  niistä  ei  sinnikkäistä  ja 
perusteellisista  yrityksistä  huolimatta  ole  löydetty 
mitään  luonnollista  selitystä.  Ilmiöt  ovat  kirjoitta- 
jan  mukaan  olleet  sellaisia,  ettei  mikään  tunnettu 
luonnonvoima  niitä  selitä,  ja  havaitsijoina  on 
ollut  joukko  rationaalisia,  selväpäisiä  ja  kaikin 
puolin  jämeriä  ihmisiä,  jotka  eivät  muutoin  usko 
yliluonnollisiin  eivätkä  ole  taipuvaisia  ainakaan 
hallusinoimaan  joukkosuggestion  seurauksena. 
Poltergeistilla  katsotaan  yleensä  olevan  ns.  kes¬ 
kushenkilö,  jonka  läsnäoloa  ilmiön  esiintyminen 
edellyttää.  Keskushenkilö  on  usein  murrosikäi¬ 
nen  tyttö. 

Tikkalan  esittämän  käsityksen  mukaan  keskus- 
henkilö  ei  kaikissa  tapauksissa  tietoisesti  aiheuta 
tapahtumia  lavastuksilla,  suggestioilla  tai  vat- 
sastapuhumisella,  vaikka  jotkut  kummittelusarjat 
ovatkin  salaperäisellä  tavalla  loppuneet  keskus- 
henkilön  piiskaamiseen. 


Parapsykologisen  oletuksen  mukaan  keskus- 
henkilön  psyykkiset  ristiriidat  voisivat  selittä¬ 
mättömällä  tavalla  aiheuttaa  muutoksia  fysikaa¬ 
lisessa  ympäristössä.  Tikkalan  mukaan  tapausten 
esiintyminen  saattaa  olla  vähenemässä,  koska 
autoritaarisuuden  väheneminen  yhteiskunnas¬ 
samme  antaa  nuorille  mahdollisuuden  ilmentää 
aggressiivisia  impulssejaan  suoremmin.  Hän  ei 
kuitenkaan  katso  ilmiöiden  kadonneen,  ja  esit¬ 
tää  mm.  frustroituneiden  vanhusten  saattavan 
tulevaisuudessa  esiintyä  keskushenkilöinä  entis¬ 
tä  useammin.  Vaikka  hän  katsoo  ilmiön  olevan 
harvinainen,  voitaisiin  poltergeistin  ehkä  toivoa 
kolistelevan  jossain  päin  Suomea  vähintään  muu¬ 
taman  vuoden  välein.  Tikkalan  mukaan  näistä 
tapauksista  saatetaan  nykyisin  vaieta  leimautu¬ 
misen  pelossa. 

Tiede  kehittänyt  “paikkansa- 
pitämättömiä  näennäisselityksiä”? 

Poltergeist-tarinoiden  keskushenkilö  on  useim¬ 
miten  nuori  ja  alisteisessa  asemassa,  joskus  sairas 
tavalla  tai  toisella.  Erään  katsauksen  mukaan  1 5  % 
heistä  on  ollut  jo  ennen  tapahtumia  ulospäin  nä¬ 
kyvällä  tavalla  sielullisesti  häiriintyneitä. 

Tapaukset  osuvat  usein  yöaikaan,  mitä  on  para- 
psykologisesti  selitetty  sillä,  että  unelias  tai  unes¬ 
sa  oleva  mieli  olisi  erityisen  altis  luomaan  näitä 
ilmiöitä.  Mielenkiintoisena  on  pidettävä  sitä,  että 


Tieteentekijöiden  kriittinen  suhtautuminen  paranor- 
maaleihin  ilmiöihin  on  osaltaan  ihan  tervettä.  Koko 
joukko  yliluonnollisilta  vaikuttavia  ilmiöitä  paljastuu 
luonnon  väärintulkinnaksi  tai  suorastaan  petokseksi, 
kun  noudatetaan  Humen  puntariksi  kutsuttua  ajatus- 
sääntöä:  “Mikään  todistus  ei  oleriittävä  varmistamaan 
ihmettä,  ellei  todistus  ole  sitä  laatua,  että  sen  erheel- 
lisyys  olisi  vielä  ihmeellisempi  kuin  se  seikka,  jota 

se  koettaa  varmistaa. - Kun  joku  kertoo  minulle 

nähneensä  vainajan  palanneen  elämään,  niin  minä  heti 
harkitsen  itsekseni,  kumpi  on  todennäköisempää,  se 
että  tämä  ihminen  joko  pettää  minua  tai  on  tullut  itse 
petetyksi  vai  se,  että  hänen  kertomansa  seikka  tosiaan 
on  tapahtunut.  Vertaan  yhtä  ihmettä  toiseen  -  -  ja  aina 
hylkään  suuremman  ihmeen.” 

Humen  puntari  tuntuu  puhtaan  järjen  riemuvoitolta. 
Asioita  punnitaan  viileästi  ja  ratkaisuun  päädytään 
puolueettoman  harkinnan  jälkeen.  Mutta  millä  pe¬ 
rusteella  ratkaistaan,  kumpi  on  suurempi  ihme,  yli¬ 
luonnollisen  ilmiön  tapahtuminen  vai  sen  todistajien 


erehtyminen?  Jos  ihminen  pystyisi  puolueettomasti 
analysoimaan  koko  olemuksensa  ja  toimintansa  mo¬ 
tiivit,  voisimme  luottaa  siihen,  että  Humen  puntari 
mittaa  olevaisuutta  oikein.  Mutta  Humen  kaltaisen 
epäilijänkin  harkintaa  ohjaa  persoonallisuus,  joka  on 
ympäröivän  kulttuurin  muovaama  ja  sisältää  suuren 
määrän  objektiivisen  analyysin  ulottumattomiin  jää¬ 
viä  ennakko-oletuksia.  Vaimosniemen  kummituksen 
kohtalo  osoittaa,  että  epäilijänkin  puntaria  saattavat 
pahan  kerran  heiluttaa  länsimaisen  korkeakulttuurin 
itsestäänselvyyksinä  hyväksymät  ennakko-oletukset. 
Humen  puntaria  käytetään  torjumaan  paranormaalit 
ilmiöt  “virallisesta”  todellisuudestamme,  ei  niinkään 
siksi,  että  ne  olisivat  tieteen  tutkimustulosten  vastaisia, 
vaan  siksi,  että  ne  loukkaavat  perusolettamuksia,  joi¬ 
den  varaan  tieteentekijöiden  itsensä  persoonallisuus 
rakentuu. 

Heikki  Tikkala:  Olevaisen  yöpuoli  -  Vaimosniemen 
kummitus  ja  50  muuta  poltergeistia,  1993 

tapauksia  ei  tiettävästi  ole  raportoitu  sairaaloista, 
ei  psykiatrisiltakaan  osastoilta,  eikä  vankiloista, 
vaikka  alisteisessa  asemassa  olevia  häiriintyneitä 
nuoria  ei  sieltä  puutu,  ja  ilmapiiriä  on  erityisesti 
aiemmin  leimannut  autoritaarisuus.  Luulisihan 
räyhähengen  juuri  näissä  oloissa  panevan  rantta¬ 
liksi.  Onko  hyvä  valaistus  tai  vartijoiden  ja  yöhoi- 
tajien  yrmeä  rationaalisuus  sittenkin  liikaa? 

Tikkalan  kirjasta  syntyy  lukijalle  herkästi  sel¬ 
lainen  vaikutelma,  että  osa  tapauksista  olisi  do¬ 
kumentoitu  niin  hyvin,  että  niitä  eivät  näyttäisi 
selittävän  psykoosit,  dissosiatiiviset  häiriöt  eli 
psykoosia  lievemmät  aistimusten  ym.  kogniti¬ 
oiden  vääristymät,  suggestioilmiöt,  huijaus  tai 
tunnetut  fysikaaliset  tekijät.  Yliluonnollisia  ko¬ 
kemuksia  raportoivien  ihmisten  valtaosahan  ei 
kärsi  mistään  psykiatrisesta  häiriöstä.  Tikkala 
toteaa  ilmiön  olevan  niin  harvinainen,  ettei  sen 
ympärille  ole  muodostunut  vakiintunutta  usko- 
musperinnettä. 

Kokijoille  tapaukset  ovat  olleet  enimmältään 
ainutkertaisia.  Kuitenkin  niissä  esiintyy  hyvin  sa¬ 
mankaltaisia  ilmiöitä,  erittäinkin  esineiden  leiju¬ 
vaa,  mutkittelevaa  liikkumista  ilmassa.  Suomesta 
se  mainittiin  useissa  ajallisesti  ja  paikallisesti 
erillisissä  tapauksissa,  vaikka  täkäläisessä  usko- 
musperinteessä  ei  ole  supranormaalia  olentoa, 
jonka  roolikäyttäytymiseen  tällainen  kuuluisi. 

Kerrottakoon  poltergeisteista  mitä  hyvänsä, 
skeptikon  lienee  kuitenkin  edelleen  syytä  epäil¬ 
lä  fysikaalisten  tekijöiden,  pilailun,  suggestiivi- 
suuden  ja  tarinoiden  kehittelyn  tai  kehittymisen 
yhteisvaikutusta.  Jos  kasvatustapojen  muutokset, 
mielenterveyspalvelut,  monipuolinen  ravinto, 
sähkövalo  tai  “ufojen”  esiinmarssi  eivät  ole  il¬ 
miötä  kokonaan  hävittäneet  eikä  se  karta  skepti- 
koitakaan,  niin  sitä  voisi  tutkia. 

Tikkalan  mukaan  poltergeistin  “uhreille”  käy 
yleensä  huonosti  ja  ilmoittamista  kartetaan,  kos¬ 
ka  uhri  joutuu  muutoin  kantamaan  huijarin  tai 
heikkohermoisen  leimaa.  Hän  moittii  myös  var¬ 
sin  suorin  sanoin  tiedemaailmaa,  ja  katsoo  että 
monessa  tapauksessa  ilmiölle  on  kehitetty  täysin 
paikkansapitämättömiä  näennäisselityksiä.  Näin 


tiedemiehet  suojelisivat  kapeaa  maailmanku¬ 
vaansa  kolhuilta,  jopa  älyllisen  epärehellisyyden 
keinoin. 

Skeptinen  tutkijaryhmä  koottava 

Edellä  mainittuj  a  seikkoj  a  on  nähdäkseni  pidet¬ 
tävä  haasteena.  Ilmiötä  ei  tiettävästi  ole  tutkittu 
moniammatillisen  asiantuntijatiimin  toimesta. 
Harha-aistimuksiin  ja  suggestioilmiöihin  pereh¬ 
tyneen  psykiatrin,  äänten  ja  värähtelyn  tutkimi¬ 
seen  ja  mittaamiseen  perehtyneen  fyysikon  tai 
insinöörin  ja  huijauksien  paljastamiseen  kykene¬ 
vän  ammattitaikurin  muodostaman  työryhmän  vi¬ 
deoitu  työskentely  seuraavan  poltergeist-tapauk- 
sen  tutkimiseksi  olisi  näin  ollen  tarpeen.  Hyötyä 
voisi  olla  myös  uskontotieteilijästä,  joka  erittelisi 
tapauksesta  annetut  kuvaukset  ja  suhteuttaisi  ne 
kulturaalisiin  uskomuksiin. 

Skepsis  ry:n  tavoitteiden  mukaista  toimintaa 
olisi  pätevän  työryhmän  kokoaminen,  hankkees¬ 
ta  tiedottaminen  ja  työryhmän  mahdollisten  toi¬ 
mintakulujen  kohtuullinen  korvaaminen.  Näin 
siksi,  että  eräässä  suomalaisessa  tapauksessa  on 
tiettävästi  haettu  apua  tekniseltä  korkeakoululta, 
mutta  pyydetty  tuntitaksa  oli  liian  korkea.  Nopei¬ 
den  liikenneyhteyksien  aikana  lähin  tai  parhaiten 
tavoitettavissa  oleva  skeptikko  voisi  varmasti  en¬ 
nättää  paikalle  heti  kun  “kummittelua”  ilmenee,  j  a 
vakuututtuaan  hälyttää  asiantuntijaryhmän.  Tik¬ 
kalan  esittämien  kertomusten  nojalla  aktiivisuus 
kestää  ainakin  päiviä,  jopa  kuukausia,  ja  usein 
pitkittyessään  voimistuu.  “Poltergeistia”  onkin 
kuvattu  yllytyshulluksi.  Näin  ollen  tutkimukset 
varmasti  voitaisiin  suorittaa,  vaikka  räyhähenki 
tiettävästi  usein  pitääkin  taukoja. 

Kansankertomuksissa  on  usein  otettu  ilo  irti 
noloista  tapahtumista,  joita  pirua  rauhoitteleville 
tai  häätäville  papeille  ja  poliiseille  on  sattunut. 
Tämän  tiedon  valossa  skeptikkoja  odottaa  kova 
palaute,  ehkäpä  jopa  maailmankuvan  perinpoh¬ 
jainen  muutos. 

Uskontotieteilijä  Tikkala  suhtautui  myöntei¬ 
sesti  ajatukseen  ilmiön  perinpohjaisesta  tutkimi¬ 
sesta,  mutta  epäilevästi  siihen  että  skeptikoilta 
heruisi  selvässäkään  tapauksessa  palkintorahoja 
supranormaalin  ilmiön  demonstroimisesta.  Hä¬ 
nen  mukaansa  aidoilta  vaikuttavia  poltergeist- 
tapauksia  on  aiemminkin  vääristelty,  jotta  ne 
vaikuttaisivat  huijaukselta.  Hän  ehdotti  myös, 
että  ammattitaikurit  voisivat  analysoida  kan¬ 
sanperinteessä  kuvatut  tapaukset  ja  yrittää  itse 
tuottaa  vastaavia  rymistelyjä,  eli  osoittaa  ilmiön 

arkipäiväisyyden  samaan  tapaan  kuin  Uri  Gel- 
lerin  paranormaaleiksi  väitetyille  taikatempuille 
tehtiin.  Ajatus  on  hyvä,  ja  myös  sen  tukeminen 
olisi  asiallista. 

Uhreja  voidaan  auttaa 

Kaiken  järjen  mukaan:  jos  poltergeist-ilmiöitä 
esiintyy,  niitä  voi  ennemmin  tai  myöhemmin 
perusteellisesti  tutkia.  Vaihtoehtoisesti  voisim¬ 
me  todeta  poltergeistien  melkoisella  varmuudella 
joko  kadonneen  Suomesta  tai  karttavan  skeptikoi- 
ta.  Vaikka  mahdollisesta  tapauksesta  tehtävät  ha¬ 
vainnot  eivät  olisikaan  yleistettävissä,  kumpikaan 
tulos  ei  olisi  huono  suhteessa  varsin  vähäiseen 
vaivannäköön. 

Poltergeist-ilmiön  ilmoittamisen  karttamista  ei 
ehkä  voitaisi  pitää  ainoana  selittävänä  tekijänä, 
jos  julkisesti  tiedotettaisiin  että  uhreja  voidaan 
todennäköisesti  auttaa,  ja  edellytysten  täyttyessä 
valaehtoisesti  vakuuttaa,  että  he  parhaan  käy¬ 
tettävissä  olevan  tietämyksen  mukaan  eivät  ole 
mielisairaita  eivätkä  huijareita.  Mahdollinen  pe¬ 
lottavan  räyhähengen  väistyminen  tai  huijauksen 
paljastuminen  olisi  tietysti  vainottujen  kannalta 
mainio  asia. 

Jos  tapauksen  tutkimisessa  tarvitaan  luotta¬ 


muksellisuutta  ja  anonyyminä  pysymistä,  voi 
sellaisesta  sopia.  Ainakin  lääkäreille  se  on  itses¬ 
tään  selvää  j  a  lain  velvoite.  Tieteellinen  raportoin¬ 
tikin  voisi  tapahtua  ilman  tunnistetietoja,  mutta 
tapauksen  julkistamiseen  voitaisiin  kuitenkin 
sopimuksen  mukaan  liittää  lihava  rahapalkinto 
skeptikoilta.  Jos  yliluonnollinen  ilmiö  todella 
ensimmäistä  kertaa  maailmassa  todistettaisiin, 
olisi  kyseessä  maailmanluokan  sensaatio.  James 
Randin  lupaama  miljoona  dollaria  ja  kotimaisten 
kykyjemme  vaatimaton  40  000  markkaa  ovat 
tarjolla.  Houkuttimia  tapauksen  raportoimiseen 
ei  siis  puuttuisi. 

Poltergeist-ilmiöitä  voi  siis  rationaalisesti  tut¬ 
kia,  edellyttäen  että  niitä  esiintyy.  Skepsis  ry 
voisi  julkisesti  ilmoittaa,  että  apua  on  tarjolla, 
jos  kummitukseksi  oletettu  taho  ahdistelee  ul¬ 
koisesti  näkyvällä  tavalla,  koputellen  tai  tavaroita 
paiskoen. 

Kirjoittaja  on  psykiatrian  dosentti  ja  Turussa 
sijaitsevan  Vankimielisairaalan  ylilääkäri,  jolla 
on  psykoterapeutin  pätevyys,  unilääketieteen 
erityispätevyys  ja  unitutkimuksen  asiantuntija- 
nimike.  B 

hannu .  lauerma®  om.vn.fi. 

FT  PERTTI  KOLARI 
Etelä-Karjalan  keskussairaala 


Pellavansiemenvalmisteiden 
terveys-  vai  haittavaikutus 


Pellavansiemen  sisältää  useita  ainesosia, 
kuten  kuituja  ja  monityydyttämättömiä 
rasvahappoja,  jotka  voivat  vaikuttaa  edulli¬ 
sesti  käyttäjän  terveyteen.  Pellavansiemen 
sisältää  myös  haitallisia  aineita,  kuten  sy- 
aanivetyä  ja  raskasmetalleista  kadmiumia. 
Luonnosta  saatavien  valmisteiden  haitalli¬ 
set  ominaisuudet  saattavat  korostua  yllättä¬ 
vällä  tavalla,  kun  tiettyä  edullista  vaikutusta 
halutaan  korostaa  jatkojalostuksessa. 


Lena  Hulden  kirjoitti  Skeptikko-lehdes- 
sä,  ettei  historiallisuus  ole  hyväksyttävä 
argumentti  lääkeyrttien  käytön  puolesta 
(Hulden,  2000).  Pellavaa  ihmiskunta  on  hyödyn¬ 
tänyt  tuhansia  vuosia.  Pellavansiemen  terveyttä 
edistävä  käyttö  ihmisellä  ja  eläimillä  lienee  tun¬ 
nettu  pisimpään  kaikista  kasvikunnan  valmis¬ 
teista. 

Tässä  artikkelissa  kuvataan,  kuinka  nykyaikai¬ 
nen  jatkojalostus  pellavansiemenen  terveydellis¬ 
ten  ominaisuuksien  edelleen  parantamiseksi  voi 
korostaa  sen  haittavaikutuksia. 

Pellavansiemenessä  useita  terveyttä 
edistäviä  ainesosia 

Pellavansiemen  sisältää  useita  eri  ainesosia, 
joilla  voi  olla  terveyttä  edistäviä  vaikutuksia. 

Siemenen  kuoriosa  sisältää  kuitua,  jolla  on 
suolen  toimintaa  edistävä  vaikutus.  Kuidun  run¬ 
saalla  nauttimisella  yhdessä  nesteen  kera  on  myös 
ummetusta  ehkäisevä  ja  hoitava  vaikutus.  Run¬ 
saalla  kuidun  syönnillä  on  suotuisa  vaikutus  myös 
sokeritasapainoon. 

Pellavansiemenen  ydin  sisältää  runsaasti 


monityydyttämättömiä  rasvahappoja,  kuten  al- 
falinoleenihappoa.  Pellavansiemenen  sisältää 
rasvahappoja  noin  35-45  prosenttia.  Monityy- 
dyttämättömät  rasvahapot  voivat  osaltaan  edis¬ 
tää  veren  rasvojen  ja  kolesterolin  muuttumista 
terveellisempään  suuntaan.  Kolmantena  ter-vey- 
ttä  mahdollisesti  edistävänä  komponenttina  on 
siemenen  kuoren  sisältämät  lignaanit.  Lignaanit 
ovat  kasviestrogeenejä,  jotka  muistuttavat  eli¬ 
mistön  omia  estrogeenejä  ja  toimivat  mahdolli¬ 
sesti  niiden  vastavaikuttajina.  Siten  lignaaneilla 
voisi  olla  erityisesti  rintasyöpää  estävä  vaikutus 
(Thompson  ym.,  1996). 

Pellavan  viljelyä  on  yritetty  Suomessa  uudel¬ 
leen  elvyttää.  Pellavansiemeniä  on  aiemmin 
hyödynnetty  lähinnä  vain  puristamalla  niistä 
öljyä  teknisiin  käyttökohteisiin,  kuten  puunsuo- 
jaukseen.  Viime  vuosina  kylmäpuristettua  pella¬ 
vaöljyä  on  valmistettu  ja  markkinoitu  terveys¬ 
vaikutteisena  tuotteena  sen  erinomaisen  rasva- 
happokoostumuksen  takia.  Pellavaöljyn  käyttöä 
ravinnossa  heikentää  sen  huono  säilyvyys,  eikä 
pellavaöljyä  voida  käyttää  ruoanvalmistukses¬ 
sa  muiden  kasviöljyjen  tapaan.  Pellavaöljy  ei 
kestä  kuumentamista;  se  härskiintyy  ja  palaa  ns. 
pohjaan.  Tämä  johtuu  sen  runsaasti  sisältämis¬ 
tä  pitkäketjuisimmista  monityydyttämättömistä 
rasvahapoista. 

Pellavasiemenöljyä  käytetään  myös  kanojen 
rehujen  lisäaineena  tavoitteen  tuottaa  vähemmän 
kolesterolia  sisältäviä  kananmunia. 

Pellavansiemenöljyä  puristettaessa  jää  jäljelle 
ns.  pellavakakku,  jota  ei  aikaisemmin  ole  osat¬ 
tu  hyödyntää  ihmisravintona.  Sitä  onkin  lähin¬ 
nä  käytetty  suuren  proteiinipitoisuuden  vuoksi 
eläinten  rehuna.  Kolari  ym.  (1998)  kehittivät 
kylmäpuristetusta  pellavakakusta  rakeistetun  pel- 
lavarouheen,  jota  voitaisiin  käyttää  esimerkiksi 
ärtyneen  paksusuolen  ja  ummetuksen  hoidossa 
(Tarpila  ja  Kivinen,  1997). 

Pellavansiemenestä  valmistettuja  rekisteröity¬ 
jä  lääkkeitä  tai  rohdosvalmisteita  ei  ole  kaupan 
Suomessa.  Elintarvikkeina  tai  erityisravintoval- 
misteina  markkinoilla  on  kokonaisia  pellavan- 

siemeniä  tai  eri  tavoin  jauhettuja  pellavansie- 
menrouheita. 


Peruskoostumus 

-  Energia  (kj) 

1881.1  kJ 

-  Energia  (kcal) 

449.6  kcal 

-  Proteiinit 

23.0  g 

-  Hiilihydraatti,  imeytyvä 

20.4  g 

-  Kokonaisrasva 

30.9  g 

-  Alkoholi 

0.0  g 

Rasvat 

-  Rasvahapot  TAG-ekv. 

26.4  g 

-  Tyydyttyneet  rasvahapot 

-  Yksityistyydyttymättömät 

2.5  g 

rasvahapot 

4.8  g 

-  Monityydyttymättömät  rasvahapot  17.9  g 

-  Linolihappo 

3911.8  mg 

-  Alfalinoleenihappo 

13979.7  mg 

-  Kolesteroli 

0.0  mg 

Sokerit  ja  polysakkaridit 

-  Sokerit,  mono-  ja  disakkaridit 

6.6  g 

-  Sakkaroosi 

5.8  g 

-  Laktoosi 

0.0  g 

-  Tärkkelys 

13.8  g 

-  Kuitu  (AO  AC) 

28.4  g 

Vitamiinit  ja  esiasteet 

A-vitamiini 

0.0  ug 

D- vitamiini 

0.0  ug 

E-vitamiini 

1.6  mg 

K-vitamiini 

-ug 

Tiamiini 

0.2  mg 

Riboflaviini 

0.1  mg 

C-vitamiini 

0.0  mg 

Kivennäiset  ja  hivenaineet 

Natrium 

60.0  mg 

Natriumkloridi 

153.0  mg 

Kalium 

0.0  g 

Kalsium 

0.0  mg 

Magnesium 

0.0  mg 

Fosfori 

0.0  mg 

Rauta 

8.2  mg 

Seleeni 

2.8  ug 

Kokonaisen  tai  rouhetun  pellavansiemenen  ravinto- 
koostumus/100  grammaa  (keskipitoisuus). 

Lähde:  Kansanterveyslaitos. 


Pellavansiemen  sisältää  syaanivetyä 

Pellavasiemenellä  on  kuitenkin  eräitä  haital¬ 
lisia  ominaisuuksia,  joita  ei  ehkä  ole  riittävästi 
tuotu  esille  tai  niitä  vähätellään.  Tiedetään,  että 
pellavansiemen  sisältää  runsaasti  ns.  syanogee- 
nisia  glykosideja,  jotka  hajotessaan  muodostavat 
syaanivetyä  (HCN)  (Niemi  ja  Hallikainen,  1996). 
Syanogeenisia  glykosideja  on  erityisesti  siemen 
kuoriosassa.  Nautittaessa  kokonaisia  pellavansie¬ 
meniä  ne  kulkeutuvat  suoliston  läpi  hajoamatta  tai 
hajoavat  vasta  paksusuolen  loppuosassa,  jolloin 
syaanivedyn  vapautuminen  ei  ole  käytännössä  ole 
ongelma.  Kun  pellavansiemenistä  puristetaan  öl¬ 
jyä,  konsentroituu  syaanivetypitoisuus  jäljelle  jää¬ 
vään  pellavarouheeseen,  jossa  syaanivedyn  määrä 
voi  olla  300-400  mg/kg.  Syaanivedyn  tappavan 
määrä  50  mg  HCN  saadaan  siten  teoreettisesti 
laskien  125-200  grammasta  pellavansiementä. 
Tällöin  tietysti  edellytetään,  että  kaikki  sitoutunut 
syaanivety  vapautuu  ruoansulatuselimistössä.  Täl¬ 
laiset  käyttömäärät  ovat  epätodennäköisiä  ja  siten 
välitöntä  vaaraa  pellavansiementuotteista  ei  ole. 

Pienempien  pellavasiemenistä  tai  rouheesta 
saatavien  syaani  vety  määrien  pitkäaikaisvaiku¬ 
tusta  on  vaikea  arvioida.  Elimistössä  syaanivety 
hajoaa  edelleen  tiosyaanaatiksi.  Kliinisessä  ko¬ 
keessa  on  havaittu,  että  kolme  kuukautta  kestävä 
pellavarouheen  käyttö  (6-24  g/vrk),  nosti  seeru¬ 
min  tiosyanaattipitoisuutta  erittäin  merkitsevästi 
(Tarpila  ja  Kivinen,  1997).  Tiosyanaattipitoisuus 
nousi  keskimäärin  tasolle,  joka  vastasi  tasoa, 
mikä  saavutetaan  tupakoimalla  kymmenen  sa¬ 
vuketta  päivässä. 

Myös  Rosling  (1993)  on  arvostetussa  Lan- 
cet-lehdessä  raportoinut  virtsan  tiosyanaattipi- 
toisuuden  seitsenkertaisesta  noususta  jauhetun 
pellavansiemenen  oton  jälkeen. 

Tiosyanaattipitoisuuksien  ja  sairauksien,  ku¬ 
ten  syövän,  välinen  yhteys  on  epäselvä,  mutta 
pellavarouheen  pitkäaikainen  nauttiminen  nos¬ 
taa  selvästi  seerumin  ja  virtsan  tiosyanaattipi- 
toisuuksia.  Joka  tapauksessa  elintarvikevirasto 
on  lausunnossaan  todennut,  että  puuroissa  ja  lei¬ 
vissä  pellavarouhetta  voidaan  käyttää  vain  10  % 
elintarvikkeen  kokonaispainosta  (Niemi  ja  Hal¬ 
likainen,  1996).  Myös  Rosling  (1993)  on  toden¬ 
nut,  että  pellavansiementen  käyttö  on  turvallista, 
mutta  uusien  valmistemuotojen  käyttöön  saattaa 
sisältyä  vaaratekijöitä. 

Pellavansiemen  monityydyttämättömät  rasva¬ 
hapot  saattavat  heikentää  elimistön  antioksidant- 
tipuolustusta.  E-vitamiini  estää  rasvahappojen 
peroksdikaatiota  eli  härskiintymistä.  Raytna- 
yake  ym.  (1992)  ovat  osoittaneet,  että  runsas 
pellavasiementen  nauttiminen  voi  heikentää  ku¬ 
dosten  E-vitamiinipitoisuuksia.  Toisaalta  teoreet¬ 
tisesti  pellavansiemenen  lignaanit  voivat  ehkäistä 
syöpää,  mutta  alentuva  E-vitamiinipitoisuus  voi 
edistää  joidenkin  syöpien  muodostumista! 

Kliinisesti  ei  kuitenkaan  ole  vielä  osoitettu,  että 
nimenomaan  pellavasiemenen  lignaanit  ehkäisi¬ 
vät  syöpää.  Pellavansiemenen  ja  syövän  ehkäisyn 
osalta  ei  julkaistu  Medline-tietokannan  mukaan 
ainoatakaan  ihmisillä  suoritettua  kontrolloitua 
kaksoissokkotutkimusta. 

Pellavansiemen  on  esimerkki  siitä,  että  histori- 
allinenkaan  luonnontuotteen  käyttö  ei  välttämättä 
takaa  tuotteen  turvallisuutta  ja  terveydellisyyttä. 
Uusi  jatkojalostusmenetelmä  voikin  korostaa 
valmisteen  haitallisia  ominaisuuksia.  Pellavan 
käyttö  ravintoaineena  on  viime  vuosina  lisään¬ 
tynyt.  Pellavaöljyä  ja  -rouhetta  lisätään  nyt  jopa 
lihavalmisteisiin  sekä  markkinoidaan  niitä  terve¬ 
yttä  edistävinä  tuotteina. 

Täydentäviä  ja  vaihtoehtoisia  lääkinnällisiä 
aineita  käyttäviä  ei  tule  väheksyä  tai  aliarvioida, 
mutta  heidän  ja  terveydenhuollon  ammattilaisten- 
kin  tulee  saada  tietää  valmisteisiin  mahdollisesti 
liittyvät  haittavaikutukset.  Luonnosta  saatavien 


valmisteiden  ominaisuudet  saattavat  muuttua 
yllättävästikin,  kun  tuotteita  jatkojalostetaan. 
Kaikille  ihmelääkkeistä  kiinnostuneille  suosit¬ 
telenkin  Roald  Dahlin  kirjaa  Ilmarin  Ihmelääke 
(1993).  ■ 

Myrsky  vesilasissa 


Vuoden  2000  aikana  yksi  henkilö  ilmoitti 
ottavansa  vastaan  Skepsiksen  40  000 
markan  haasteen  tuottaa  paranormaali  il¬ 
miö  valvotuissa  olosuhteissa.  Kyseinen  henkilö 
väitti  hallitsevansa  psykokinesiaa.  Pitämällä  kättä 
pienen  vesiastian  lähellä  hän  kertoi  saavansa  ve¬ 
den  tai  "merkkien”  veden  pinnalla  liikkumaan. 
Ilmiöön  hän  ei  voinut  vaikuttaa.  Joskus  sitä  ei 
tapahdu,  mutta  joinakin  vuorokausina  ilmiö  esiin¬ 
tyy  aina. 

Skepsis  pyysi  henkilöltä  tarkennusta  siihen, 
mitä  tämä  pystyy  kyvyillään  tekemään.  Hen¬ 
kilölle  sanottiin,  että  sinänsä  mielenkiintoiset 
muutokset  nesteen  pintajännityksessä  ovat  kaik¬ 
kien  esimerkiksi  ammeessa  tai  kalaämpärissä 
havaitsemia.  Skepsis  kysyi,  mikä  saa  henkilön 
pitämään  kertomaansa  ilmiötä  paranormaalina, 
eli  mikä  ilmiössä  on  olemassaolevien  fysiikan 
lakien  vastaista. 

Lisäksi  henkilölle  ehdotettiin,  että  hän  kokeilee 
kykyä  ystäviensä  kanssa,  jotta  selviää,  saavatko 
kaikki  saman  ilmiön  aikaan.  Jos  henkilön  kyky 
osoittautuu  selvästi  muista  ihmisistä  poikkeavak¬ 
si,  prosessi  jatkuu  siten,  että  lähimmän  Skepsik¬ 
sen  aluetoimipaikan  jäsenistö  käy  katsomassa 
kykyä.  Esitestin  läpäisty  ään  henkilö  voi  osallistua 
varsinaiseen  testiin,  jonka  läpäisystä  maksetaan 
40  000  markkaa  puhtaana  käteen. 

Haastehenkilö  vastasi,  että  hänen  käsistään 
lähtee  jotakin  voimaa,  joka  saa  pienen  määrän 
vettä  liikkeeseen.  Voiman  suunta  on  etusormesta 
ulospäin.  Ilmiö  on  näkynyt  pienellä  lautasella, 
jossa  on  vettä.  Pinnalle  pitää  ripotella  vähän  kah- 
vijauhoa,  jotta  liike  näkyy.  Kun  henkilö  pitää 
käsiään  lautasen  molemmin  puolin,  vesi  lähtee 
liikkumaan.  Vauhtia  ei  ole  paljon,  noin  1-2  mil¬ 
limetriä  sekunnissa,  mutta  liikkeen  suunta  on 
aina  sama. 

Seuraavaksi  Skepsis  esitti  henkilölle  neljä  joh¬ 
topäätöstä,  joilla  tämän  kuvaamat  kahviporojen 
ja  paperipalasten  liikkeet  veden  pinnalla  voisi 
selittää  luonnollisilla  tekijöillä: 

1 .  Pieni  huomaamaton  pöydän  tärinä,  joka  voi 


olla  peräisin  ihmisestä  itsestään  ja  välittyä  lattian 
kautta. 

2.  Pienet,  vaihtelevat  ja  huomaamattomat  ve¬ 
dosta  johtuvat  ilmavirrat.  Mikään  tavallinen  huo¬ 
ne  ei  ole  niin  eristetty,  että  estäisi  kaiken  ilman 
liikkumisen. 

3.  Lämpötilan  vaihtelut  nesteessä.  Ne  voivat 
aiheutua  ympäröivän  ilman  lämpötilan  vaihte¬ 
lusta;  lämmityslaitteista  nousee  lämmintä  ilmaa 
ja  vedosta  aiheutuu  kylmää  ilmaa.  Myös  käden 
lämpö  saa  aikaan  liikettä  nesteen  pinnassa. 

4.  Robert  Brown  kuvasi  jo  vuonna  1827 
ns.  Brownin  liikkeen.  Nesteessä  olevat  mikros¬ 
kooppiset  partikkelit  värähtelevät  jatkuvasti  ja 
satunnaisesti  puolelta  toiselle.  Tämän  värähtelyn 
takia  mikään  nesteessä  oleva  makroskooppinen- 
kaan  partikkeli  ei  pysy  täysin  paikallaan  ajan 
kuluessa. 

Aluetoimipaikkaan  yhteyden  ottamisen  vaihto¬ 
ehdoksi  henkilölle  esitettiin  mahdollisuus  vide¬ 
oida  ilmiö  ja  esittää,  että  hän  pystyy  toistuvasti 
aiheuttamaan  jonkin  ennalta  ilmoitetun  liikkeen 
nesteen  pinnalla  olevaan  hiukkaseen.  Henkilö  te¬ 
kikin  näin.  Nauhassa  hän  ilmoitti  näky  vän,  kuinka 
hän  voi  kääntää  liikkeen  suuntaa  vaihtamalla 
oikean  ja  vasemman  käden  paikkaa.  Liike  pysäh¬ 
tyy,  kun  hän  painaa  sormenpäät  yhteen  ja  alkaa 
uudestaan,  kun  hän  erottaa  sormenpäät.  Veden 
lämpötila  on  30-45  astetta. 

Skepsis  sai  videon  ja  se  katsottiin.  Ennen  kuin 
asiaan  ehdittiin  perehtyä  paremmin,  haastehenki¬ 
lö  ilmoitti  tehneensä  lämpömittauksia  lasermitta- 
rilla.  Tulokset  olivat  näyttäneet  muutaman  asteen 
eroja  sormenpäitten  lämpötiloissa.  Kämmen  on 
34  astetta,  etusormi  32,  keskisormi  34,  nimetön 
27,  pikkusormi  26  ja  peukalo  34.  Lähellä  vesias¬ 
tiaa  pikkusormen  ihon  lämpötila  nousee  samaksi 
kuin  veden  lämpö.  Tämä  merkitsee  virtausta  ja 
on  luultavasti  syynä  veden  pinnan  liikkeeseen, 
henkilö  myönsi.  Ratkaisu  oli  hänen  mukaansa  yl¬ 
lättävä.  Hän  kertoi  luopuneensa  ajatuksesta,  että 
jokin  voimakenttä  olisi  ollut  veden  pyörimisen 
syynä.  ■ 

ÖHTAJAN  PALSTA 


Huuhaa- 

palkinnon 

jälkimaininkeja 


Joulun  alla  annoimme  Akuutti-televisio-oh- 
jelmaa  tekevälle  työryhmälle  Huuhaa-pal- 
kinnonjaodottelimmemielenkiinnollamedi- 
an  j  a  yleisön  kommenttej  a  asiaan.  Mediajulkisuus 
olikin  varsin  vilkasta,  saimme  yhdistyksellem¬ 
me  paljon  positiivista  huomiota  radiokanavilla 
ja  lehdissä. 

Vastaanotin  myös  paljon  kiittäviä  kommentteja 
palkinnon  johdosta.  Akuutti-ohjelman  linjauksia 
oli  monella  taholla  hämmästelty  vuoden  kulu¬ 
essa. 

Akuutti-ohjelman  tekijöiden  reaktio  palkintoon 
oli  varsin  mielenkiintoinen.  STTdle  antamassaan 
lausunnossa  ohjelman  tuottaja  Teija  Rantala 
kommentoi:  “Huuhaa-palkinnon  antaminen  tälle 
ohjelmalle  on  pelkkää  huuhaata.  Palkinto  ei  kerro 
mitään  ohjelman  todellisesta  sisällöstä.”  Lisäksi 
Akuuttia  tekevän  työryhmän  mielestä  palkinnon 
antaminen  lääketieteeseen  vakavasti  suhtautuval¬ 
le  ohjelmalle  on  vaarallinen  yritys  estää  vaihtoeh¬ 
toisten  hoitojen  käsittely  julkisuudessa. 

Mitenkähän  tämän  asian  kanssa  nyt  mahtaa 
olla?  Haluaako  Skepsis  estää  keskustelun?  Pal- 
kintotekstissähän  todetaan  seuraavasti:  “Skepsis 
ry:n  mielestä  yleisön  on  voitava  odottaa  asia¬ 
ohjelmilta  vastuuntuntoa  ohjelmiensa  sisällön 
suhteen,  erityisesti  kun  liikutaan  niinkin  tärkeän 
kysymyksen  kuin  terveyden  parissa.  Pidämme 
tärkeänä  sitä,  että  kun  uskomuslääkinnästä  le¬ 
vitetään  tietoa,  se  myös  terveyttä  käsittelevissä 
televisio-ohjelmissa  koostettaisiin  tasapuolisesti 
ja  käytettävissä  olevaan  tieteelliseen  näyttöön 
tukeutuen.  Tämä  myös  auttaisi  ihmisiä  hyödyn¬ 
tämään  lääketieteellistä  tietämystä  hoitovalintoja 


tehdessään.” 

Sisälukutaitoni  ei  löydä  tästä  tekstistä  eikä 
muualtakaan  palkintotekstistä  vaatimusta  usko¬ 
muslääkinnästä  kertovien  televisio-ohjelmien 
tekemisen  lopettamisesta.  Kuten  tekstistä  sel¬ 
västi  näkyy,  toivomme  ainoastaan  kriittisempää 
otetta,  kun  uskomuslääkinnästä  tehdään  ohjelmia. 
Ohjelman  tason  kritisoiminen  ei  siis  ole  yritys 
sensuroida  ohjelmaa. 

Sain  myös  kriittistä  palautetta,  että  mustaamme 
muuten  laadukkaan  ohjelman  maineen  ajoittais¬ 
ten  hömppäjuttujen  vuoksi.  Tämä  logiikka  ei  kui¬ 
tenkaan  päde.  Vaikka  ohjelma  olisi  muilta  osiltaan 
hyvinkin  tasokas,  ei  se  millään  tavalla  vapauta 
ohjelman  tekijöitä  vastuusta.  Ohjelman  kokonais¬ 
tasoa  ei  nimittäin  lasketa  kuten  keskiarvoa,  eli 
viidellä  aivotutkimusjutulla  ei  voi  oikeuttaa  yhtä 
hömppäjuttua.  Asia  on  pikemminkin  päinvastoin: 
on  entistä  vaarallisempaa,  jos  asiallisten  juttujen 
keskellä  on  kevyempää  hömppää,  koska  tällöin 
ohjelma  sekoittaa  tutkittua  ja  ei-tutkittua  tietoa. 

Akuutin  WWW-sivut  muuttuivat 
palkinnon  johdosta 

Akuutin  työryhmän  j äsenten  julkisia  lausuntoj a 
on  antoisaa  verrata  siihen,  kuinka  he  toimivat  pal¬ 
kinnon  saatuaan.  Akuutin  www-sivuilta  nimittäin 
poistettiin  lähes  välittömästi  linkki  sivuilla  toimi¬ 
neeseen  keskustelusivuun  sekä  sivuilla  olleeseen 
kokoomasi  vuun,  jossa  uskomuslääkintäjutut  oli¬ 
vat  näppärästi  tarjolla.  Tämä  ei  mielestäni  kerro 
ainakaan  keskusteluun  kannustavasta  asenteesta. 
Minkä  vuoksi  Akuutin  sivuilla  ei  olisi  voitu  j  atkaa 

siellä  jo  alkanutta  keskustelua  uskomuslääkin- 
nästä  ja  Huuhaa-palkinnosta?  Entä  miksi  kaikki 
kiinnostuneet  eivät  enää  pääsekään  helposti  se¬ 
lailemaan  uskomuslääkintäartikkeleita?  Julkis¬ 
ten  lausuntojen  perusteella  olisin  kuvitellut,  että 
Akuutin  tekijät  haluaisivat  ylläpitää  keskustelua 
asiasta  omilla  sivuillaan  ja  esitellä  kaikille  haluk¬ 
kaille  ohjelmassa  esitetyt  uskomuslääkintäjutut. 
Avoin  keskustelu  ja  tiedonvälitys  olisi  varmasti 
johtanut  hedelmällisimpään  lopputulokseen  jajo- 
kainen  www-sivuilla  käynyt  henkilö  olisi  voinut 
muodostaa  omat  johtopäätökset  asiasta.  Viral¬ 
listen  lausuntojen  ja  todellisen  toiminnan  välillä 
tuntuu  olevan  aikamoinen  ristiriita. 

Entä  muuttuiko  mikään,  oliko  palkinnolla  vai¬ 
kutusta?  Ainakaan  kauniisti  kehystetty  palkin- 
todiplomi  ei  tuntunut  toimitukselle  kelpaavan, 
saimme  pakettimme  ilman  kommentteja  takai¬ 
sin.  WWW-sivuilta  (www.yle.fi/akuutti)  voimme 
myös  nähdä,  että  entinen  linja  tuntuu  jatkuvan, 
esimerkiksi  16.1.  ohjelmassa  oli  eräänä  aiheena 
kansanparantaja,  joka  parantaa  iskiaskipuja  “ve¬ 
nyttämällä  jalat  saman  pituisiksi”.  Ollaanpa  siis 
jatkossakin  tarkkana  ja  seurataan  kuinka  kriitti¬ 
sissä  merkeissä  Akuutti  jatkaa  vuotta  2001 . 


Kevät  jatkuu  vilkkaana 

Uusi  vuosi  on  alkanut  Skepsiksen  toiminnassa 
vilkkaissa  merkeissä,  ympäri  Suomea  on  kevään 
aikana  seitsemän  luentotilaisuutta  ja  muita  va¬ 
paamuotoisia  kokoontumisia.  Kannattaa  tarkistaa 
Skepsiksen  www-sivuilta  oman  paikkakunnan 
tilaisuudet. 

Kaikki  ovat  myös  tervetulleita  Skepsiksen  ke- 
vätretkelle  19.5.  Tänä  vuonna  retkemme  koh¬ 
teena  on  Lääketieteen  historian  museo  ja  op¬ 
paanamme  toimii  museon  johtaja  EL  Hindrik 
Strandberg.  Ilmoittautukaa  Anna-Liisa  Räikäl¬ 
le  (membership@skepsis.fi  /  (09)  698  1976). 

Hyvää  kevättä  kaikille  skeptikoille! 

Jukka  Häkkinen 
Skepsis  ry:n  puheenjohtaja 

"Paradigma  2001"  kumosi 
perusteiut  nousevien 
töhtimerkkien  vaikutuksista 


“Taitavana  puhujana  hän  sai  huomion 
kääntymään  astroiogian  keivottomuudesta 
sitä  vastaan  esitetyn  kritiikin  puutteeiiisuu- 
teen.” 

elsingissä  järjestettiin  Tieteiden  talolla 
3.3.2001  paranormaalin  tutkimuksen 
konferenssi  Paradigma  2001  -  tietoisuus 
ja  paranormaalit  ilmiöt.  Konferenssi  oli  toinen 
alallaan  -  ensimmäinen  pidettiin  vuosi  sitten  Tam¬ 
pereella.  Seuraava  pidettäneen  kahden  vuoden 
kuluttua  Turussa. 

Näiden  konferenssien  tarkoituksena  on  koota 
paranormaalin  tutkimuksen  tieteilijöitä  samaan 
foorumiin  keskustelemaan  paranormaaleista  il¬ 
miöistä  ja  tutkimustuloksista  tiedekonferenssien 
tyyliin.  Tavoite  on  sinällään  asiallinen,  kunhan 
jatkossa  myös  skeptinen  kanta  saa  äänensä  esil¬ 
le. 

Konferenssissa  oli  kuuntelijoita  niukasti,  alle 
30;  lieneekö  syy  huikean  150  markan  pääsy¬ 
maksun? 

Käsitykseni  astroiogiasta  muuttuivat 
kertaheitoiia 

Konferenssin  koollekutsujana  ja  puheenjohta¬ 
jana  toimi  tamperelainen  informaatiotieteen  tut¬ 
kija  YM  Jarkko  Kari.  Hän  perusti  pari  vuotta 
sitten  paranormaalin  tukimuksen  tiedemiesver- 
koston  (ParaNet).  ParaNetin  tarkoituksena  on 
addressin  avulla  kerätä  nimiä  antamaan  pontta 
mahdollisen  paranormaalin  tutkimuslaitoksen 
perustamiseksi  Suomeen. 

Osallistuin  konferenssin  iltapäivän  luentoihin, 
joten  tyydyn  tässä  vain  mainitsemaan  aamupäivän 
esiintyjät.  Heitä  olivat  Kirlian-kuvistaan  tunnettu 
venäläinen  tutkija  prof.  Konstantin  Korotkov, 
tiivistyneiden  aineiden  kvantti-ilmiöiden  tutkija 
Aleksander  Kaivannen,  mystisen  kokemisesta 
uskontotieteen  pro  gradu  -tutkielmaa  valmiste¬ 
leva  Olli  Erjanti  ja  informaatiotieteestä  väitös¬ 
kirjaa  tekevä  Jarkko  Kari.  Iltapäivällä  esiintyivät 
astrologi  KT  Maarit  Laurento,  FM  Leo  Näre- 


aho  sekä  FT  Matti  Pitkänen.  Loppupaneelin 
puheenjohtajana  toimi  Toni  Dunderfeld. 

Maarit  Laurento  pyrki  etsimään  astrologiaan 
kohdistuvasta  kritiikistä  puutteita.  Taitavana  pu¬ 
hujana  hän  sai  huomion  kääntymään  astrologian 
kelvottomuudesta  sitä  vastaan  esitetyn  kritiikin 
puutteellisuuteen.  Laurennon  mukaan  suurin 
puute  luonnontieteelliseltä  argumenttipohjalta 
esitetyssä  kritiikissä  on,  ettei  siinä  huomioida 
astrologian  kokonaisvaltaisuutta.  Astrologiaa  on 
tutkittava  kokonaisuutena,  eikä  sitä  voi  pelkistää 
tilastollisilla  menetelmillä. 

Käsitykseni  astrologiasta  muuttuivat  kerta¬ 
heitolla  kun  sain  kuulla,  että  astrologiassa  ei 
olisikaan  kyse  kausaalisesta  (syy-seuraus)  vuoro¬ 
vaikutuksesta  vaan  ns.  semioottisesta  (merkityk¬ 
siä  sisältävästä)  järjestelmästä,  jossa  tähtikartta 
on  vain  eräs  apuväline,  jota  ihmiset  käyttävät 
tunteidensa  ja  kielensä  apuna  elämäntilanteita 
jäsentämään.  Huomasikohan  Laurento,  että  hän 
näin  sanoessaan  kumosi  “vakavasti”  astrologiaan 
suhtautuvien  perustelut  nousevien  tähtimerkkien 
vaikutuksista? 

Tulevaisuudessa  koirununikoidaan 
interplanetaarisesti 

Leo  Näreaho  tarkasteli  tietoisuuden  problema¬ 
tiikkaa  filosofisten  lähestymistapojen  kautta.  Hän 
päätyi  pohdinnoissaan  mielenkiintoiseen  loppu¬ 
tulokseen;  tietoisuus  vaikuttaa  kausaalisesti  maa¬ 
ilmaan.  Tästä  näkökohdasta  hän  päätyi  kausaali- 
dualismiksi  nimeämäänsä  maailmankuvaan. 

Pitkäsen  kehittämästä  topologisesta  geometro- 
dydamiikasta  (TGD)  en  juuri  mitään  ymmärtänyt, 
mutta  hänen  pääteeseihinsä  kuuluu,  että  tietoi¬ 
suus  voidaan  redusoida  (palauttaa)  kvanttitason 
ilmiöihin.  Tuhdin  matemaattisen  paketin  avulla 
Pitkänen  yrittää  konstruoida  aivosähkökäyrien 
(EEG)  ja  alkeishiukkasten  kvanttihyppyjen  väli¬ 
sen  korrelaation.  Asiasta  kiinnostuneet  voinevat 
lukea  lisää  Pitkäsen  kotisivuilta  TGD-teoriasta  ja 
tietoisuuden  kvantittumisesta. 

Loppupaneelissa  esiintyivät  puheenjohtajan  li- 

Konferenssissa  luennoi  Kirlian-kuvistaan  tunnettu  venäläinen  tutkija  prof.  Konstantin  Korotkov,  jonka 
ajattelusta  löytää  merkkejä  lähes  jokaisesta  uskomustapahtumasta.  Kuva  Hengen  ja  tiedon  messuilta. 


saksi  Korotkov,  Kaivarinen,  Näreaho  ja  Pitkänen. 
Yleisö  sai  alustusten  jälkeen  esittää  kysymyksiä, 
mutta  niitä  tuli  niukasti. 

Kysyttäessä  mitä  panelistit  odottavat  tule¬ 
vaisuudelta  ja  miten  he  toivovat  tutkimustensa 
edistävän  ihmiskunnan  hyvinvointia,  he  näkivät 
suurten  sovellusten  mahdollisuuden  omalla  alal¬ 
laan.  Lisäksi  Korotkov,  Kaivarinen  ja  Pitkänen 
näkivät  mahdollisuuden  kommunikoida  inter- 
planetaarisesti. 


Ihmettelen... 

Ihmettelen,  mihin  paranormaalin  tutkimus¬ 
laitosta  tarvitaan?  Eikö  olisi  parempi  yhdistää 
resurssit  ja  toimia  yhteistyössä  muiden  euroop¬ 
palaisten  tutkimuslaitosten  kanssa?  Muistaakseni 
Hollannissa  toimii  Utrechtin  yliopiston  ohessa 
paratieteitä  tutkiva  laitos  ja  Englannissa  Edin- 
burgin  yliopiston  psykologian  laitoksen  ohessa 
toimii  prof.  Robert  Morrisin  johtama  tutkimus¬ 
ryhmä,  joka  on  tuottanut  jo  useita  väitöskirjatason 
tutkimuksia  parapsykologiaan  liittyen  (Skeptikko 
1/97).  ■ 

Jukka  Vuori 


POETEN  OCH  LELLEMOR 


SKEPTIKKO  1/2001 


23 


Skeptikko 

uskomusmessuilla 

Risto  k.  järvinen 


Skeptikot  soluttautuivat  yleisön  joukkoon  helmikuussa  Finlandiatalolla  pidettyinä  “Minä 
olen” -messuilla.  Seuraavassa  raportti  siitä,  mitä  uutta  ja  ihmeellistä  messuilla  oli  tällä 
kertaa  annettavanaan. 


BRUNO  GRÖNINGIN  METODI 
PARANTAA  SYÖVÄN  JA  SOKEUDEN 


Sairaudesta  parantuminen  on  mahdollista 
henkistä  tietä.  Näin  opetti  myös  Bruno 
Gröning,  joka  herätti  50-luvulla  julkista 
huomiota,  kun  hänen  metodillaan  väitettiin  tapah¬ 
tuneen  monia  ihmeellisiä  parantumisia.  “Lukuis¬ 
ten  lääkäreiden  dokumentoidut  parantumisker- 
tomukset  todistavat,  että  Brunon  oppi  vaikuttaa 
keskuudessamme  yhä.” 

Nyt  tämä  Brunon  oppi  on  tulossa  myös  Suo¬ 
meen.  Messuesitteen  mukaan  jokainen  voi  tanka¬ 
ta  uutta  elämänenergiaa:  “Usko  hyvään  on  sille 
edellytys  samoin  kuin  tahto  parantua  ja  pysyä  ter¬ 
veenä.  Ihminen  on  kaikkialla  parantavien  aaltojen 
ympäröimä.  Hänen  pitää  vain  ottaa  ne  vastaan.” 

Bruno  on  sanonut,  että  Jumala  on  suurin  lää¬ 
käri.  Hänelle  ei  ole  olemassa  parantumattomia 
sairauksia,  vaan  ihmisiä,  jotka  eivät  vielä  kykene 
avautumaan  hengen  vaikutukselle.  Yhä  uudelleen 
Bruno  kehotti:  “Älkää  olko  herkkäuskoisia.  Va¬ 
kuuttukaa  asiasta  itse.” 

Bruno  Göring  syntyi  1 906 jakuoli  vatsasyöpään 
1959.  Itseään  hän  ei  pystynyt  parantamaan.  Se¬ 
litys  siihen  on  keksitty  jälkeenpäin:  Bruno  oli 
joskus  sanonut,  että  jos  häntä  estetään  tekemästä 
parannustyötään,  hän  tulee  palamaan  sisältä.  Ja 
Brunoa  todella  estettiin  tekemästä  työtään:  uransa 
aikana  hän  oli  jatkuvasti  oikeudessa  syytettynä 
puoskaroinnista.  Skeptikot  Brunon  tappoivat,  ei 
syöpä. 

Mutta  Bruno  jätti  jälkeensä  ystäväpiirin,  jossa 
parantumisesta  kiinnostuneet  voivat  tänäkin  päi¬ 
vänä  oppia  ottamaan  parantavan  virran  vastaan 
-  maksutta.  Piirin  kulut  katetaan  vapaaehtoisilla 
lahjoituksilla.  Piiristä  voi  lähteä  milloin  tahansa. 


Lääketieteellisiä  neuvoja  ja  hoitoja  ei  anneta  eikä 
tutkimuksia  suoriteta. 

Ainakin  tämä  osa  asiasta  kuulostaa  hyvältä. 

Avunsaanti  ja  parantuminen  henkistä  tietä  Bru¬ 
no  Gröningin  opin  avulla  on  lääketieteellisesti 
todistettavissa,  esite  mainostaa  etusivullaan.  Bru¬ 
non  ystäväpiirissä  tapahtuu  kuulema  jatkuvasti 
hämmästyttäviä  parantumisia.  Myös  eläimet  ja 
kasvit  parantuvat.  Olettamukset,  joiden  mukaan 
parantumiset  olisivat  luuloteltuja,  itsesuggestion 
aikaansaannoksia  tai  jonkun  toisen  suggeroi- 
mia  “on  parantumiskertomuksien  suuri  määrä 
osoittanut  vääriksi.”  Lääketieteelliset  tutkimus¬ 
menetelmät  eivät  ystäväpiirin  mukaan  kykene 
kumoamaan  todisteita  voiman  positiivisesta  vai¬ 
kutuksesta. 

MWF  (aus  dem  deutschen:  Medizinisch-Wis- 
senschaftliche  Fachgruppe)  on  kansainvälinen 
yhteenliittymä,  “aktiivinen  eurooppalainen  foo¬ 
rumi”,  johon  kuuluu  noin  3200  lääkäriä  ja  muita 
terveydenhuollon  ammattilaisia  yli  50  maasta. 
Sen  kerrotaan  tutkineen  vuodesta  1992  paran¬ 
tumisia  ja  avunsaanteja,  jotka  ovat  tapahtuneet 
Bruno  Gröringin  opin  avulla.  Parantumiskerto- 
mukset  todistetaan  ja  dokumentoidaan  tieteelli¬ 
sesti  riippumattomien  lääkäreiden  tutkimusten 
perusteella.  “Näin  on  saatu  kootuksi  laaja  arkisto, 
jonka  avulla  voidaan  lääketieteellisesti  todistaa 
Brunon  opin  avulla  tapahtuva  parantuminen  mah¬ 
dolliseksi.” 

MWF:n  yhteyshenkilö  on  johtava  lääkäri 
Matthias  Kamp,  infomwf@bruno-groening.de 
Vuonna  1984  tämä  hampurilainen  lääkäri  kuuli 
ensimmäisen  kerran  Bruno  Gröningin  opetuksista 

ja  hänen  ensi  reaktionsa  oli  skeptinen.  Mutta  sit¬ 
ten  hänen  ammatillinen  uteliaisuutensa  sai  hänet 
tutkimaan  paranemisia  tarkemmin.  Ne  eivät  osu¬ 
neet  yksiin  yhdenkään  tieteellisen  opin  kanssa. 
Pian  muitakin  lääkäreitä  liittyi  joukkoon ,  j  a  tämän 
seurauksena  perustettiin  MWF. 

Aina  kun  ystäväpiirissä  tapahtuu  paraneminen, 
piirin  vastaava  kirjoittaa  siitä  lyhyen  selostuk¬ 
sen,  joka  lähetetään  Matthias  Kämpille.  Samaan 
aikaan  aletaan  valmistella  lopullisen  parantumis- 
raportin  laatimista.  Aivan  samoin  kuin  virallisen¬ 
kin  lääketieteen  tapauskuvauksissa,  parantuneen 
ihmisen  kanssa  käydään  tarkasti  läpi  hänen  tilansa 
ennen  ja  jälkeen  parantumisen.  Tämä  kysely  tuot¬ 
taa  yksityiskohtaisen  raportin  parantumisesta.  Ra¬ 
portti  esitarkastetaan  alueellisella  tasolla  ennen 
kuin  se  lähetetään  pääkallopaikalle  Hampuriin. 
Sieltä  raportti  lähetetään  tarkastettavaksi  yhdelle 
niistä  noin  neljästäkymmenestä  lääkäristä,  jotka 


MWF:ssä  on  asiaa  varten  nimetty.  Alueellisen 
tason  ja  MWF;n  lääkärien  mahdolliset  lisäkysy¬ 
mykset  selvittää  paikallishenkilö  yhdessä  paran¬ 
tuneen  henkilön  kanssa.  Siinä  tapauksessa,  että 
vastaukset  tyydyttävät  tapauksen  tutkijoita,  on 
seuraavaksi  vuorossa  sekä  ei-lääketieteelliset  (?) 
että  lääketieteelliset  lopputarkastukset.  Niiden  lä¬ 
päisyn  jälkeen  parantuminen  talletetaan  tietoko¬ 
neen  rekisteriin  ja  arkistoidaan  tapahtumavuoden 
ja  parantuneen  sairauden  mukaan. 

Parantumisten  lisäksi  rekisteröidään  myös  to¬ 
distettavissa  oleva  apu,  jonka  henkilö  on  saanut 
joko  henkilökohtaisiin  tai  ammatillisiin  asioi¬ 
hinsa.  Lisäksi  rekisteröidään  kasveille  tai  eläi¬ 
mille  tapahtuneet  selittämättömät  asiat.  MWF; 
n  vapaaehtoiset  ovat  kirjanneet  useita  tuhansia 
avunsaanteja  ja  parantumisia  vuosien  aikana. 

Kaiken  tietämisen  arvoisen  asiasta,  mm.  yli 
200  parantumiskertomusta  löytää  Internet-sivuil- 
tawww.bruno-groening.org.  Ihmisten  itsensä  kir¬ 
joittamat  parantumiskertomukset  eivät  kaikesta 
huolimatta  kovin  tieteellisiltä  vaikuta. 

Brunon  metodeista  kertova  kirjallisuus  on  vielä 
pääasiassa  saksankielistä,  mutta  asiasta  kertonee 
mielellään  Suomen  yhteyshenkilö,  porilainen  Ir¬ 
meli  Jylhänmaa  (02-6335553).  ® 


Todistusaineistoa  löytyy  -  totta  kai! 

PITKÄLLE  KEHITEHYA 
ELEKTROAKUPUNKTUURIA 


Fotoniresonanssiterapia  -  kuulostaa  muka¬ 
valta.  Siitäkään  emme  saisi  nauttia,  ellei 
1970-luvun  lopulla  olisi  tieteellisesti  todis¬ 
tettu,  että  kaikki  solut  säteilevät  valoa.  Niinpä  jo¬ 
kaisella  elimellä  on  erityinen  toimintonsa,  kuten 
myös  elimestä  säteilevä  valo  on  sille  ominainen. 
Niinpä  terve  kudos  säteilee  erilaista  valoa  kuin 
sairaat  solut.  Niinpä  terveet  solut  säteilevät  yh¬ 
tenäistä  valoa,  kun  taas  sairaat  elimet  säteilevät 
kaoottista  valoa.  Ainoastaan  kuollut  materia,  ku¬ 
ten  ruumis,  ei  säteile  lainkaan. 

Niinpä  nämä  ilmiöt  on  otettu  käyttöön  tarkoissa 
fotoniresonanssianalyyseissä  ja  -terapioissa.  Ky¬ 
seisellä  menetelmällä  voidaan  löytää  erilaisten  oi¬ 
reiden  syyt  ja  auttaa  niiden  poistamisessa.  Health 
Angel  -laiteen  kerrotaan  keräävän  kaikki  kehon 
taajuudet,  suodattavan  ne  ja  erotelevan  terveet 
värähtelyt  sairaista.  Tämän  jälkeen  terveet  väräh¬ 
telyt  vahvistetaan  ja  lähetetään  takaisin  kehoon. 
Kaoottiset  värähtelyt  muunnetaan  käänteisiksi  ja 
palautetaan  myös  takaisin  kehoon. 

Toistamalla  fotoniresonanssiterapiaa  kehon  pi¬ 
täisi  (!)  tulla  vahvemmaksi,  kunnes  se  kykenee 
itse  parantamaan  itsensä.  Mutta  on  syytä  muis¬ 
taa,  että  jos  terveydentila  heikkeneekin,  saattaa 
kyseessä  olla  vain  osa  terveydentilan  vahvistu- 
misprosessia. 

Fotoniresonanssiterapialaitteella  voidaan  ar¬ 
vioida  ja  analysoida  kehossa  olevia  oireita  ja 
niiden  taustalla  olevia  syitä.  Useiden  yliopisto¬ 
jen  (Los  Angeles, 

Etelä-Kalifornia, 

Hawaiji)  tutki¬ 
neen  menetelmää 
ja  todenneen  sen 
tarkkuudeksi  87- 
98  %. 

Laite  perustuu 
siihen,  että  sen 
elektrodi  asete¬ 
taan  akupunk- 
tiopisteeseen, 
josta  saadaan  jo¬ 
kin  lukema.  Tämä 
lukema  viittaa 
määrättyyn  meri¬ 


diaaniin  ja  siihen  liittyviin  elimiin.  Lukemasta 
voi  todeta,  onko  elin  tai  sen  osa  hyvässä  toimin¬ 
takunnossa  vai  ei. 

Laite  perustuu  saksalaisen  Dr.  Vollin  elekt- 
roakupunktuurisysteemiin.  Alkuperäisessä  me¬ 
netelmässä  akupunktiopisteet,  jotka  eivät  olleet 
kunnossa,  tasapainotettiin  ulkoisilla  sähkövirroil¬ 
la.  Health  Angel  -laitteen  kehittäjä  taas  on  höl¬ 
län  tilaissyntyinen  Dr.  Johan  Boswinkel.  Hän  on 
saavuttanut  biofysiikan  ja  taloustieteen  tohtorin 
arvon  ja  toimii  tällä  hetkellä  Sveitsissä. 

Healt  Angel  -menetelmässä  keho  tasapaino¬ 
tetaan  omilla  taajuuksillaan.  Elektroniset  suo¬ 
dattimet  voivat  nähdä  eron  hyvien  ja  huonojen 
taajuuksien  tasoissa  ja  ominaisuuksissa.  Patolo¬ 
giset  taajuudet  käännetään  päinvastaisiksi  (“  1 80“ 
vaihesiirto”)  ja  palautetaan  kehoon  tai  akupistee- 
seen.  Terapia  on  rentouttava.  Tarvitaan  joitakin 
kertoja,  “ja  tunnet  itsesi  nuoremmaksi  ja  tehok¬ 
kaammaksi”. 

Kiropraktikot  voivat  laitteen  avulla  löytää 
selkäsäryn  oikean  syyn.  Säryn  saattaa  aiheuttaa 
meridiaanilla  olevat  virtsarakko,  eturauhanen, 
munasarjat  tai  sappirakko.  Lääkäreitä  laite  hel¬ 
pottaa  tekemällä  diagnoosin  heidän  puolestaan 
ja  ilmoittamalla  etukäteen,  kuinka  asiakas  reagoi 
määrättyyn  lääkitykseen. 

Laite  on  saanut  USA:ssa  EDA;n  (Eood  and 
Drug  Administration)  rekisteröinnin  luokka  II; 
n  laitteeksi  koodilla  8821870  (An  Evoked  Res- 

ponse  Electrical 
Stimulator). 

Lisäopastus¬ 
ta  antaa  mm. 
helsinkiläinen 
Luontaisterapia 
M.  Altti  Ky,  0400 
-  645  196. 

ZAPPER  PARANTAA  KAIKEN  - 
BIOTESTER  KERTOO  "ALLERGIAT" 


Koska  teknologia  on  nykyään  erityisen 
arvostettua,  ei  pelkkä  henkinen  manipu¬ 
lointi  enää  riitä  vaihtoehtohoidoksikaan. 
Niinpä  amerikkalaisen  Hulda  Clarkin  kehitte¬ 
lemä  laite  ei  lupaa  vähempää  kuin  parantavansa 
kaikki  sairaudet!  Tämän  amerikkalaisen  oikean 
filosofian  tohtorin  mukaan  suurin  osa  sairauksis¬ 
ta,  HIV  mukaan  lukien,  johtuu  elimistössämme 
pesiintyvistä  loisista  ja  ympäristömyrkyistä. 

Clark  väittää,  että  haitalliset  bakteerit  ja  loiset 
voidaan  tappaa  tietyntaajuisella  sähköisellä  vä¬ 
rähtelyllä.  Tarkoitusta  varten  hän  on  kehittänyt 
mystisen  ”Zapper”-laitteen,  jolla  kuka  tahansa 
voi  tehdä  ihmeitä  keholleen. 

Jostakin  syystä  Yhdysvaltain  viranomaiset  ei¬ 
vät  ole  olleet  tohtorin  kanssa  samaa  mieltä  ja 
ovat  mm.  kieltäneet  markkinoimasta  Zapperia 
terapeuttisiin  tarkoituksiin. 

Emme  toki  voi  torjua  globaaleja  markkinoi¬ 
ta,  niinpä  Zapper  on  rantautunut  Suomeenkin. 
Jopa  arvostettu  Akateeminen  kirjakauppa  myy 
Lootus-kirja  Oy;n  kustantamaa  kömpelösti  suo¬ 
mennettua  yli  500-sivuista  kirjaa  ”Hoito  kaikkiin 
sairauksiin”.  Käykää  joukolla  selaamassa,  mutta 
älkää  ostako. . . 

Kirjan  kustantaja  myy  yllättäen  myös  Zappe- 
reita.  Hintaa  mokomalla  on  500  mk.  Laitetta  val¬ 
mistaa  joku  Zappertek  Ltd.  Englannissa.  Pakkaus 
on  140  X  75  mmm  laitekotelo,  jonka  saa  suoma¬ 
laisesta  elektroniikkaliikkeestä  noin  20  mkdla. 
Mukana  seuraavat  myös  60  mmm  pituiset  6  mm: 
n  paksuisesta  messingistä  työstetyt  tangot,  jotka 
liitetään  johtimilla  ja  pienellä  kuuloke-plugilla 
koteloon.  Näitä  nyrkkiin  puristamalla  suoritetaan 
sitten  itsehoitoja  ja  koetaan  värähtelyjä. 

Jotta  laite  ei  olisi  aivan  ”jolsan”  oloinen,  on  kan¬ 
teen  kiinnitetty  pieni  vihreä  ledi,  jonka  hohto  kie¬ 
lii  ainakin  pariston  tuoreudesta  jotakin.  Kannessa 
pelotellaan  asiaankuuluvasti  raskaana  olevia  ja 
tahdistimella  varustettuj  a  kuolevaisia  kajoamasta 
vehkeeseen.  Punainen  teksti  väittää  vielä  kes¬ 
keytetyn  hoidon  aiheuttavan  vilunväristyksiä! 
Sainkohan  tämän  fiunssan  juuri  Zapperista? 

Mystiset  laitteet  ovat  skeptikolle  ihanteellisia, 
koska  niitä  voi  oikeasti  tutkia.  Niinpä  kytkin 
laitteen  ensimmäisenä  oskilloskooppiin.  Virta- 


kytkin  asentoon  ”1”  jajohan  näytöllä  alkoi  näkyä 
pulsseja.  Zapper  toimii  lähes  aivan  kuin  luvattiin: 
se  antaa  noin  32  kHz:n  taajuudella  tasajännite- 
pulsseja,  puhdasta  kanttiaaltoa. 

Toteutus  ei  ole  mikään  salaisuus,  kytkentä  on 
julkaistu  jopa  kirjassakin.  Kyseessä  on  yksinker¬ 
tainen  ajastinpiirillä  (445,555)  toteutettu  astabiili 
eli  vapaasti  värähtelevä  oskillaattori.  Osat  mak¬ 
savat  alan  liikkeessä  noin  20  mk. 

Hienoa,  laite  siis  toimii  !  Mutta  tappaako  se 
oikeasti  bakteereita,  siitä  seuraavassa  Skeptikos¬ 
sa. 

Pertti  Laine 


Semba  Oy:n  Marjo  Urbanskilla  oli  mes¬ 
suilla  tarjolla  Lenix-laitteita.  Zapper  30 
kHz  /2.5  kHz  oli  pettymys  -  eivät  paljoa 
osanneet  sanoa,  varsinkaan  loisista.  Ovat  ilmei¬ 
sesti  kopioineet  Hulda  Clarkin  Zapperin,  johon 
myös  viittaavat.  Ja  uudistaneet  ajatusta  siten,  että 
laitteesta  saa  myös  2.5  kHz:in  taajuuden,  jota 
sanovat  toisten  tutkijoiden  suosittelevan. 

Bioresonanssivertaajia  löytyi  kolmea  mallia. 
Biotesteriä  käytetään  esimerkiksi  ravintoainei¬ 
den  sopivuuden  testaamiseen.  Laitteella  voidaan 
tämän  lisäksi  testata  muun  muassa  koruja,  henki¬ 
löitä,  maisemaa  ja  niin  edespäin  -  ei  kuitenkaan 
lääkkeitä  eikä  vitamiineja.  Laite  on  saksalaisen 
tri  R.  VolPin  kehittämä. 

Käyttöohjeet:  Kytke  testauslevy  laitteeseen. 
Kosketa  toisella  elektrodilla  bioaktiivista  pistet¬ 
tä  vasemman  käden  keskisormessa,  paina  mie¬ 
leen  lukema.  Aseta  testattava  aine  (leivänpala, 
voinokare,  kermapisara)  testauslevylle.  Mittaa 
toistamiseen  lukema  keskisormen  pisteestä  siten, 
että  testattava  aine  on  testilevyllä. 

Tulkinta:  Jos  lukema  on  55-65,  aine  on  erittäin 
sopiva.  Jos  lukema  on  alle  50  ja  ensimmäisen 
mittauksen  tulos  oli  samoin  alle  50,  aine  ei  sovel¬ 
lu.  Jos  ensimmäisen  mittauksen  tulos  oli  yli  70, 
aine  soveltuu  -  sillä  on  harmonisoiva  vaikutus. 
Ja  niin  edespäin. 

Veikko  Näntö 

FALUN  GONGISTA 

El  SAISI  KIRJOIHAA  EDES  TÄTÄ 


Falun  Gong  on  tehnyt  maihinnousun  Eu¬ 
rooppaan,  Suomeen  ja  Finlandiatalolle. 
Siis  mikä  ihmeen  FalunGong?Fa  tarkoittaa 
kiinaksi  lakia  tai  periaatetta,  Fun  pyörää,  Gong 
kultivoin tienergiaa.  Näin  kertoo  esite  osastolla, 
jonka  edessä  kaksi  keltapaitaista  miestä  seisoo 
silmät  kiinni  ja  liikuttelee  käsiään  hitain,  autuain 
elkein. 

Falun  Gongin  harjoittajia  on  noin  100  miljoo¬ 
naa  Kiinassa  ja  tuhansia  melkein  30  maassa  joka 
puolella  maailmaa.  Fiikkeen  edustajien  mukaan 
harjoittajat  ovat  parantaneet  terveydentilaansa 
ja  vähentäneet  painetta  elämässään,  korottaneet 
moraalisia  ja  eettisiä  ominaisuuksiaan  ja  saavut¬ 
taneet  asteittain  hengellisen  valaistumisen. 

V äärinkäsityksiä  esiintyy  jatkuvasti.  Kiinan  vi¬ 
ranomaisten  kieltämä  kultti  ei  omien  sanojensa 
mukaan  ole  mikään  lahko,  sillä  aate  pitää  sisällään 
täydellisen  henkilökohtaisen  vapauden  eikä  min¬ 
käänlaisia  velvollisuuksia  ottaa  osaa  mihinkään 
toimintoihin.  Monet  ovat  kuulleet  uskonlahkojen 
tekemistä  ryhmäitsemurhista  ja  onhan  sellaises¬ 
ta  syytetty  Falun  Gongiakin  tammikuussa.  Polt- 
toitsemurhaväitteet  ovat  “gongilaisten”  mielestä 
keksittyjä  väitteitä.  Osa  tarinoista  on  peräti  os¬ 
tettuja. 

Kuinka  mietiskely,  ruumiilliset  harjoitukset  ja 
usko  totuuteen,  hyvyyteen  ja  kärsivällisyyteen 
voisivat  olla  vahingollisia?  Falung  Gong  opettaa, 
että  tappaminen  tai  itsemurha  rikkovat  korkeim¬ 
pia  ominaisuuksia  kuten  totuutta,  laupeutta  ja 
kärsivällisyyttä  vastaan. 

Kyseessä  ei  kuitenkaan  ole  uskonto,  sillä  me¬ 
netelmässä  ei  ole  uskonnollisia  rituaaleja  eikä 
palvomista,  ketään  ei  käännetä  sokeaan  uskoon. 
Vaikka  harjoittaja  kunnioittaa  aatteen  perustajaa 
Li  Hongzhia,  ei  tämä  itse  halua,  että  häntä  pal¬ 
votaan. 

Falun  Gongilla  ei  myöskään  ole  yhteyttä  eikä 
kiinnostusta  politiikkaan.  Vaikka  ammattipoliiti¬ 
kotkin  harjoittavat  Falun  Gongia,  menetelmällä 
itsellään  ei  ole  poliittisia  liitäntöjä  puolueisiin 
tai  hallitukseen.  Päämäärä  on  tulla  tietoiseksi 
totuudesta  ihmisen  elämässä. 

Falung  Gongia  syytetään  siitä,  että  se  haluaa 
kumota  Kiinan  hallituksen.  Järjestö  vastaa,  ettei 


kerää  rahaa,  ei  Otavastaan  lahjoituksia,  ei  luetteloi 
jäseniään  eikä  ota  vastaan  jäsenmaksuja.  Kaikki 
Falun  Gongin  toiminnat  ovat  maksuttomia  ja 
kaikille  avoimia.  Harjoittajat  tapaavat  toisiaan 
harjoittaakseen  yhdessä  kultivointia,  lukeakseen 
alan  kirjallisuutta  ja  vaihtaakseen  kokemuksia. 
Falun  Gongin  harrastajia  löytyy  kaikilta  yhteis¬ 
kunnallisilta  tasoilta.  Minkäänlaista  luokkakysy- 
mystä  ei  ole  olemassa. 

Yli  2000  Falun  Gongin  harjoittajaa  Kiinassa 
on  suljettu  “harrastuksensa”  takia  työleiriin.  Noin 
35  000  harrastajaa  on  suljettu  vankilaan.  Ankarin 
rangaistus,  mikä  kenellekään  toisinajattelijalle 
on  viimeisten  vuosikymmenen  aikana  langetettu, 
on  annettu  Falun  Gongin  jäsenelle:  18  vuotta 
vankilaa.  Syytteinä  oli  muun  muassa  taikauskon 
levittäminen,  petkutus  ja  valtion  salaisuuksien 
paljastaminen. 

Falun  Gongin  kannattajia  on  pahoinpidelty  ja 
kidutettu  kuoliaaksi  pidätysvankeudessa.  Heitä 
“hoidetaan”  huumeidenkäyttäjien  laitoksissa  ja 
mielisairaaloissa.  Hong  Gongissa  yli  10000  Fa¬ 
lun  Gongia  harjoittavaa  opiskelijaa  on  suljettu 
opiskelun  ulkopuolelle. 

Myös  ulkomaisia  medioita  on  uhattu.  Marras¬ 
kuussa  1999  Reuters  kertoi,  että  Falun  Gongista 


Kaksi  Falun  Gongin  autuasta  harjoittaa  ja  yksi 
epäilevä  skeptikko:  Göran  Törnwall. 

kiinnostuneita  lehtimiehiä  oli  Kiinassa  vainottu, 
vangittu  ja  kuuluisteluissa  uhattu.  Niitä,  jotka 
ovat  kirjoittaneet  Falun  Gongista,  on  tarkkailtu. 
Tästä  lähtien  siis  myös  Skeptikkoa. 

Falun  Gongin  harjoitusryhmiä  toimii  monil¬ 
la  paikkakunnilla  Euroopassa,  Yhdysvalloissa, 
Kanadassa  ja  Etelä- Amerikassa.  Suomessa  har¬ 
joituspaikkana  on  Kampin  palvelukeskus,  Salo- 
moninkatu  23  B,  Flelsinki,  tiistaisin  kello  15.30- 
16.30.  Flarjoituksissa  opitaan  seuraavat  liikkeet: 
1 .  Buddha  ojentaa  tuhansia  käsiä  (tämä  liike  av  aa 
kaikki  meridiaanit  niin,  että  energia  voi  kulkea 
kehossa  esteettömästi).  2.  Ealunin  pylväsasento 
(tämä  asento  nostaa  energia-  ja  viisaustasoa)  3. 
Kahden  kosmisen  äärimmäisyyden  läpitunkeutu- 
minen  (tämä  ottaa  puhdasta  energiaa  maailman¬ 
kaikkeudesta  puhdistamaan  harjoittajan  kehon)  4. 
Ealunin  taivaallinen  kiertokulku  (käyttää  Ealunin 
pyörimistä  korjaamaan  kaikki  ruumiin  epänor¬ 
maalit  tilat,  jotta  energia  voisi  kulkea  esteet¬ 


tömästi  koko  ruumiin  läpi).  5.  Yliluonnollisten 
kykyjen  vahvistaminen  (istuva  harjoitus  moniin 
tarkoituksiin  -  sen  avulla  saavuttaa  rauhallisen 
olotilan,  vahvistaa  yliluonnollisia  kykyjä  ja  ener¬ 
gian  voimaa). 

Ealun  Gong  -menetelmä  oli  salainen,  kunnes  se 
tuotiin  julkisuuteen  vuonna  1992. 

Menetelmän  kerrotaan  aikaansaaneen  huo¬ 
mattavia  parannuksia  harjoittajien  terveydessä 
ja  elämässä.  Mitkään  tavalliset  menetelmät  eivät 
ole  näihin  vaivoihin  tietystikään  auttaneet.  Kii¬ 
nassa  on  tehty  monia  terveystutkimuksia  asiasta. 
Tietoa  näistä  voi  löytää  Internet-osoitteella  www. 
minghui.ca/eng.  html 

Kiinalaiset  lääkärit  ovat  tehneet  Ealun  Gongin 
terveydellisiä  vaikutuksia  todistavan  virallisen 
tutkimuksen  “eräässä”  sairaalassa  Beijingissä: 
http://falundafa.ca/world/rpt  index,  asp 

Ealun  Gongin  suomalaiset  yhteyshenkilöt  löy¬ 
tyvät  Ruotsista: 

Pirjo  Rytilahti,  -i46-3 1-822706,  pirjo  Svens¬ 
son  ©yahoo.com 

Marja-Leena  Koivuluoto,  -1-46-122-12909, 
marjaleena.k@telia.com  _ 


TULELLA  KÄVELY  ON  HUIKEA 
KOKEMUS  -  MYÖS  LAPSILLE 


Skeptikkoja  kohahdutti  helmikuussa  Ilta- 
Sanomien  artikkeli,  jossa  kerrottiin  Ees- 
ton  Centerissä  Viitasaarella  tapahtuvista 
tulikävelyistä,  joihin  ovat  osallistuneet  myös  lap¬ 
set.  Toimintaa  pidettiin  lasten  pahoinpitelynä. 
Sitä  verrattiin  tapauksiin,  joissa  lasta  on  poltettu 
savukkeilla  tai  silitysraudalla.  Tällaisista  rikok¬ 
sista  on  jaeltu  vähintään  sakkotuomioita  tai  eh¬ 
donalaisia  -  myös  huostaanottoja  on  tapahtunut. 
Lasten  “vapaaehtoisuuden”  ei  katsottu  mitenkään 
vähentävän  teon  tuomittavuutta;  siihenhän  pedo¬ 
fiilitkin  vetoavat. 

Eeston  Center  kiisti  itse  varsinaisesti  antaneensa 
tulikävely”hoitoja”.  Se  kertoi  vain  vuokranneensa 
tiloja  ulkopuolisille  tulikävelyjä  varten.  Skepti- 
koiden  mielestä  laki,  joka  kieltää  huoneiston  pitä¬ 
mistä  paritustarkoituksessa  kieltänee  myös  tilojen 
vuokraamisen  lasten  pahoinpitelyä  varten. 


Palovammojen  perusteleminen  sellaisella  “hoi¬ 
dollisella”  näkökohdalla,  että  rakkulat  olisivat 
jonkinlaista  akupunktiota,  tyrmättiin  koska  ki¬ 
vuliaiden  hoitojen  suorittaminen  lapsille  on  yk¬ 
siselitteisesti  laissa  kielletty  kaikilta  muilta  paitsi 
lääkintähenkilöstöltä;  silloinkin  edellytetään,  että 
kaikkia  mahdollisia  kivun  lievityskeinoja  käyte¬ 
tään.  Jos  tulikävelyttäjät  vetoavat  kivun  aiheut¬ 
tamisessa  hoidollisiin  seikkoihin,  he  ilmeisesti 
samalla  tunnustavat  myös  syyllistyneensä  laitto¬ 
maan  lääkärintoimen  harjoittamiseen,  skeptikot 
totesivat. 

Lasten  tulikävelyjä  pidettiin  raskaana  rikko¬ 
muksena,  jotka  viranomaisten  pitäisi  kieltää  heti. 
Ihmisiä  kehotettiin  tekemään  asiasta  tutkinta¬ 
pyyntöjä  poliisille  -  niin  on  tehty  aiemmin  tapa¬ 
uksissa,  joissa  lasten  vanhemmat  ovat  yrittäneet 
estää  lapsiltaan  välttämättömän  hoidon  saannin. 

Skeptikot  ottivat  yhteyttä  mm.  Länsi-Suomen 
lääninhallituksen  Jyväskylän  aluetoimistoon, 
josta  saatiin  kuulla,  että  Viitasaaren  lastensuoje- 
luväki  ja  poliisi  ovat  jo  tutkimassa  asiaa.  Myös 
lääninlääkäriä  on  tulikävelyistä  informoitu. 

Eräs  skeptikko  soluttautui  Minä  olen  -messuilla 
yleisön  joukkoon  j  a  nauhoitti  salaa  keskustelunsa 
Eeston  centerin  edustajien  kanssa. 

Seuraavassa  salaa  nauhoitettu  keskustelu  Eeston 
Centerin  edustajien  kanssa  heidän  osastollaan 
Minä  Olen  -messuilla  Helsingissä  11.2.2001.  SS 
=  skeptinen  soluttautuja,  A  ja  B  =  Eestonin  nais¬ 
puolisia  edustajia,  A  ilmeisesti  Eestonin  johtaja. 
Osastolla  suuri  seinäjuliste,  jossa  seitsemän  erivä¬ 
ristä  enkeliä.  Pöydällä  mm.  kaksi  enkelinukkea. 

SS;  Joo,  mä  kuuntelin  tossa  sivusta  tota  keskuste¬ 
lua  ja  mä  olisin  kysynyt,  mitä...  mitä  nämä  enkelit 
ja  energiat  oikein  ovat? 

A:  Jaa’a,  kultaseni,  sepä  onkin  iso  kysymys.  En¬ 
kelit  on. . .  ajatellaanpa,  esimerkiksi,  mikä  meidän 
normaali  energialähde,  aurinko,  on  kaikelle  elol¬ 
liselle...  Enkelit  ovat  ikään  kuin  Jumalan  säteitä, 
sanotaan,  että  ne  ovat  Jumalasta  lähtöisin.  Ne 
ovat  Jumalan  tekevät  kädet,  se  on  minun  sel¬ 
lainen  termi.  Kun  me  rukoillaan  täällä  hartaasti 
Jumalaa,  hän  lähettää  enkelinsä  tänne.  Ne  ovat 
energiaa,  tulta.  Tuli,  jolla  on  tietoisuus,  tietynlai¬ 
nen  tietoisuus...  (näyttää  julisteesta)  ...nämä  eri 
enkelihierarkiat,  nää  värit  kertoo  näistä.  Tämä 
on  Jumalan  tahdon  tää  Mikael  (vihreä  väri),  ja 
Mikaelilta  pyydetään  se  energia  ladata.  Tää  on 
Joakim,  joka  on  oivalluksen  enkeli  oikeastaan 
tää  keltainen,  se  on  rakkaus-,  viisaus-,  Kristus- 
energia,  se  on  yksi  pääsäteistä  ja  ihmiskunnan 
tärkein  johdattaja.  Me  soditaan  paljon,  koska 
meillä  on  vielä  negatiivisuutta,  mut  me  lopulta 
saavutetaan  rakkaus.  Se  on  se  sanoma  ja  hyvin  tär¬ 
keä,  voimallinen  valaistuminen...  Sit  on  Samuel, 
joka  tällainen  tummansininen  rakkauden  sfääri, 
jumalan  rakkaus  ja  aktiivinen  äly.  Niin  siihen 
sisältyy  pyhä  henki,  ja  pyhä  henki  on  tämä  äiti 
joka...  se  on  feminiininen  aspekti  jumaluudesta. 
Niin  nämä  kaikki  edustavat...  nyt  se  vihreä  on 


tämä  konkreettinen  ajattelu,  konkretia,  se  edustaa 
tiedettä.  Jumala  luo  sen  avulla,  se  kuuluu...  se 
kuuluu  myös  parantaminen,  kirurginen,  lääketie¬ 
teellinen,  konkreettisen  ajattelun  kautta. ..  se  kerta 
kaikkiaan  hoivaa. 

SS;  Siis  kysymys  on  uskonnosta? 

A;  Jos  koetaan,  että  puhutaan  jumalasta  ja  pide¬ 
tään,  että  se  on  uskonto,  minun  kohdalla  ei  ole 
uskonnosta  kysymys,  mä  olen  ihminen,  joka  ha¬ 
luaa  tietää.  Minä  en  ole  niin  sanottu  uskova,  vaan 
minä  olen  tietäjä,  minä  haluan  olla  tietävä  ja  haen 
siis  jatkuvasti,  mitä  on  matkalla  saanut  selville. 
Jokaisen  omassa  tahdossa  on  sitten  haluaako  sitä 
vastaanottaa  vai  ei.  Mä  olen  aina  peräänkuulutta¬ 
nut  sitä,  että  on  itse  ajatellut.  Jokaisen  näkemys 
asioista  on  omanlaisensa,  mutta  jokainen  me  ym¬ 
märretään,  että  on  olemassa  joku  suuri  voima,  joka 
ohjaa.  Me  ollaan  jossakin,  joku  on  alkuunpaneva 
voima.  En  minä  kerro,  että  jossakin  istuu  joku  isä, 
joka  kurittaa  meitä  joka  mutkassa,  ei  lainkaan 
mun  jumalani  ole  sellainen.  Se  on  suuri,  valtava 
ja  voima,  joka  elää  meissä  kipinänä  kaikissa.  Eli 
me  olemme  todella  jumalan  lapsiaja...  Me  ollaan 
vaan  hukattu  tämä  jumalallinen  olemuksemme 
ja  me  haetaan  henkisellä  tasolla  takaisin  sinne, 
koetetaan  saattaa  tätä  ympyrää  täyteen. 

SS ;  Ny t  tuota,  tämän  viikonvaihteen  llta-S  anomat 
kirjoitti  teistä... 

A;  Joo  kyllä,  oikein  kauniisti. 

SS;  Joo,  mikä  tämä... 

A;  Minä  en  ole  itseasiassa  lukenut  sitä... 

SS;  ...tämä  tuota  hiilloksella  kävely  asia  on? 
Miten  se  liittyy  tähän... 

A;  Meidänkö? 

SS;  Niin. 

A;  Meillä  on  toiset,  muut  olleet  pitämässä  kurs¬ 
seja  ja  he  ovat...  Meillä  on  keskus,  jossa  voivat 
muutkin  pitää  kursseja.  Siellä  on  henkilöitä,  jotka 
on  pitänyt  meillä  tulikävelyitä.  Se  on  tällainen 
henkinen  kilvoittelu,  meissähän  on  neljä  element¬ 
tiä,  me  koostumme  ilmasta,  jota  me  hengitäm¬ 
me,  me  olemme  vettä  suurelta  osin,  meissä  on 
energia,  joka  on  tulta,  ja  meissä  on  alkuaineita, 
elikkä  samoja  mitä  on  äiti  maassa,  eikö  totta?  Ja 
me  voimme  kääntää  näistä  elementeistä  minkä 
tahansa  pinnalle  omalla  tahdollamme  ja  yhtyä 
siihen  elementtiin,  jolloin  se  elementti  ei  va¬ 
hingoita  meitä.  Mä  olen  kävellyt  tulella,  enkä 

ole  saanut  minkäänlaisia  vammoja  itselleni,  en 
minkäänlaisia... 

SS:  No  mikä  merkitys  tällä  tulessa  kävelemisellä 
on? 

A:  Sillä  voi  huikeasti  puhdistaa  itsestään  pois... 
se  on  itsen  voittamista.  Se  on  voimakas  henkinen 
aspekti... 

SS:  Yhym,  siis  kun  pelkääjä... 

A:  Juu,  se  on  aika  huikea  kokemus  katsella,  kun 
se  roihuaa  se  puukasa  ja  tietää,  että  kun  se  tulee 
punaiselle  hiillokselle,  niin  minä  kävelen  sitä 
neljän  metrin  matkan.  Se  on  aika  rankka  koke¬ 
mus,  eli  sinä  joudut  todella  menemään  syvälle 
itseesi,  onko  minusta  siihen  ja  mikä  panee  minut 
tekemään  tällaisen.  Ja  kun  sinä  olet  tehnyt  sen, 
ja  se  on  huikean  upea  kokemus...  useamman 
tunnin  ajan...  sinä  olet  voittanut  itsessäsi  jotain, 
sinä  et  ole  koskaan  enää  ihan  samanlainen.  Siinä 
ei  ole  mitään  pahaa,  ja  me  ei  olla  lainkaan  tätä 
keksitty,  tää  on  tullut  meille  ulkomailta,  elikkä 
nää  kurssin  pitäjätkin  on  tullut  muualta.  Sitä  on 
tarpeettomasti  sotkettu  meihin,  me  ollaan  vaan 
paikka,  jossa  on  myöskin...  sitä  on  tehty  vuosia 
ympäri  Suomea.  Meillä  on  ollut  vain  kaksi  kertaa 
tällainen  tapahtuma... 

SS:  Siitä. . .  se  koettiin. . .  se  lehti  arvostelee  nimen¬ 
omaan  lasten  viemistä  sinne... 

A:  Ei  kukaan  tarvitse  mennä,  mutta  lapset  rakas¬ 
taa  sitä...  ne  on  ennakkoluulottomia... 

SS:  Mutta  eiks  se  oo  vaarallista,  kun... 

A:  Ei  siinä  oo  mitään  vaaraa.  Aniharva  saa  edes 
jälkiä  itseensä  millään  lailla.  Ja  sitten  siihen  val¬ 
mistaudutaan  tuntikausia  henkisesti... 

SS:  Mutta  miten  lapsi,  jos  lapsi  viedään,  viisivuo¬ 
tias  lapsi  niin  kuin  siinä  kirjoituksessa  sanottiin, 
niin... 

A:  Siinä  kutsutaan  enkelit  paikalle  pitämään  huol¬ 
ta.  Ne  on  täydessä  suojeluksessa.  Ja  kenenkään  ei 
tarvitse  mennä.  Jos  ei  halun,  niin  ei  tarvitse... 

SS:  Niin,  mutkun  ajatellaan  niitä  lapsia,  jotka 
menee,  minnekä  vanhemmat  sanovat,  taikka  joku 
sanoo... 

A:  Siel  oli,  siellä.. .  mä  olen  kuullut,  että  tulikäve- 
lyssä  oli  lapsia,  joittenka  vanhemmat  ei  ole  lain¬ 
kaan  halunnut  kävellä,  mutta  lapsi  on  halunnut. 


SS:  Mutta  eihän  tämmönen,  eiks  se  ole  aivan 
edesvastuutonta,  että  tämmönen  pikku  lapsi. . .  siis 
polttaahan  se  tuli  joka  tapauksessa... 

A:  Ei  se... 

SS:  Ei,  mutta  jos  sinne  jäät. 

A:  Ei  sinne  jäädä,  se  mennään  vilkkaasti. 

SS:  Niin,  mutta  kuinka  tällainen  lapsi  osaa... 

A:  Voi,  se  katsoo  ensin  miten  muut  menee,  lap¬ 
sethan  on  huikeita,  lapsilla  on  puhtaat  raikkaat 
aivot  ja  järki  kulkee  huikeesti,  lapsi  ei  tee  koskaan 
mitään,  mitä  se  ei  halua. 

B:  Vanhemmathan  mehän  rajoitamme  lasten  maa¬ 
ilmaa,  me  aiheutamme  heille  tukoksia  energia¬ 
tasolle  kaikenlaisilla  joutavilla  ohjeillamme  ja 
neuvoillamme.  Mä  ensin  ajattelin  aivan  samalla 
tavalla,  että  taivas  vie,  antaaks  ne  lapsienkin  kä¬ 
vellä,  kysyin  moneen  kertaan,  että  onks  se  ihan 
oikein.  Mut  se  ilo  kun  näki,  ne  oli  niin  innoissaan, 
et  ne  ei  olis  lopettanu  laisinkaan... 

A:  Ei,  ne  oli  aivan...  se  oli  heistä  aivan  huikeen 
ihanaa. 

B:  Niin  kauan  kuin  niillä  ei  ole  kristallisoitunut 
maailmankuva,  joka  kertoo,  että  näin  voi  tehdä 
ja  näin  ei  voi  tehdä...  Vaan  se  näytti  niistä  hie¬ 
nolta. 

A:  Mun  täytyy  sanoa,  että  ne  nautti  aivan  valta¬ 
vasti.  Eikä  todellakaan  ollut  vaarallista.  Mä  olin 
hyvin  ennakkoluuloinen  itse  aikoinani,  mä  ajat¬ 
telin,  että  voi  ei,  kaikenlaista  vouhotusta.  Mutta 
nyt  kun  mä  olen  itekin  tallustellut,  niin  mä  tiedän, 
että  se  on  aika  huikee  kokemus,  ihana. 

SS:  Joo,  se  siinä  varmaan  on  ... 

A:  Sen  huomaa,  että  minussa  on  tällaistakin,  mä 
pystyn  tähän.  Mä  muistan,  kun  mä  kättelin,  että 
oonks  ihan  viisas  ollenkaan.  Ja  vähän  sytkytteli 
täällä  (painaa  rintaansa),  kun  alko  olla  se  vuoro 
että  nyt  siellä  sais  kävellä  ja  sitten  jotkut  lähti  ja 
mä  ajattelin,  että  no,  nopee  tämä,  eikä  kuinkaan  oo 
käyny.  Ja  kävin  neljä  kertaa.  Se  tuntu,  että  oikein 
virtas  tuolla  sisällä. 

SS:  Uskomattomalta  tuntuu. 

A:  Joo,  mä  ymmärrän  teitä  täysin,  niin  minustakin 
tuntui.  Mä  ajattelin,  että  kyllä  ne  keksii  kaiken¬ 
laista...  ■ 

Dariusz  LESZCZYNSKI 
Säteilyturvakeskus,  Helsinki 

Matkapuhelimet 
ja  terveys 


Onko  meidän  syytä  olla  huolissamme  mat¬ 
kapuhelimien  säteilyn  terveysvaikutuksista? 
Jos  vastausvaihtoehdot  ovat  ainoastaan  kyl¬ 
lä  tai  ei,  vastaus  on  kyllä.  Mielestäni  meidän 
on  syytä  olla  huolissamme.  Matkapuhelimia 
käyttäessään  ihmiset  säteilyttävät  itseään 
asettaessaan  säännöllisesti  radiotaajuuslä- 
hettimen  päätään  vasten.  Vaikka  tutkimus¬ 
julkaisut  väittävät,  että  matkapuhelimien 
käyttöön  ei  liity  terveysriskiä,  ei  asia  ole 
aivan  niin  yksiselitteinen 

Tähänastiset  matkapuhelimien  turvallisuudes¬ 
ta  raportoidut  tutkimustulokset  ovat  herättä¬ 
neet  enemmän  hämmennystä  kuin  tuottaneet 
varmoja  vastauksia  huolestuneille  kansalaisille.  Tut¬ 
kimukset  ovat  olleet  sekalaisia  ja  tulokset  ristirii¬ 
taisia.  Usein  havainnot  ovat  perustuneet  vain  yhden 
tutkimusryhmän  työhön  ja  lisäksi  muut  tutkimus¬ 
ryhmät  eivät  ole  onnistuneet  toistamaan  tuloksia. 
Säteily  ja  altistusolosuhteet  eivät  ole  vastanneet 
käytännön  tilanteita,  esimerkiksi  säteilyn  taajuus 
ja  modulaatio  ovat  poikenneet  matkapuhelimissa 
käytetyistä. 

Puutteista  huolimatta  viime  vuosina  tehdyissä 
tutkimuksissa  on  kuitenkin  ilmennyt,  että  matkapu¬ 
helimien  säteilyllä  saattaa  todellakin  olla  biologisia 
vaikutuksia.  Vielä  ei  kuitenkaan  tiedetä,  ovatko  nuo 
vaikutukset  haitallisia  vai  harmittomia.  Tehdyissä 
tutkimuksissa  ei  ole  ilmennyt,  että  matkapuhelimien 
säteily  aiheuttaisi  syöpää  tai  mitään  muutakaan  sai¬ 
rautta.  Mutta  ei  ole  myöskään  saatu  tuloksia,  joiden 
perustella  matkapuhelimet  olisivat  täysin  turvallisia, 
vaikka  jotkut  matkapuhelinvalmistajat  näin  väittä¬ 
vät.  On  erityisesti  huomattava,  että  matkapuhelimien 
käytön  mahdolliset  pitkäaikaisvaikutukset  ovat  vielä 
täysin  tuntemattomia. 

Matkapuhelimien  mahdollisesti  aiheuttamaan  ter¬ 
veysriskiin  suhtaudutaan  vakavuudella.  Euroopassa 
on  käynnissä  useita  tutkimusohjelmia,  joita  rahoit¬ 
tavat  hallitukset,  teollisuus  ja  Euroopan  unionin 
komissio.  Osoituksena  maailmanlaajuista  tarpeesta 
löytää  vastaukset  matkapuhelimien  turvallisuuteen 
liittyviin  kysymyksiin  voitaneen  pitää  sitä,  että  par¬ 
haillaan  on  käynnissä  tai  juuri  valmistunut  lähes  300 


tutkimusta,  joissa  selvitetään  radiotaajuisen  säteilyn 
mahdollisia  terveyshaittoja. 

Säteily 

Tähän  mennessä  julkaistuissa  tutkimuksissa  on 
ollut  sekä  säteilyyn  että  altistamiseen  liittyviä  epä¬ 
kohtia.  Suurimmassa  osassa  tutkimuksista,  joissa  on 
tutkittu  sähkömagneettisten  kenttien  biologisia  ja 
terveysvaikutuksia,  on  käytetty  915  ja  2450  MHzin 
taajuuksia.  Vaikka  nämä  ovatkin  lähellä  matkapuhe¬ 
limien  käyttämiä  taajuuksia,  ne  voivat  kuitenkin  olla 
“tarpeeksi  kaukaisia”  tuottaakseen  harhaanjohtavaa 
tietoa. 

Tutkimuksissa  ei  myöskään  ole  juuri  lainkaan  käy¬ 
tetty  senkaltaista  pulssisäteilyä,  jota  uuden  sukupol¬ 
ven  digitaaliset  matkapuhelimet  lähettävät  eivätkä 
altistusolosuhteet  ole  vastanneet  tyypillisiä  matka¬ 
puhelimien  käyttötilanteita. 

Langattomat  viestintäjärjestelmät  toimivat  useilla 
sähkömagneettisen  spektrin  taajuuksilla.  Eurooppa¬ 
laiset  matkapuhelimet  käyttävät  GSM-järjestelmää 
ja  toimivat  900  ja  1800  MHzin  lähellä  olevilla  taa¬ 
juuksilla.  USAissa  langattomat  viestintäjärjestelmät 
käyttävät  eri  teknologiaa  ja  matkapuhelimet  toimivat 
pääasiallisesti  850 ja  1900  MHz  taajuusalueilla.  Mat¬ 
kapuhelimien  säteily  on  ns.  ionisoimatonta  sätei¬ 
lyä,  jonka  fotonienergia  ei  ole  riittävä  poistamaan 
elektroneja  elävän  kudoksen  atomeista,  mistä  voisi 
aiheutua  vakavaa  biologista  haittaa,  kuten  on  laita 
esim.  röntgensäteilylle  altistuttaessa. 

Kaikkein  ilmeisimmät  radiotaajuisen  säteilyn 
biologiset  vaikutukset  johtuvat  kudosten  lämpene¬ 
misestä.  Ratkaisuksi  tähän  ongelmaan  on  useissa 
maissa  annettu  altistusstandardeja,  joiden  tarkoitus 
on  suojata  ihmisiä  kudosten  liialliselta  lämpenemi¬ 
seltä  ja  mahdollisesti  muilta  haitoilta.  Analogisen 
käsimatkapuhelimen  keskimääräisen  tehon  on  Eu¬ 
roopassa  oltava  alle  1  W  (NMT  900  puhelimet)  ja 
USAissa  alle  600  mW.  Digitaalisten  mallien  tehon 
on  Euroopassa  oltava  alle  250  mW  (GSM  900  MHz) 
ja  125  mW(GSM  1800  MHz)  sekä  USAissa  alle  125 
mW.  Modernit  pientehoiset  matkapuhelimet  eivät  ole 
ongelmallisia  lämpövaikutusten  osalta.  Tukiasema 
valvoo  kuitenkin  useimpien  modernien  matkapuhe¬ 
limien  tehoa  mukautuvastii  puhelin  säätää  jatkuvasti 

tehoaan  tuottaakseen  minimisignaalia,  jota  se  tarvit¬ 
see  kommunikoidakseen  luotettavasti  tukiaseman 
kanssa.  Edellä  esitettyjä  tehorajoja  ei  kuitenkaan 
ylitetä.  Silti,  viime  aikoina  eräät  ihmiset  ovat  osoit¬ 
taneet  huolestuneisuutta  radiotaajuiselle  säteilylle 
altistumisesta  ja  tuoneet  yleisen  huomion  kohteeksi 
eri  matkapuhelinmallien  ja  -merkkien  lähettämän 
säteilyn  tasot.  Eurooppalainen  matkapuhelimien  sä¬ 
teilystä  kudokseen  absorboituvalle  teholle  asetettu 
altistusraja  on  2  W/kg  keskimäärin  10  grammaa 
kohden  määritettynä.  Vastaava  amerikkalainen  al¬ 
tistusraja  on  tiukempi,  1 ,6  W/kg  keskimäärin  yhtä 
grammaa  kohden  määritettynä.  Teollisuus  ja  tutkijat 
ovat  raportoineet,  että  markkinoilla  myytävät  matka¬ 
puhelimet  pääasiallisesti  noudattavat  annettuja  altis- 
tusrajoja.  Poikkeuksiakin  on  ollut,  joskin  harvoin. 
Esim.  vuonna  1998  USA:ssa  Sony  Electronics  joutui 
vetämään  markkinoilta  60  000  matkapuhelinta,  jotka 
ylittivät  altistusrajat. 

Käsimatkapuhelimet  toimivat  alhaisilla  tehota- 
soilla,  mutta  antenni  sijoittuu  hyvin  lähelle  puhujan 
päätä,  mikä  voi  paikallisesti  aiheuttaa  altistumista 
lähellä  annettuja  raja-arvoja  olevalle  säteilylle.  Al¬ 
tistumisen  arvioimisessa  ongelmallista  on  se,  että 
altistus  riippuu  monista  muuttuvista  tekijöistä:  mat¬ 
kapuhelimen  tarkasta  asennosta  suhteessa  päähän, 
pään  muodosta  ja  sähköisistä  ominaisuuksista  jne. 
Altistumista  ei  myöskään  voida  suoraan  mitata  käyt¬ 
täjän  päästä,  vaan  se  pitää  arvioida  käyttäen  teoreet¬ 
tisia  tietokonemalleja  tai  koejärjestelyjä,  joissa  ih¬ 
misen  päänmuotoinen  fantomi  on  täytetty  nesteellä, 
jonka  ominaisuudet  muistuttavat  aivojen  sähköisiä 
ominaisuuksia. 

Matkapuhelimien  valmistajat  voivat  jossain  mää¬ 
rin  vähentää  pään  altistumista  muuntelemalla  puhe¬ 
limien  mallia.  Jos  puhelimien  tehoja  vähennetään, 
tarvitaan  tiheämmin  sijoitettuja  tukiasemia,  jotka 
puolestaan  eivät  ole  asukkaiden  suosiossa.  Matka¬ 
puhelimien  antennien  ja  muiden  säteilevien  osien 
siirtäminen  kauemmas  käyttäjän  päästä  kasvattaisi 
mahdollisesti  myös  puhelimen  kokoa,  mistä  yhä 
pienempiä  puhelimia  toivovat  kuluttajat  eivät  myös¬ 
kään  pitäisi. 

Tieteellinen  näyttö 

On  yhä  epäselvää,  onko  radiotaajuisella  säteilyllä 
haitallisia  terveysvaikutuksia.  Monien  säteilyasian- 
tuntijoiden  mielestä  on  mahdotonta,  että  matkapu¬ 
helimien  säteilyllä  olisi  mitään  biologisia  vaikutuk¬ 
sia,  sillä  niiden  tuottaman  säteilyn  energia  ei  riitä 
rikkomaan  orgaanisten  molekyylien  välisiä  kemi¬ 
allisia  sidoksia.  Tämän  näkökannan  hyväksyminen 
tarkoittaisi,  että  kaikki  tähän  asti  havaitut  biologiset 
vaikutukset  olisivat  korkeintaan  tutkimusmenetel¬ 
mistä  johtuvia  harhaanjohtavia  tuloksia.  Asia  ei  kui¬ 
tenkaan  ole  näin  yksinkertainen.  Soluissa  on  useita 
prosesseja,  joita  eivät  säätele  kemiallisten  sidosten 


katkeamiset,  vaan  solukalvon  sähköpotentiaalin 
muutokset,  joihin  radiotaajuisella  säteilyllä  saattaisi 
olla  vaikutuksia.  Solukalvon  sähköpotentiaalia  sää¬ 
telee  sähkövarausten  (ionien)  “oikea”  jakaantuminen 
solun  sisä-  ja  ulkopuolella.  Radiotaajuinen  säteily 
saattaisi  aikaansaada  tapahtumakulun,  joka  alkaisi 
solukalvolta,  etenisi  solun  sisään  ja  voisi  lopulta 
vahingoittaa  tärkeitä  solun  molekyylejä,  kuten  pro¬ 
teiineja  ja  DNAita. 

Myös  ympäristötekijöillä  voi  olla  oma  osuutensa 
matkapuhelimien  haitallisiin  terveysvaikutuksiin. 
Solututkimuksista  saatujen  tulosten  valossa  on  mah¬ 
dollista,  että  jos  pelkkä  matkapuhelimien  säteily  ei  ai- 
heuttaisikaan  merkittäviä  korj  au  tumattomia  soluva¬ 
urioita,  niin  yhdistettynä  muihin  ympäristötekijöihin 
kuten  esimerkiksi  gamma-  tai  ultraviolettisäteilyyn 
tai  ympäristömyrkkyihin  solun  korjausmekanismit 
voivat  olla  riittämättömät  ja  seurauksena  voi  olla 
mutaatio  soluissa.  Tämän  vuoksi  tutkimukset  ym¬ 
päristötekijöiden  ja  matkapuhelimien  säteilyn  mah¬ 
dollisesta  yhteisvaikutuksesta  ovat  välttämättömiä  ja 
niitä  tutkitaankin  parhaillaan. 

Tällä  hetkellä  olemassa  oleva  tutkimustieto  on 
ristiriitaista  monessa  suhteessa.  Joukossa  on  monia 
tutkimusraportteja  radiotaajuisen  säteilyn  biologisis¬ 
ta  vaikutuksista  soluihin  ja  eläimiin,  joskus  alhaisil- 
lakin  altistustasoilla.  Tulokset  on  kuitenkin  tulkittu 
huonosti  eikä  niitä  ole  osattu  selittää,  minkä  lisäksi 
useita  tutkimuksia  ei  lukuisista  yrityksistä  huoli¬ 
matta  ole  pystytty  toistamaan.  On  myös  julkaistu 
hajanaisia  raportteja  niistä  terveysvaikutuksista,  joita 
alhaisen  tason  altistuminen  radiotaajuisille  kentille 
on  aiheuttanut  ihmisille .  Näitäkään  tutkimuksia  ei  ole 
kuitenkaan  pystytty  toistamaan,  mikä  merkittävästi 
vähentää  niiden  tieteellistä  arvoa.  Ongelmallista  on 
myös  se,  että  hyvin  harvassa  tutkimuksessa,  jos¬ 
sa  on  tutkittu  radiotaajuisen  säteilyn  vaarallisuutta 
eläinkudokselle,  on  käytetty  normien  mukaisia  tok¬ 
sikologisia  tutkimusmenetelmiä  -  eli  senkaltaisia, 
joita  kemian  tai  lääkealan  yritys  käyttäisi  saadakseen 
virallisen  hyväksynnän  jollekin  uudelle  tuotteelleen. 
Näin  ollen  standardeja  ja  turvamääräyksiä  asettavat 
komiteat  ovat  todenneet,  että  julkaistujen  tutkimustu¬ 
losten  pohjalta  ei  ole  tarpeeksi  luotettavaa  tieteellistä 
näyttöä,  jotta  altistussuosituksia  pitäisi  tiukentaa. 

Mahdollisia  karsinogeeneja  etsittäessä  tarvitaan 
kolmen  tyyppistä  näyttöä;  epidemiologisia  tutki¬ 
muksia,  joissa  tehdään  terveystietojen  tilastoana¬ 
lyysejä,  koe-eläimille  tehtäviä  standardisoituja  tes¬ 
tejä  sekä  in  vitro  -solututkimuksia,  joilla  etsitään 
selityksiä  mahdollisille  biokemiallisille  ja  biofysi- 
kaalisille  mekanismeille,  joita  on  todettu  epidemio¬ 
logisissa  ja  eläinkokeissa.  Vasta  kun  nämä  kolme 
tutkimustyyppiä  tuottavat  yhdenmukaisia  tuloksia, 
voidaan  väittää,  että  tutkittu  karsinogeeni  on  tai  ei 
ole  vastuussa  havaituista  terveysvaikutuksista.  Tämä 
ihanteellinen  tilanne  toteutuu  kuitenkin  vain  harvoin 
käytännössä.  Useimmiten  epidemiologisten,  eläin- ja 

in  vitro  -tutkimusten  välillä  on  ristiriitoja,  jolloin 
tutkimustuloksista  tehtävät  johtopäätökset  saattavat 
olla  epätieteellisiä.  Näillä  kolmella  alueella  tehdyissä 
tutkimuksissa  ei  ole  löytynyt  näyttöä  matkapuheli¬ 
mien  ja  syövän  välisestä  yhteydestä. 

Epidemiologinen  näyttö 

Tutkittaessa  yhteyksiä  syövän  ja  erilaisille  ympä¬ 
ristötekijöille  altistumisen  välillä  on  epidemiologisten 
menetelmien  käyttäminen  yllättävän  vaikeaa,  sillä 
syövälle  ei  ole  olemassa  yhtä  aiheuttajaa  ja  lisäksi 
monet  eri  tekijät  voivat  vaikuttaa  kasvaimen  myöhem¬ 
pään  kehitykseen.  Vaikka  matkapuhelimilla  ei  olisi 
mitään  yhteyttä  syöpään,  vuosittain  tuhannet  matka- 
puhelinkäyttäjät  sairastuisivat  kuitenkin  aivo  syöpään, 
kun  otetaan  huomioon,  että  matkapuhelinkäyttäjiä 
on  satoja  miljoonia  ympäri  maailmaa  ja  esimerkik¬ 
si  USA:ssa  aivosyöpään  sairastuu  vuosittain  kuusi 
ihmistä  100  000:  sta.  Jos  yritetään  selvittää  matkapu¬ 
helimien  aiheuttama  osuus  tästä  joukosta,  tarvitaan 
hyvin  huolellisesti  suunniteltua  tutkimusta. 

Vuonna  1996  Kenneth  Rothman  Epidemiology 
Research  Institutesta  (Newton,  MA,  USA)  tutki  yli 
250  000  matkapuhelinkäyttäjän  terveystiedot.  Tässä 
teollisuuden  rahoittamassa  tutkimuksessa  ei  todettu 
mitään  eroja  kuolleisuudessa,  kun  verrattiin  ihmisiä, 
jotka  käyttivät  käsimatkapuhelinta,  jonka  antenni 
sijoittuu  lähelle  päätä,  ja  ihmisiä,  jotka  käyttivät 
matkapuhelinta,  jonka  antenni  oli  kiinnitetty  autoon, 
jolloin  radiotaajuiselle  säteilylle  altistuminen  oli  al¬ 
haisempi.  Jatkotutkimuksessa  samat  tutkijat  tutkivat 
lähes  300  000  matkapuhelinkäyttäjän  kuolinsyyt.  Ai¬ 
noa  kuolinsyy,  jonka  riski  näytti  lisääntyvän  samassa 
suhteessa  matkapuhelimessa  puhutun  ajan  kanssa,  oli 
joutuminen  auto-onnettomuuteen. 

Muissa  epidemiologisissa  tutkimuksissa  tulokset 
ovat  olleet  suurimmaksi  osaksi  tai  kokonaan  ne¬ 
gatiivisia.  Äskettäin  tehdyssä  tutkimuksessa,  joka 
sai  laajaa  julkisuutta  jo  ennen  kuin  se  julkaistiin, 
Lennart  Hardell  kollegoineen  Ruotsin  Örebrossa 
tutki  matkapuhelimen  käyttöä  209  ruotsalaisen  aivo¬ 
kasvainpotilaan  keskuudessa  ja  vertasi  tuloksia  425 
hengen  terveeseen  kontrolliryhmään.  Tämän  julki¬ 
sen  rahoituksen  turvin  tehdyn  tutkimuksen  tulokset 
osoittivat,  että  mainittavia  yhteyksiä  aivokasvainten 
ja  matkapuhelimen  käytön  välillä  ei  löytynyt.  Tut¬ 
kimuksen  tuloksia  raportoidessaan  media  keskittyi 


kuitenkin  erääseen  yksityiskohtaan;  matkapuheli¬ 
men  käyttäjät,  joilla  oli  tietyntyyppinen  aivokasvain, 
raportoivat  todennäköisemmin  pitäneensä  puhelinta 
sillä  puolella  päätään,  jolla  kasvainkin  oli.  Tämä 
yhteys  oli  kuitenkin  tilastollisesti  heikko,  ja  tulok¬ 
set  saattoivat  johtua  myös  muistivääristymistä  -  eli 
siitä,  että  tutkittavat  muistavat  usein  helpommin 
altistuneensa  jollekin,  mikäli  he  ovat  sairastuneet. 
Hardellin  tutkimuksen  aivokasvainpotilaat  tiesivät 
sairaudestaan  ennen  kuin  heiltä  kysyttiin  heidän  mat¬ 
kapuhelimen  käytöstään. 

Matkapuhelimien  terveysvaikutuksista  ollaan 
julkisuudessa  ja  suuren  yleisön  keskuudessa  niin 
kiinnostuneita,  että  tieteelliset  tutkimustulokset 
voivat  aiheuttaa  julkista  väittelyä  jo  ennen  kuin 
ne  julkistetaan.  Näin  tapahtui  äskettäin  American 
Health  Foundationissa  New  Yorkissa  työskentele¬ 
vän  tutkijan,  Joshua  Muscatin,  epidemiologiselle 
tutkimukselle.  Hänen  teollisuuden  rahoittaman  tutki¬ 
muksensa  tulokset  esiteltiin  tieteellisessä  konferens¬ 
sissa  kesäkuussa  1999.  Konferenssitiivistelmässään 
Muscat  totesi  varovaisesti,  että  “tutkimuksessa  ei 
löytynyt  näyttöä  siitä,  että  matkapuhelimen  käyttö 
lisää  aivosyövän  riskiä...”.  Media  kuitenkin  kiin¬ 
nitti  huomionsa  tutkimustulosten  ristiriitaiseen  koh¬ 
taan,  jonka  mukaan  tietyn  tyyppisen  aivosyövän 
ilmeneminen  olisi  kuitenkin  lisääntynyt  tutkittavien 
joukossa.  Muscatin  joulukuussa  2000  julkaisemas¬ 
sa  esitelmässä  (Journal  of  the  American  Medical 
Association)  todetaan  edelleen,  että  “. . .  matkapuhe¬ 
limen  käyttö  ei  lisää  aivosyövän  riskiä  mutta  samassa 
yhteydessä  todetaan,  että  tarvitaan  lisätutkimuksia, 
joissa  pyritään  selvittämään  matkapuhelimien  käy¬ 
tön  pitkäaikaisvaikutuksia  ja  vaikutuksia  hitaasti 
kehittyvien  kasvainten  ilmenemiseen...”. 

Tammikuussa  2001  julkistetussa  tutkimuksessa 
(New  England  Medical  Journal)  Peter  Inskip  kol¬ 
legoineen  toteaa,  että  he  eivät  löytäneet  todisteita 
matkapuhelimien  käytön  aivosyöpää  aiheuttavista 
vaikutuksista.  Mutta  samoin  kuin  Muscat  artikkelis¬ 
saan,  myös  Inskip  toteaa,  että  pitkäaikaisia  vaikutuk¬ 
sia  on  pakko  tutkia  ennen  kuin  todellinen  syöpävaa¬ 
ran  “haamu”  voidaan  unohtaa.  Inskipin  tutkimus  on 
National  Cancer  Instituten  rahoittama. 

Aivosyövän  kehittyminen  kestää  vuosia  ja  jopa 
vuosikymmeniä,  eivätkä  tähän  mennessä  julkais¬ 
tut  epidemiologiset  tutkimukset  kerro  juuri  mitään 
pitkän  aikavälin  riskeistä,  sillä  matkapuhelimia  on 
laajamittaisesti  väestön  keskuudessa  käytetty  vasta 
suhteellisen  vähän  aikaa.  Lyhyen  tai  pitkän  aikavälin 
syöpäriskien  löytäminen  ei  ole  helppo  tehtävä.  Ris¬ 
kin  pienen  lisääntymisen  havaitsemiseen  tarvittaisiin 
laajoja  tutkimuksia,  joita  on  vaikeaa  kontrolloida  ja 
joiden  tulkinnassa  on  yleensä  ristiriitoja.  Uskotta¬ 
vassa  tutkimuksessa  täytyisi  yksittäisen  henkilön 
matkapuhelimen  käyttöä  tutkia  ainakin  kymmenen 
vuoden  ajalta.  Tutkimusta  vaikeuttaa  lisäksi  alan  no¬ 
pea  teknologinen  kehitys  sekä  se,  että  tutkimuksessa 

tarvittaisiin  myös  teleoperaattoreiden  hallussa  ole¬ 
via  matkapuhelimien  käyttötietoja,  jotka  kuitenkin 
yleensä  ovat  salaisia. 

Kaiken  kaikkiaan  toistaiseksi  julkaistut  epidemio¬ 
logiset  tutkimustulokset  eivät  ole  osoittaneet  mitään 
huomattavaa  aivosyövän  riskin  lisääntymistä  (kak¬ 
sin-  tai  moninkertaistumista)  matkapuhelinkäyttäjil- 
lä.  Vaikka  standardeja  ja  turvamääräyksiä  asettavat 
komiteat  olisivat  kiinnostuneita  pienistäkin  riskin 
lisääntymisistä,  epidemiologiset  tutkimukset  eivät 
ole  tarpeeksi  herkkiä  niiden  havaitsemiseen. 

Tällä  hetkellä  käynnissä  olevista  epidemiologi¬ 
sista  tutkimuksista  voidaan  mainita  projekti,  josta 
vastaa  kansainvälinen  tutkimuslaitos  International 
Agency  for  Research  on  Cancer  (lARC)  Lyonissa 
Ranskassa.  lARC  on  saanut  Euroopan  komissiolta 
rahoituksen  laajaan  tutkimukseen,  jossa  selvitetään 
matkapuhelimen  käytön  ja  päässä  ja  kaulassa  esiin¬ 
tyvien  syöpien  mahdollisia  yhteyksiä.  Tutkimukseen 
osallistuu  kymmenen  maata  (Säteilyturvakeskukses¬ 
ta  tutkimusprofessori  Anssi  Auvinen  tutkimusryh¬ 
mineen),  ja  siinä  tutkitaan  suunnitelmien  mukaan 
1500  kasvaintapausta  ja  1500  tervettä  kontrollihen¬ 
kilöä.  Tutkimuksen  odotetaan  valmistuvan  kolmen 
vuoden  kuluessa.Tämäkään  tutkimus  ei  kuitenkaan 
voi  antaa  lopullista  vastausta,  koska  on  vielä  liian 
aikaista  sulkea  pois  matkapuhelimien  säteilyn  mah¬ 
dollisia  pitkäaikaisvaikutuksia. 

Eläinkokeet 

Eläinkokeet  ovat  toinen  pääasiallinen  syöpäri¬ 
skien  arvioinnissa  käytetty  tutkimusmenetelmä. 
Niissäkään  ei  ole  todettu  yhteyttä  syövän  ja  matka¬ 
puhelinten  välillä.  Rottien  altistaminen  837  MHz; 
n  radiotaajuiselle  säteilylle,  joka  vastaa  joidenkin 
digitaalisten  matkapuhelimien  säteilyä,  ei  aiheuta  tai 
lisää  rotilla  aivosyöpää.  Tämä  todettiin  eräässä  Moto- 
rolan  rahoittamassa  tutkimuksessa,  jonka  pääasialli¬ 
nen  tavoite  oli  etsiä  aivosyöpää.  Tulokset  julkaistiin 
vuonna  1 999  tutkimusraportissa,  jonka  kirjoitti  Ross 
Adey,  tutkija  University  of  Californiassa  Riversides- 
sa.  Huhtikuussa  2000  Adey  raportoi  samansuuntaisia 
tuloksia  jatkuvalle  radiotaajuiselle  säteilylle,  jollais¬ 
ta  analogiset  matkapuhelimet  lähettävät. 

Eräs  paljon  julkisuutta  saanut  eläintutkimus  oli 
vuonna  1997  Australiassa  Royal  Adelaide  Hospita- 
lissa  Michael  Repacholin  johdolla  tehty  tutkimus. 
Huolestuttavia  tuloksia  antaneessa  tutkimuksessa 
käytettiin  hiiriä,  joita  oli  geneettisesti  muunneltu  niin, 
että  ne  olivat  alttiimpia  syövälle  (lymfoomalle) .  Hiiret 
altistettiin  päivittäin  tunniksi  pienitehoisen  digitaali¬ 
sen  matkapuhelimen  säteilylle.  1 8  kuukauden  jälkeen 
lymfooman  eli  imukudoskasvaimen  esiintymistiheys 
oli  kaksi  kertaa  niin  suuri  kuin  kontrollieläimillä.  Tut¬ 
kimusta  ei  sen  kiinnostavuudesta  ja  huolestuttavista 
tuloksista  huolimatta  ole  vielä  toistettu.  Toistamista 
yritetään  kuitenkin  jo  eräässä  Euroopan  unionin  ko¬ 


mission  rahoittamassa  tutkimusohjelmassa. 

Vaikka  eläintutkimuksia  on  helpompi  kontrolloida 
kuin  epidemiologisia  tutkimuksia,  eläintutkimusten 
tuloksia  ei  kuitenkaan  täysin  varmasti  voida  yleis¬ 
tää  koskemaan  ihmisiä  fysiologisten  erojen  vuoksi. 
Lisäksi  on  olemassa  muista  kiistanalaisia  seikkoja. 
Esimerkiksi  George  Carlo,  entinen  johtaja  Wireless 
Technology  Researchissä  -  valmistajien  sponsoroi¬ 
ma  tutkimusohjelma  USA:ssa  -  on  huomauttanut, 
että  yksikään  tähän  asti  tehdyistä  eläinkokeista  ei 
ole  tarpeeksi  tarkkaan  imitoinut  ainoastaan  päähän 
kohdistuvaa  säteilyä,  vaan  eläinten  koko  keho  on 
altistunut  säteilylle.  Argumentin  mukaan  koko  kehon 
altistuminen  säteilylle  aiheuttaa  todennäköisemmin 
haittavaikutuksia  kuin  kehon  osittainen  altistuminen. 
Tämänkaltaisissa  asioissa  on  tulkinnanvaraisuutta,  ja 
asiantuntijatkin  ovat  usein  eri  mieltä  keskenään. 

In  vitro  -solututkimukset 

In  vitro  -solututkimukset  ovat  usein  kiistanalai¬ 
sia,  koska  yksittäisten  solukokeiden  perusteella  on 
vaikea  päätellä,  mitkä  lopulta  olisivat  vaikutukset 
ihmiselle.  Solututkimuksiin  liittyy  sekä  hyviä  että 
huonoja  puolia.  Huonoja  puolia  ovat  esim.  se,  että 
solut  ovat  poissa  luonnollisesta  ympäristöstään  ja 
että  soluviljelmissä  viljelyolosuhteet  voivat  muuttaa 
solun  käyttäytymistä.  Lisäksi  tutkimuksissa  käyte¬ 
tyissä  solulinjoissa  on  mutaatioita,  joten  solut  voivat 
käyttäytyä  normaalisoluista  poiketen.  Solututkimus¬ 
ten  hyviä  puolia  ovat,  että  voidaan  käyttää  ihmissolu- 
ja  (sekä  solulinjoja  että  suoraan  luovuttajilta  saatuja 
soluja).  Tutkimuksissa  on  mahdollista  käyttää  myös 
suuria  määriä  soluja  ja  muunnella  koeolosuhteita. 
U sein  muutamia  vuosia  kestävät  eläinkokeet  voidaan 
solututkimuksen  keinoin  viedä  päätökseen  muuta¬ 
massa  kuukaudessa.  Valitettavasti  kaikkia  eläinko¬ 
keita  ei  voida  korvata  solututkimuksella. 

On  julkaistu  lukuisia  radiotaajuisen  säteilyn  bio¬ 
logisia  vaikutuksia  kuvailevia  in  vitro  -tutkimuksia. 
Erityisesti  tutkimukset,  joissa  on  todettu  mahdollinen 
yhteys  radiotaajuisen  säteilyn  ja  syövän  välillä,  ovat 
saaneet  paljon  huomiota.  Erityisen  tunnetuksi  tuli 
vuonna  1995  Henry  Lain  kollegoineen  julkaise¬ 
ma  tutkimus,  jossa  rottia  altistettiin  radiotaajuiselle 
säteilylle.  University  of  Washingtonissa  Seattlessa 
tehdyssä  tutkimuksessa  säteily  kohdistettiin  eläimi¬ 
en  koko  kehoon  ja  sitä  annettiin  keskimäärin  yksi 
watti  painokiloa  kohden  (1  W/kg).  Lai  raportoi,  että 
säteilyaltistus  aiheutti  eläinten  aivosolujen  DNAihan 
muutoksia,  mitä  voitaisiin  pitää  syöpää  aiheuttavi¬ 
en  vaikutusten  indikaattorina.  Belgian  hallituksen 
rahoittama  Luc  Verschaeven  johtama  ryhmä  on 
raportoinut,  että  rottien  altistaminen  Lain  kokeen  kal¬ 
taiselle  säteilylle  aiheuttaa  muutoksia  DNA-ketjuis- 
sa  aivosolujen  kaltaisissa  soluissa,  mutta  ei  muissa 
solutyypeissä.  Uusimmat  tutkimukset  ovat  kuitenkin 
asettaneet  nämä  tulokset  kyseenalaisiksi.  Washing- 

ton  Universityssä  St.  Louisissa  Joseph  Roti  Rotin 
tutkimusryhmä  yritti  Motorolan  sponsoroimassa 
tutkimuksessa  varmistaa  Lain  tulokset  toistamalla 
kokeen,  mutta  he  eivät  onnistuneet  yrityksessään. 
Lisäksi,  Roti  Rotin  ryhmä  on  löytänyt  koeolosuhtei¬ 
siin  liittyvän  tekijän,  joka  on  saattanut  vaikuttaa  Lain 
positiivisiin  tutkimustuloksiin.  Tapa,  jolla  eläimiä 
käsiteltiin  heti  säteilytyksen  jälkeen,  olisi  saattanut 
aiheuttaa  koe-olosuhteisiin  liittyvän  muutoksen  eli 
DNA-muutoksia  sisältävien  solujen  määrän  kasvun. 
Vaikka  muut  tutkijat  eivät  ole  pystyneet  toistamaan 
Lain  tutkimustuloksia  useista  yrityksistä  huolimatta, 
Henry  Lai  puolustaa  edelleenkin  alkuperäisiä  tulok¬ 
siaan,  joiden  mukaan  radiotaajuinen  säteily  aiheuttaa 
muutoksia  DNA-ketjuissa.  On  selvää,  että  lisätutki¬ 
musta  tarvitaan  selvittämään  radiotaajuisen  säteilyn 
biologisia  ja  biofysiologisia  vaikutuksia. 

Riskeistä  viestittäminen  ja  ihmisten 
asenteet  riskeihin 

Kun  yritetään  herättää  keskustelua  matkapuheli¬ 
mien  mahdollisista  riskeistä  tai  pyritään  säätelemään 
matkapuhelinteknologiaa,  on  ymmärrettävä  jotain 
ihmisten  suhtautumisesta  riskeihin.  Tutkimukset, 
joissa  on  selvitetty  ihmisten  yleistä  asennetta  ris¬ 
keihin,  ovat  osoittaneet,  että  suuri  yleisö  tulkitsee 
tieteellisiä  tuloksia  hyvin  eri  tavalla  kuin  tieteenteki¬ 
jät  itse.  Suuren  yleisön  lähestymistapaa  voisi  kutsua 
"intuitiiviseksi  toksikologiaksi”.  Maallikot  kiinnit¬ 
tävät  yleensä  vain  vähän  huomiota  tutkimuksessa 
käytettyjen  annosten  kokoon  tai  altistumisaikaan. 
He  tuntevat  usein  olevansa  vaarassa  ja  altistuvansa 
haitallisille  tekijöille  silloinkin,  kun  ne  ovat  niin 
alhaisella  tasolla,  että  se  tutkijoiden  mielestä  on 
täysin  turvallinen.  Tutkijat  ovat  myös  suurta  ylei¬ 
söä  paremmin  tietoisia  toksikologisten  ja  epide¬ 
miologisten  tutkimusten  sisältämistä  puutteista.  He 
suhtautuvat  riskin  olemassaoloon  viittaaviin  tutki¬ 
mustuloksiin  varautuneemmin,  sillä  he  tiedostavat, 
että  tulokset  saattavat  johtua  tutkimusmenetelmistä 
tai  että  tulokset  voivat  olla  tilastollisia  poikkea¬ 
mia.  Asenne  riskeihin  riippuu  usein  siitä,  kuinka 
jokapäiväiseksi  tai  kuinka  hyödylliseksi  teknologia 
koetaan.  Matkapuhelimet  ovat  erittäin  hyödyllisiä, 
mikä  saattaa  ihmisten  mielessä  vähentää  niiden  ter- 
veysriskeihin  liittyvää  pelkoa.  Toinen  ihmisten  ris- 
kiasenteiden  ominaispiirre  on  se,  että  ihmiset  ottavat 


mieluummin  tietoisia  riskejä  kuin  tiedostamattomia, 
vaikka  tiedostamaton  riski  ei  olisikaan  kovin  suuri. 
Esimerkkinä  voidaan  mainita  ultraviolettisäteily  - 
karsinogeeni,  jonka  yleisesti  tiedetään  aiheuttavan 
melanoomaa,  yhtä  vaarallisimmista  kasvaimista. 
Vaikka  tämä  vakava  riski  yleisesti  tunnetaan,  ihmi¬ 
set  ruskettavat  itseään  edelleenkin  innokkaasti  sekä 
auringossa  että  solariumissa.  Ja  kaikki  tämä  huoli¬ 
matta  vuosittaisista  kampanjoista,  joissa  yritetään 
saada  ihmisiä  välttämään  altistumista  vaaralliselle 
ja  turhalle  UV-säteilyhe. 

In  vitro  -tutkimuksia 
Sätei  lytu  rvakesku  ksessa 

Sähkömagneettisten  kenttien  biologisia  vaiku¬ 
tuksia  tutkitaan  Säteilyturvakeskuksen  säteilybio¬ 
logian  laboratoriossa  (tutkimusprofessori  Dariusz 
Leszczynski  tutkimusryhmineen)  kahdessa  eri  pro¬ 
jektissa  Suomen  Akatemian,  TEKESin  ja  EUn  rahoi¬ 
tuksella.  Tutkimuksissa  keskitytään  soluviljelmien 
avulla  geenien  ja  stressiproteiinien  ilmenemisen 
ja  proteiinien  aktiivisuudessa  tapahtuvien  muutos¬ 
ten  tutkimiseen  Stressiproteiinit  suojelevat  solujen 
proteiineja  kemiallisten  aineiden  ja  fysikaalisten 
tekijöiden  aiheuttamilta  vahingoilta  ja  niiden  ilme¬ 
neminen  tai  aktivaatio  osoittavat,  että  solu  tunnistaa 
matkapuhelinsäteilyn  häiriöksi.  Lisäksi,  tänä  vuonna 
aloitetaan  tutkimus  matkapuhelimien  ja  pitkäaal- 
toisen  ultravioletti- säteilyn  (UV-A-säteilyn,  jota  on 
suuria  määriä  esim.  solariumeissa)  yhteysvaikutuk- 
sista  ihoon  ja  verisuonien  soluihin.  Säteilytyslaitteis- 
toista  ja  dosimetriasta  vastaa  Säteilyturvakeskuksen 
ionisoimattoman  säteilyn  laboratorion  johtaja  tutki¬ 
musprofessori  Kari  Jokela.  Ensimmäiset  tulokset 
ovat  osoittaneet,  että  solujen  säteilyttäminen  matka- 
puhelintaajuuksiha  ja  -tehoilla  aiheuttaa  muutoksia 
stressiproteiinien  aktiivisuudessa,  ja  geenien  ja  pro¬ 
teiinien  ilmenemisessä,  mutta  mahdollinen  vaikutus 
terveyteen  on  vielä  tuntematon. 

Varovaisuutta  asenteissa 

Ottaen  huomioon  julkaistut  tutkimustulokset  ja 
asiantuntijoiden  tulkinnat  voidaan  johtopäätöksenä 
todeta,  ettei  vielä  olla  saatu  mitään  selvää  tieteellistä 
näyttöä  siitä,  että  matkapuhelimien  säteilyllä  olisi 
haitallisia  terveysvaikutuksia.  Tunnetuiman  asiaa 
koskevan  raportin  julkisti  toukokuussa  2000  Inde¬ 
pendent  Expert  Group  on  Mobile  Phones  (lEGMP), 
mikä  on  Ison-Britannian  hallituksen  pyynnöstä  pe¬ 
rustettu  riippumaton  asiantuntijoiden  ryhmä.  Rapor¬ 
tissa  todettiin,  että; 

•  matkapuhelimiin  liittyen:  “...tähän  asti  tehtyjen 
tutkimusten  tulokset  osoittavat  pääsääntöisesti,  että 
altistuminen  radiotaajuiselle  säteilylle,  joka  alittaa 
NRPB:n  ja  ICNIRPin  suositukset,  ei  yleisesti  ottaen 
aiheuta  haitallisia  terveysvaikutuksia  ihmisille. . 

•  tukiasemiin  liittyen  “...tutkimusten  tulokset 
osoittavat  pääsääntöisesti,  että  tukiasemien  lähellä 
asuvien  ihmisten  terveys  ei  yleisesti  ottaen  ole  vaa¬ 
rassa  ...”  ,  ja 

•  biologisiin  vaikutuksiin  liittyen  “. .  .on  kuitenkin 
olemassa  tieteellistä  näyttöä  siitä,  että  myös  suosi¬ 
tukset  alittavilla  altistuksilla  saattaa  olla  biologisia 
vaikutuksia...”. 

Se,  että  haitallisia  terveysvaikutuksia  ei  ole  löy¬ 
tynyt,  ei  tarkoita  sitä,  että  matkapuhelimet  olisivat 
turvallisia  tai  vaarattomia.  Voi  myös  olla  niin,  että 
tutkitut  yksityiskohdat  ovat  olleet  väärin  valittuja 
tai  että  käytetyt  metodit  eivät  ole  olleet  laadullisesti 
tai  määrällisesti  sopivia.  Toisin  sanoen,  kun  otetaan 
huomioon,  että  toistaiseksi  matkapuhelimien  turval¬ 
lisuudesta  tehty  tutkimus  on  ollut  hyvin  sekalaista, 
on  matkapuhelimiin  hyvä  asennoitua  harkitsevas- 
ti  ja  noudattaa  niin  sanottua  varovaisuuperiaatetta 
(precautionary  principle)  kuten  brittiläinen  lEGMP 
ja  ranskalainen  Direction  Generale  de  la  Sante  eh¬ 
dottavat.  Tämä  periaate  liittyy  tilanteisiin,  kun  ollaan 
tekemisissä  tuntemattomien  riskien  kanssa.  Varovai¬ 
suusperiaate  tarkoittaa,  että  analysoitaessa  mahdolli¬ 
sia  haittavaikutuksia,  joiden  merkittävyyttä  ei  vielä 
tunneta,  tai  kun  ollaan  ryhtymässä  toimenpiteisiin 
mahdollisen  haittavaikutusten  estämiseksi  (esim. 
matkapuhelimien  säteily  haitat),  on  välttämätöntä 
verrata  tilannetta  muihin  tilanteisiin,  joihin  liittyvät 
riskit  tunnetaan. 

Varovaisuuperiaatteeseen  kuuluvat 

-  ylilyöntien  välttäminen 

-  toisiinsa  verrattavissa  olevien  tilanteiden  yhtä¬ 
läinen  käsittely 

-  johdonmukaisuus 

-  toiminnan/toimimattomuuden  hyödyt  ja  haitat 

-  tieteen  kehityksen  jatkuva  seuranta. 

Tiivistettynä;  älä  hätäile  -  käytä  järkeä.  Tällä  het¬ 
kellä  ei  ole  todisteita  sellaisista  matkapuhelimien 
terveysvaikutuksista,  jotka  edellyttäisivät  ryhtymistä 
mihinkään  erityistoimenpiteisiin  tai  altistusrajojen 
tiukentamiseen. 

Jos  kuitenkin  jotkut  matkapuhelimien  käyttäjät 
ovat  huolissaan  mahdollisista  terveysvaikutuksista, 
voidaan  heille  antaa  seuraavia  neuvoja; 

-  käytä  korvakuuloketta,  jolloin  et  joudu  asetta¬ 
maan  puhelinta  päätäsi  vasten, 

-  vähennä  matkapuhelimen  käyttöä,  ja  milloin 
mahdollista,  käytä  tavallista  lankapuhelinta,  erityi¬ 
sesti  pitkiin  puheluihin, 

-  vältä  käyttämästä  matkapuhelinta  alueilla,  joissa 
signaali  on  heikko  -  heikko  signaali  tukiasemalta 
saa  modernin  matkapuhelimen  lisäämään  lähetys- 
tehoaan, 

-  lasten  ei  kannattaisi  käyttää  matkapuhelinta  kuin 
välttämättömiin  puheluihin  tai  hätätapauksissa. 


On  kuitenkin  hyvä  muistaa,  että  annetuille  neu¬ 
voille  ei  löydy  vankkoja  perusteita  tähänastisista 
ristiriitaisista  tutkimustuloksista.  Tässä  tilanteessa 
jokaisen,  joka  on  huolissaan  matkapuhelinten  mah¬ 
dollisesti  aiheuttamista  terveysvaikutuksista,  on  itse 
valittava  varovaisuuden  tai  mahdollisen  riskinoton 
välillä.  ■ 

Varpumiehet 
innokkaina  Joensuussa 

VESA  Tenhunen 


Joensuussa  pidettiin  27.1.  paikaiiisten 
skeptikkojen  järjestämä  yieisötiiaisuus, 
jossa  Skepsiksen  puheenjohtaja  Jukka 
Häkkinen  esiteimöi  aiheesta  “Miksi  taika¬ 
varpu  taipuu?”.  Ajankohta  oii  onnistunut, 
siiiä  Karjaian  Heiiissä,  paikaiiisessa  iimais- 
jakeiuiehdessä,  oii  taitettu  peistä  aiheesta 
jo  aikutaivesta  aikaen. 

äkeä  oli  paikalla  suunnilleen  50  henkeä, 
joista  noin  10  oli  ihka  oikeaa  varpumiestä 
jalisäksivähintäänparikymmentämuuten 
asiaan  uskovaa.  Ikäjakauma  painottui  yläpäähän, 
sillä  suurin  osa  tuntui  olevan  eläkeiässä  tai  aina¬ 
kin  lähellä  sitä.  Yleensähän  huuhaa-harrastaja  on 
keski-ikäinen  nainen,  mutta  taikavarvut  näyttävät 
innoittavan  enimmäkseen  vanhoja  miehiä. 

Jukka  Häkkisen  selvitys  ideomotoristen  liik¬ 
keiden  osuudesta  varvun  taipumisessa  oli  varsin 


Myös  lapiota  voi  käyttää  apuna  kaivonkatsomisessa. 
Lapiota  tasapainotellaan  peukalon  ja  etusormen  va¬ 
rassa  hartiatasolla.  Kun  vesisuoni  osuu  kohdalle,  voi 
lapio  parhaassa  tapauksessa  pompata  “itsestään” 
maahan  pystyyn. 


vakuuttava,  mutta  eipä  se  tietenkään  varpumies- 
ten  uskoa  kumonnut.  Aivan  kuten  Häkkinen  use¬ 
ampaan  otteeseen  totesi,  kokemus  varvun  taipu¬ 
misesta  on  niin  suuri,  ettei  mikään  muu  selitys 
kuin  ulkopuolinen  voima  tunnu  pätevältä.  Näytti 
lisäksi  siltä,  että  innokkaimmin  asiaansa  uskovat 
onnistuivat  olemaan  kuulematta  koko  esitelmää, 
sillä  sen  verran  omituiselta  heidän  kommenttinsa 
kuulostivat. 

Varpumiehet  tuntuivat  varsin  heterogeeniseltä 
ryhmältä.  Yhden  mielestä  varpu  taipuu  vain  hen¬ 
kisesti  herkillä,  toisen  mukaan  veriryhmä  määrää 
kenellä  varpu  taipuu,  kolmas  väitti  vesisuonia 
humpuukiksi  vaikka  varpu  kyllä  toimiikin,  neljäs 
selitti  ilmiön  syyksi  sähkömagneettisuuden  jne. 

Pieni  demonstraatiokin  ehdittiin  tehdä  ennen 
tilaisuuden  loppua.  Yksi  varpumies  löysi  L-kirjai- 
men  muotoon  taivutetulla  metallilangallaan  salin 
etuosasta  maasäteilylinjojen  risteyskohdan  ja  tä¬ 
män  jälkeen  toinen  henkilö  liikutteli  mukanaan 
tuomaa  “magneettikentän  muutoksia”  mittaavaa 
laitettaan  samalla  paikalla.  Kokeilu  oli  hieman 
omituinen,  kun  mittarin  omistaja  ei  edes  tiennyt, 
mitä  mittayksiköitä  mittari  näyttää.  Mittarin  luke¬ 
mat  vaihtelivat  näennäisen  mielivaltaisesti. 

Innokkuutta  vastata  Skepsiksen  haasteeseen 
löytyi  odotettua  runsaammin.  Moni  tuntui  pitä¬ 
vän  40  000  mk:n  haastetta  pikkujuttuna,  jonka 
voikäydäkuittaamassatuosta  vain.  Ei  sinänsämi- 
kään  ihme,  kun  koejärjestelyksi  ehdotettiin  mm. 
sellaista,  että  varpumies  kulkee  metsässä,  varvun 
taipumiskohtaan  kaivetaan  aina  kuoppa  ja  jos 
vettä  löytyy,  on  ilmiö  tullut  toteennäytetyksi! 

Jos  kaikki  halukkaat  ovat  suostuvia  kokeisiin 
tiukoissa  testijärjestelyissä  ja  onnistuvat  osoitta¬ 
maan  kykynsä,  on  Skepsis  ensi  kesänä  muutamaa 
sataatuhatta  markkaa  köyhempi. 

Varautukaapa  siis  hyvissä  ajoin  jäsenmaksujen 
korotuksiin!  ■ 

PERTTI  KOLARI 


Skeptikon  Katekismus 

Tänä  syksynä  jaettiin  Suomen  evankeiis-iuteriiaisen  kirkon  uusi  Katekismus  kaikkiin 
koteihin,  joissa  on  kirkon  jäseniä.  Katekismuksen  tarkoitus  on  kertoa  iyhyesti  ja  sei- 
keästi,  mitä  kirjoitukset  merkitsevät. 

Skeptikko-iehti  jakaa  ohessa  kaikiiie  iukijoiiieen  Skeptikon  Katekismuksen,  joka  on 
ohje,  kuinka  iukea  tutkimusjuikaisuja. 


Oulussa  tapahtuu 

Perinteinen  kevään  yleisöluento  pidetään  tiis-  13-17,  Oulu. 

taina  29.5.  klo  18.00.  Tilaisuudessa  professori  Keskustelutilaisuudet  ovat  vapaamuotoisia 
Matti  Häyry  luennoi  aiheesta  bioetiikka.  Lu-  ja  kaikki  olomuotoon  ja  esiintymistiheyteen 
ennon  jälkeen  on  varattu  keskusteluaikaa  noin  katsomatta  ovat  tervetulleita.  Ravintolalla  itsel- 
tunti.  Paikka:  Oulun  pääkirjaston  Pakkala-sali,  lään  lienee  tiettyjä  kriteerejä  asiakaskunnalleen, 
Kaarlenväylä  3,  Oulu.  emmekä  ota  siihen  kantaa. 

Pyrimme  vuosien  saatossa  luomaan  perin- 
Lisäksi  Pohjois-Suomen  skeptikot  kokoon-  teikkään  keskustelutapahtuman.  Tavoite  onnis¬ 
tuvat  keskustelemaan  kuukausittain,  kunkin  tuu  ainoastaan  ja  vain,  jos  kannamme  oman 
kuukauden  kolmantena  tiistaina  klo  19.00  ai-  kortemme  kekoon. 

käen  ravintola  Tervahoviin,  osoite  Hallituskatu  Kalervo  Kangas 


Mitä  se  todella  merkitsee? 

“Ei  vaivautunut  etsimään 
alkuperäisjulkaisua” 

“Muutama  kollegakin  luulee  niin’’ 

“Minä  luulen,  että’’ 

“Tulokset  ovat  käytännössä 
vailla  merkitystä’’ 

“Esitetään  parhaat  tulokset’’ 

“Muista  näytteistä  ei  saatu  mitään 
selkoa’’ 

“Minua  kiinnostaa’’ 

“Osasta  muistiinpanoja  ei  saanut 
enää  selvää’’ 

“Tämä  tutkimus  oli  yhtä  tyhjän  kanssa’’ 


Erääsi 

“On  jo  kauan  tiedetty’’ 

“Yleisesti  uskotaan’’ 

“Uskotaan,  että’’ 

“Selvä  suuntaus  on  todettavissa’’ 

“Esitetään  tyypilliset  tulokset’’ 

“Osa  näytteistä  valittiin 
yksityiskohtaisiin  tutkimuksiin’’ 

“Teoreettisesti  ja  käytännössä  merkitsevää’’ 

“Käytettävissä  olevien  tulosten  tarkka  analyysi’’ 

“Lisätutkimuksia  tarvitaan’’ 

Keskustelua 


Vastauksia  tyhmiin 
kysymyksiin  evoiuutiosta 


Skeptikon  numerossa  412000  Reijo  Siipoia 
esittää  “tyhmiä”  kysymyksiä  evoiuutiosta  ja 
toivoo  niihin  vastauksia. 

Varsinainen  tiede  on  -  tai  ainakin  sen  tuiisi 
oiia  -  iuonteeitaan  kriittistä.  Tieteeiiiset 
juikaisut  aiistetaan  tieteen  sisäiseen  kont- 
roiiiin.  Tämän  tuiisi  taata,  ettei  pahempia 
huijauksia  pääse  tapahtumaan  tai  että  ne 
eivät  ainakaan  jää  pitkäikäisiksi.  Evoiuu- 
tioteoria  on  riistänyt  ihmisettä  aseman  Ju- 
maian  kuvana  ja  iuomakunnan  herrana.  Ns. 
iuomisoppineet  eii  kreationistit  vastustavat 
teoriaa,  eikä  tämä  vastustus  oie  toistaiseksi 
osoittanut  taantumisen  merkkejä.  Siipotan 
kirjoitus  ansaitsee  vastauksen,  siitä  hänen 
kysymyksensä  ovat  virkistävättä  tavatta 
eritaisia  kuin  kreationistien. 


Siipoia  kysyy  ensiksi  sattuman  alkuperää, 
ja  sitä,  onko  elämä  syntynyt  sattumalta. 
Kysymys  ei  ole  tyhmä.  Monet  fyysikot 
(Salisbury,  Hoyle  ym.)  ovat  väittäneet,  että  tie¬ 
de  ei  koskaan  kykene  ratkaisemaan  kysymystä 
elämän  alkuperästä,  koska  se  on  käsittämättömän 
epätodennäköinen.  Tätä  väitettä  on  pidetty  niin 
vahvana,  että  esim.  Ruotsin  evankelis-luterilai- 
nen  kirkko  esittää  sen  ainoana  todisteena  Jumalan 
olemassaolosta  (kaikkiin  koteihin  jaettu  kirjanen 
“Lilla  boken  om  Kristen  tro”). 

Tieteen  käsitykset  elämän  alkuperästä  ovat 
epävarmoja,  ja  aihetta  käsittelevää  skeptistä 
kirjallisuutta  on  runsaastikin,  esim.  R.  Shapi- 
ron  “Origins/A  skeptic’s  guide  to  the  creation 
of  life  on  earth”  (Bantam  Books,  1987).  Monet 
tieteellisessä  kirjallisuudessa  liikkeelle  lasketut 
tiedot  vaikkapa  Etelänapamantereelta  löydetyistä 
marsilaisista  bakteereista  lujittavat  skeptikoiden 
käsityksiä.  Toisaalta  käsitykset  elämän  alkupe¬ 
rästä  ovat  selkiintymässä;  mainittakoon  vaikkapa 
S.  Kauffmanin  kirjat  “The  origins  of  order”. 


1993  ja  “Investigations”,  2000  (Oxford  Univer¬ 
sity  Press).  Yllä  mainitsemissani  fyysikkojen 
laskelmissa  on  lähdetty  siitä,  että  elävän  solun 
tarvitsemat  n.  2000  proteiinimolekyyliä,  joista 
kukin  on  vaikkapa  200  aminohapon  pituinen, 
-  jokainen  aminohappo  erikseen  aivan  tietyssä 
järjestyksessä  -  ovat  syntyneet  kukin  toisistaan 
riippumatta.  Tämä  on  tietenkin  mahdotonta.  On 
kuitenkin  aivan  ilmeistä,  että  proteiinimolekyylit 
ovat  yhdestä  alkuperästä  lähtöisin.  Uusia  toimin¬ 
toja  syntyy  esim.  geenien  kahdentumisen  ja  sitä 
seuraavan  molekyylien  toiminnan  erilaistumisen 
kautta.  Kutakin  geeniä  (ja  sen  tuottamaa  prote¬ 
iinimolekyyliä)  ympäröi  hyvin  moniulotteinen 
proteiiniavaruus,  joka  sallii  muuttumisen  tavat¬ 
toman  moneen  suuntaan.  Riittää,  että  kerran  on 
syntynyt  itseään  kopioiva  mahdollisesti  hyvinkin 
yksinkertainen  molekyyli.  Tällöin  fyysikkojen 
todennäköisyyslaskelmat  romahtavat.  Todennä¬ 
köisyyskäsitteellä  ei  muutenkaan  ole  voimaa  kiel¬ 
tää  jotakin,  joka  on  olemassa.  “Skeptikossa”  on 
jo  aiemmin  todettu,  että  elämän  todennäköisyys 
maapallolla  on  yksi;  täällä  ollaan! 

Kerran  synnyttyään  elämä  on  sattuman  alainen. 
Molekyylien  monistuessa  tapahtuu  virheitä  tietyl¬ 
lä  todennäköisyydellä,  joka  on  ennustettavissa. 
Tästä  syystä  molekyylien  evoluutio  mittaa  aikaa 
samoin  kuin  radioaktiivinen  hajoaminen.  Iso¬ 
toopit  muuttuvat  toisikseen  tietyllä  nopeudella, 
mutta  emme  silti  tiedä,  mikä  nimenomainen  atomi 
hajoaa  seuraavaksi.  Tiedämme  kuitenkin,  että 
tietyn  ajan  kuluttua  tietyn  isotoopin  määrä  on  puo- 
liintunut.  Isotoopit  ja  niiden  nykyiset  lukumäärä- 
suhteet  eivät  ole  peräisin  alkuräjähdyksestä,  vaan 
pitkälti  kosmisen  evoluution  tuotteita. 

Siipolan  mukaan  “kehitysopin  edustajat”  pu¬ 
huvat  “luonnonvalinnasta  tyypillisen  epäselväl¬ 
lä  tavallaan”.  Populaatiogenetiikan  algebra  on 
kieltämättä  vaikeaselkoista,  muuta  epäselväksi 
en  sitä  moittisi.  Päin  vastoin,  se  on  täsmällisin 
mahdollinen  tapa  esittää,  mitä  luonnon  valinta 
on.  Asiasta  on  suomenkielinenkin  esitys,  Juhani 

Lokin  ja  P.M.A.  Tigerstedtin  kanssa  kirjoitta¬ 
mani  kirja  “Evoluutio  ja  populaatiot”  (WSOY, 
1986).  Mutaatiot,  jotka  johtuvat  molekyylien 
kahdentumisessa  tapahtumista  virheistä,  ovat 
sattumanvaraisia.  Sattumaa  vastustaa  kuitenkin 
voima  nimeltään  luonnon  valinta.  Tämä  on  evo¬ 
luutioteorian  ns.  kova  ydin,  joka  on  perusteltu  hy¬ 
vin  täsmällisesti.  Tiedon  rajana  on  matematiikan 
nykyinen  kehitystaso.  Vahvaa  teoriaa  vastaan  ei 
ole  helppoa  esittää  skeptisyyttä. 

Siipola  epäilee,  onko  hyödyllisiä  mutaatioita 
ollenkaan  olemassa.  Hän  toteaa,  että  mutaatiot 
ovat  haitallisia:  Hyödyllisiä  mutaatioita  on  vain 
yksi  sadasta  tai  sitäkin  vähemmän.  Ei  niiden 
olemassaoloa  silti  tarvitse  epäillä,  sillä  todisteet 
ovat  ylenpaltti¬ 
sen  selviä.  Mikä 
tahansa  baktee¬ 
rien,  rikkakasvi¬ 
en  tai  tuhoeläin¬ 
ten  tappamiseen 
tarkoitettu  lää¬ 
keaine,  myrkky 
tai  tauti  menet¬ 
tää  ajan  mittaan 
tehonsa.  Uutta 
myrkkyätms.  an¬ 
nettaessa  kaikki 
myrkytettävät 
eliöt  ovat  aluksi 
vastustuskyvyt- 
tömiä  ja  kuole¬ 
vat.  Ennemmin 
tai  myöhemmin 
syntyy  kuiten¬ 
kin  mutaation 
tuloksena  yksilö,  joka  kestää  myrkkyä.  Sillä  on 
edessään  katettu  pöytä  ja  sen  jälkeläisillä  on  mah¬ 
tava  valintaetu. 

Edellä  kuvattu  on  mahdollisimman  selvä  esi¬ 
merkki  hyödyllisestä  mutaatiosta.  Kokeellisen  ja 
ekologisen  populaatiogenetiikan  aineistossa  on 
hyvin  paljon  muita  esimerkkejä,  joissa  valinnan 
paine  ei  ole  yllä  kuvatun  lailla  hirmuinen,  vaan 
lievempi.  Olemassaolon  taistelussa  ei  kenenkään 
tarvitse  kuolla;  riittää,  että  toinen  saa  enemmän 
jälkeläisiä  kuin  toinen.  Luonnon  valinta  on  sel¬ 
keästi  todennettavissa.  Siipola  epäilee,  että  se  on 
“totaalisen  kausaliteetin  inhimillinen  tulkinta”. 
Tämä  ei  selitä  mitään.  Jos  kirjoitamme  sattuman 
isolla  alkukirjaimella  ja  salaperäistämme  sen, 
teemme  siitä  Voiman.  Hindujen  jumalat  Siva  ja 


hänen  puolisonsa  Parvati  pelaavat  noppaa  ihmis¬ 
ten  kohtaloilla.  Muutkin  kuin  hindut  uskovat  si¬ 
nänsä  sattumanvaraisilta  vaikuttavien  tekijöiden 
vaikuttavan  elämäämme.  Salaperäisen  Sattuman 
ja  ihan  minkä  tahansa  välillä  vallitsee  Maaginen 
Vastaavuus.  Tuntemalla  ja  hallitsemalla  maagi¬ 
sen  vastaavuu¬ 
den  pääsemme 
itsemme  ja  elä¬ 
mämme  her¬ 
roiksi.  Skeptikot 
epäilevät,  onko 
koko  maagis¬ 
ta  vastaavuutta 
olemassakaan. 
Evoluutioteoria 
taas  on  hyvin 
vahva  teoria, 
joka  selittää 
paljonkin  maa¬ 
ilmasta.  Se  ei 
ole  mitenkään 
loukkaamaton, 
jakyllä  sitä  sopii 
epäillä.  Tieteen 
on  oltava  nöyrä 
ja  otettava  epäi¬ 
ly  vastaan;  sehän  voi  viedä  tiedettä  eteenpäin.  Toi¬ 
saalta  tieteen  ei  tarvitse  olla  nöyrä  niitä  kohtaan, 
jotka  katsovat  Totuuden  jo  löydetyksi. 

Professori  Anssi  Saura 
Umeä  universitet,  Institutionen  för  genetik 

Kirjoittaja  on  Skepsiksen 
tieteellisen  neuvottelukunnan  jäsen 


Riittää,  että  kerran  on  syntynyt  itseään  kopioiva  mahdollisesti 
hyvinkin  yksinkertainen  molekyyli.  Tällöin  fyysikkojen  toden¬ 
näköisyyslaskelmat  romahtavat.  Todennäköisyyskäsitteellä  ei 
muutenkaan  ole  voimaa  kieltää  jotakin,  joka  on  olemassa.  Elä¬ 
män  todennäköisyys  maapallolla  on  yksi:  täällä  ollaan! 

Ei  syytä  noin  vahvaan 
kognitiiviseen  dissonanssiin 

Skeptikossa  312000  julkaistiin  kirjoituksemme  kognitiivisesta  dissonanssista,  joka  aiheu¬ 
tuu  tieteeiiisen  maailmankuvan  omaksuneelle  yliluonnollisen  problematiikasta.  Juttu  on 
ilahduttavasti  nostattanut  kiinnostusta  ja  keskustelua.  FK  Tauno  Puolitaipaleen  teksti  oli 
innoittanut  vastalauseisiin,  joiden  sävy  oli  valitettavan  tunteenomainen:  kirjoittajat  ja  heidän 
sanomansa  haluttiin  lähinnä  saattaa  naurunalaisiksi  ja  kognitiivinen  dissonanssi  useaankin 
otteeseen  leimattiin  pahaksi  möröksi,  vaikkei  Puolitaipaleella  liene  minkäänlaisia  todisteita, 
ei  ainakaan  tieteellisesti  vakavasti  otettavia,  että  mörköjä  olisi  olemassakaan... 


Kirjoittaja  lähtee  kuvitelmasta,  että  teksti  oli 
yritys  pönkittää  Sergei  Kolmakowin  ase¬ 
maa  tutkijana.  Tämä  luulo  on  siinä  mielessä 
vielä  erityisen  huvittava,  että  ryhmäläisistä  Markku 
Myllykangas  on  julkisuudessa  useassa  yhteydessä 
tuominnut  Kolmakowin  tutkimukset  ja  uskomus- 
lääkinnäksi  verhotun  puoskaroinnin  terveydenhuol¬ 
lossa. 

Kirjoitusta  ei  suinkaan  ole  väsätty  kiireellä  Kolma- 
kowin  tutkimusten  tultua  julki,  vaan  sen  linjaukset  on 
hahmotettu  jo  viitisen  vuotta  sitten,  kun  Kolmakowin 
töistä  ei  ollut  aavistustakaan. 

Problematisointia  ja  provosointia 

Kirjoittajatiimi  on  heterogeeninen  sakki,  jolla  mo¬ 
nestakin  perimmäisestä  kysymyksestä  (pienemmistä 
kysymyksistä  myös  Kolmakowista)  on  vaihtelevia 
näkemyksiä  ja  vakaumuksia.  Esimerkiksi  Mylly- 
kangas  sanoutuu  jyrkästi  irti  telepatiasta  ja  muista 
paranormaaleista  ilmiöistä,  jotka  näyttävät  kaihtavan 
kriittistä  tutkijaa  ja  "epäileviä  energioita”.  Mylly- 
kangas  ei  nähnyt  jutun  viimeistä  versiota,  mikä  on 
johtanut  epäloogisuuksiin  tiettyjen  tekstikohtien  ja 
hänen  ajatustensa  välillä. 

Kirjoituksen  tavoite  on  ollut  problematisoida, 
myös  provosoida  innostavaa  keskustelua.  Puolitai- 
val  esittelee  kirjoituksen  jonkinlaisena  uhkaavana 
hyökkäyksenä,  jossa  on  hahmoteltu  "taktiikka”.  Kir¬ 
joittajat  eivät  totisesti  ole  lähteneet  pönkittämään 
kenenkään  asemaa  tahi  mitään  spesifiä  aate-  taikka 
tutkimussuuntausta.  Aie  on  ollut  valottaa  tieteestä  ja 
tieteellisyydestä  niitä  puolia,  jotka  kuitenkin  ikävän 
harvoin  ovat  pohdinnan  alla.  Skeptikon  lukijakunta 
on  mitä  luontevin  ja  hedelmällisin  keskusteluun 
virittelyn  kohde.  Itse  työryhmän  sisälläkin  samoja 
keskusteluja  on  käyty,  ja  tekstissä  on  yksittäisiä 


ajatuksia,  joita  kaikki  jäsenet  eivät  siis  ole  innostu¬ 
neet  julistamaan,  vaikka  päälinjaukset  ovat  kaikille 
yhteiset. 

Kyseessä  myös  itsekritiikki 

Puolitaival  näyttää  ottavan  liki  henkilökohtaises¬ 
ti,  ainakin  tuohtumuksen  kanssa,  kirjoituksemme 
luonnehdinnat  tieteilijästä  ja  tieteisusko  vaisesta.  Sen 
verran  voimme  todeta  huojennukseksi,  että  tekstin 
karakterisaatiot  esimerkiksi  uskovaisesta  tai  tietei¬ 
lijästä  ovat  yhteiskuntatieteellisiä  ideaalityyppejä; 
niillä  tuodaan  esiin  piirteitä,  jotka  kuvattavan  ryhmän 
edustajille  ovat  tunnusomaisempia  kuin  muille.  Ide¬ 
aalityyppien  kuvaaminen  kirkastaa  ajatusta,  vaikkei 
moiselle  konkreettisella  henkilötasolla  löytyisikään 
suoranaista  vastinetta. 

Puolitaival  voidaan  kyllä  vapauttaa  "omantunnon 
pistoistaan",  sillä  kirjoittajatiimi  on  monessa  mieles¬ 
sä  itsekin  tieteellisen  ajattelun  kyllästämä,  tekstissä 
kyse  on  huomattavalta  osalta  itsekritiikistä.  Mitä 
todennäköisimmin  painiskelemme  aivan  samoissa 
uskon  ja  epäuskon  sarjoissa  kuin  Puolitaivalkin, 
arvostamme  tieteellistä  metodia,  jopa  käytämme 
sitä  ahkerasti,  ja  maksamme  saman  hinnan  tieteen 
aikakaudelle  tyypillisinä  ahdistuksina.  Ja  toisaalta 
hyvin  omintunnoin  nautimme  niistä  hedelmistä,  mitä 
tieteen  kukoistus  on  aikaansaanut. 

Yhtenä  punaisena  lankana  työryhmämme  jo  lukui¬ 
sissa  julkaisuissa  on  ollut  tuoda  esiin,  että  tiedettä 
ei  voi  suitsuttaa  yksisilmäisesti:  tiede  on  kaksikas- 
voinen  ja  on  siinnyt  sekä  hyvää  että  pahaa.  Sitä 
olemme  halunneet  myös  työssämme  kirkastaa,  että 
tieteen  on  myös  tunnistettava  ja  tunnustettava  rajan¬ 
sa.  Tieteellä  ei  nimeksikään  ole  annettavaa  moneen 
ihmistä  keskeisesti  askarruttavaan  perimmäiseen 
kysymykseen. 

Muitakin  metodeja  on  kuin  tiede 

On  viisasta  pidättyä  puhumasta  totuudesta  ja  tie¬ 
teellisestä  totuudesta  yhtenä  ja  samana  asiana.  Ei 
ravintomme  täyttynyt  vitamiineista  ja  kehomme 
geeneistä  sillä  hetkellä,  kun  tieteilijäin  valtavirta 
tuli  tietoiseksi  niiden  merkityksestä.  Tiede  on  ob¬ 
jektiivisen  järjen  voimaa.  Tieteellinen  metodikin  on 
vain  työväline,  jos  kohta  monessa  mielessä  äärim¬ 
mäisen  tehokas:  se  on  verraton  kyseenalaistaja.  Sen 
käyttöisyys  on  jumalattomasti  laajempi  kuin  kairan, 
mutta  sillä  on  turhauttavaa  edes  yrittää  etsiä  vasta¬ 
usta  perimmäisiin  kysymyksiin.  Ihmisenä  oleminen 
pohjaa  aina  asettamuksiin  ja  uskomuksiin,  sama  se, 
olipa  kyseessä  raffinoitunut  tiedemies  tai  kritiikitön 
uskoon  höyrähtänyt.  On  toki  arvokas  asia,  että  tietei¬ 
lijä  kuitenkin  on  toisella  tapaa  valmis  itsekritiikkiin 
ja  opillisiin  käänteisiin. 

Kauneutta  koskettelee  paljon  ihmistä  kutkutta- 
vammin  taide,  uskonnot  tai  itsensäkehittämismetodit 
voivat  avata  ihmiselle  sellaisia  olemisen  ulottuvuuk¬ 
sia,  mitä  pelkällä  rationaalisuudella  ei  voi  kokea. 
Muitakin  arvokkaita  tiedonhankintametodeja  siis  on 
kuin  tieteen  hyödyntäminen.  On  luonnollisesti  pa¬ 
rempi,  mitä  helpommin  tieto  on  käsitteellistettävissä 
ja  toistettavissa,  eli  jaettavissa.  Mutta  ihminen  voi 
löytää  subjektiivista  viisautta,  jolla  ihmisen  elämässä 
voi  olla  mahtavakin  käyttöarvo.  Taide  vie  ihmistä 
kohti  elämän  tarkoitusta.  Ei  mystiikan  harjoittamis¬ 
takaan  sovi  halveksia,  mutta  aivan  taatusti  siitäkin 
voitaisiin  erottaa  terve  mystiikan  hyödyntäminen  ja 
toisaalta  mystiikkaan  vajoaminen. 

Jos  tässäjotain  vastaan  nimenomaan  halutaan  "tais¬ 
tella”,  se  voisi  olla  skientismi,  kritiikitön  usko  tieteen 
siunauksellisuuteen,  omnipotenssiin  ja  oikeassaole- 
miseen.  Sitä  tieteen  harjoittajissa  on  onneksi  kohtuul¬ 
lisen  vähän;  ehkä  enemmän  moista  ilmenee  niissä, 
jotka  henkilökohtaisesti  eivät  joudu  tieteen  kanssa 
syvällisemmin  tekemisiin.  Pahimmillaan  skientismi 
voi  tuhota  tieteen  munimat  kultamunatkin. 


Yliluonnollisesta  ei  koskaan  eroon 

Vielä  sananen  kognitiivisesta  dissonanssista:  Puo- 
litaival  oli  saanut  kuvan,  että  siinäpä  varsinaiset  kah¬ 
leet  ihmiselle.  Kognitiivinen  dissonanssi  on  jokaista 
ihmistä,  henkistä  kehitystä  ja  edistymistä  tasapainot¬ 
tava  prosessi,  kerrassaan  terve  ilmiö,  vaikkakin  se 
estää  ihmistä  toimimasta  ideaalisen  rationaalisesti. 
On  vain  tunnustettava,  että  hahmottaaksemme  dy¬ 
naamista  maailmaa  me  kaikki  tarvitsemme  itsesen¬ 
suuria,  olimmepa  uskossa,  tieteisuskossa  tai  emme 
kummassakaan. 

Kannattaa  aistia  metsä  puilta  eikä  ainakaan  ta¬ 
kertua  kiinni  ehkä  rumastikin  rehottaviin  oksiin. 
Näyttää,  ettei  Puolimatka  ole  päässyt  perille  kirjoit¬ 
tajien  keskeisestä  sanomasta,  mikä  tietysti  on  myös 
kirjoittajakunnan  vika.  Artikkelin  kannalta  olennais¬ 
ta  ei  ole  sekään,  mihin  yliluonnollisina  pidettyihin 
ilmiöihin  olisi  suhtauduttava  tutkimuksellisesti  va¬ 
kavasti.  Sen  arviointi  olisi  jo  oman  kirjoituksensa 
arvoinen.  Tuo  jännite,  mikä  nimenomaan  tieteen 
hallitsemissa  uskonnosta  maallistuneissa  länsimais¬ 
sa  on  paranormaalin  ja  normaalin  välillä,  on  todella 
mielenkiintoinen. 

Ja  maailma  -  se  on  iso  mysteeri.  Se  ei  raotu  pelkän 
tieteen  keinoin  vaan  myös  elämällä.  Yliluonnolli¬ 
sesta,  mitä  se  sitten  onkin,  päästään  tuskin  koskaan 
eroon,  ei  ainakaan  niin  pitkään  kuin  on  ihmisiä  luokit¬ 
telemassa  asioita  yliluonnollisiksi.  Se  osa,  mikä  siitä 
selitetään,  ei  toisaalta  enää  olekaan  yliluonnollista. 


Heikki  Tikkala,  Raimo  Tuomainen, 
Markku  Myllykangas 


Kuollut 

Professori  emerita  Kirsti  Lagerspetz  kuoli 
pitkäaikaisen  sairauden  murtamana  1.1. 
2001.  Hän  oli  syntynyt  18.7.1932.  Hänen 
isänsä  oli  professori  Erik  Ahlman. 

Kirsti  oli  Skepsiksen  tieteellisen  neuvottelukun¬ 
nan  jäsen  ja  monessa  mukana.  Jo  koulutyttönä  hän 
kirjoitti  nuorten  kirjoja. 

Kirsti  oli  kansainvälisesti  tunnettu  aggression 
tutkija  ja  toimi  sekä  Turun  Yliopiston  että  Äbo 
Akademien  psykologian  professorina.  Satojen  tie¬ 
teellisten  artikkeleiden  lisäksi  hän  julkaisi  suomek¬ 
si  useita  teoksia. 

“Aggressio  ja  sen  tutkiminen”  (Tammi  1997) 


sai  valtion  tiedonjulkistamispalkinnon.  Viimeisim- 
mäksi  kirjaksi  jäi  “Mitä  tulee  mieleen”  (Tammi 
2000),  missä  hän  kuvaa  omaa  tutkijan-  ja  elämän¬ 
uraansa. 

Kirsti  oli  mukana  myös  rauhantutkimuksessa  ja 
mm.  presidentti  Koiviston  valitsijamiehenä.  Hän 
oli  pidetty  opettaja  ja  vuoden  professori  1984. 

Puolisonsa  biologian  professori  Kari  Lagerspet- 
zin  kanssa  hän  kasvatti  neljä  poikaa,  jotka  kaikki 
ovat  ansioituneet  tieteen  ja  taiteen  aloilla. 

Kirstin  tunteneet  muistavat  hänet  valoisana,  mut¬ 
kattomana  ja  avoimena  persoonana,  jonka  kanssa 
käydyt  sekä  tieteen  että  arjen  keskustelut  eivät 
hevin  unohdu. 

Ilpo  V  Salmi 

English  summary 


Health  or  hindrance 
through  flax  seeds 

FT  Pertti  Kolari 

Flax  seeds  contain  numerous  substances,  like 
fiber  and  polyunsaturated  fats,  which  can  be 
beneficial  to  the  taker.  They  also  contain  dan- 
gerous  substances,  like  hydrocyanic  acid  and 
cadmium.  The  disadvantages  of  nature-de- 
rived  substances  can  become  accentuated  in 
surprising  ways  when  being  processed  for  a 
beneficial  property. 


Can  the  poltergaist  phenome- 
non  be  rationally  studied? 

Professor,  chief  doctor  Hannu  Lauerma 

The  video-documented  work  of  a  team  compri- 
sing  of  a  psychiatrist  specializing  in  hallucina- 
tions  and  suggestion  phenomena,  a  physicist 
or  engineer  specializing  in  researching  and 
measuring  sounds  and  vibrations  and  a  pro- 
fessional  magician  capable  of  exposing  frauds 
would  be  needed  to  investigate  this  poltergeist 
case.  The  work  of  a  religion  researcher  may 
also  be  useful  for  classifying  the 
descriptions  given  and  compare  them  with 


cultural  beliefs.  It  would  further  the  goals  of 
Skepsis  to  assemble  a  competent  team,  publi- 
cize  its  work  and  reimburse  their  reasonable 
expenses. 

Ardent  geomancy 
in  Joensuu 

Vesa  Tenhunen 

We  had  time  for  a  small  demonstration  before 
closing  the  meeting.  One  dowser  used  his  L- 
shaped  metal  wire  to  locate  a  ley  line  Crossing 
at  the  front  of  the  hali  and  then  another  person 
used  their  “magnetic  field  detector”  in  the  same 
region.  This  experiment  was  a  bit  strange,  as 
owner  of  the  device  could  not  even  teli  us  what 
the  units  it  measured  were.  The  readings  on  it 
changed  seemingly  arbitrarily. 

Zeal  to  take  the  Skepsis  challenge  was  greater 
than  anticipated.  Many  seemed  to  consider 
the  FIM  40  000  challenge  a  minor  thing  to  be 
taken  at  will.  This  is  hardly  surprising,  as  one 
suggested  testing  method  was  that  a  geoman- 
cer  takes  a  walk  in  the  woods,  a  hole  is  dug  at 
every  point  indicated,  and  if  water  is  found,  the 
phenomenon  has  been  proven! 


KÄÄNNÖS:  Otto  J.  Mäkelä 


Seeking  for  a  humanist 

I  am  seeking  a  secular  humanist  (freethinker)  friend  to  write  to  in  Finland.  Tm  a  54  year  old 
unmarried  male,  and  a  former  radio  announcer.  My  interest  are:  classical  music,  literature  and 
the  cinema. 

Elwyn  Jones,  545  Amity  Park  Rd,  PO. Box  629,  Spruce  Pine,  N.C.  28111,  USA. 

LIITY  SKEPSIKSEN  JÄSENEKSI! 


Jos  haluat  liittyä  Skepsiksen  jäseneksi,  lähetä  oheinen  lomake  tai  sen  kopio  täytettynä 
Skepsiksen  jäsenasioista  vastaavalle  osoitteella: 


r 


Anna-Liisa  Räihä 
Borgströminkuja  1  B  19 
00840  Helsinki 
e-mail:  alraiha@csc.fi 


A 

J 


Yhdistyksen  jäsenmaksu  vuodelle  2000  (sisältää  Skeptikko-lehden  tilauksen)  on  120  mk 
tai  alle  20-vuotiailta  60  mk  (jos  olet  alle  20-vuotias,  ilmoita  syntymäaikasi). 

Voit  myös  tilata  Skeptikko-lehden  liittymättä  jäseneksi.  Tilausmaksu  on  140  mk/vuosi. 
Lehtitilausta  tehdessä  tiedoksi  riittävät  nimi  ja  osoite. 
Jäsenhakemus/tilauskaavake  löytyy  myös  Internetistä  Skepsiksen  kotisivuilta:  www.skepsis.fi 


JÄSENHAKEMUS 

Haluan  liittyä  jäseneksi  □  vain  lehtitilaajaksi  □ 


Nimi: 


Ammatti  ja  koulutus: 


Lähiosoite: 


Postinumero  ja  -toimipaikka: 


Puhelin  ja  mahdollinen  sähköpostiosoite 


Haluan  Skepsiksen  sähköpostituslistalle  □ 


Kokemus  Skepsiksen  toimialaan  liittyvistä  asioista,  mahdollisesti  aihetta  sivuavat  julkaisut,  jäse¬ 
nyys  muissa  tieteellisissä  yhdistyksissä,  erityiset  mielenkiinnon  kohteet  ym. 

(käytä  tarvittaessa  erillistä  paperia): 


Korostamme  kuitenkin,  että  kuka  tahansa  kiinnostunut  voi  hakea  jäsenyyttä 
yhdistyksen  hallitukselta  koulutustaustasta  ja  elämänkokemuksesta  riippumatta. 

Hyväksyn  Skepsis-yhdistyksen  säännöissä  määritellyn  tarkoituksen  ja  toimintaperiaatteet 
ja  haluan  liittyä  yhdistyksen  jäseneksi. 

Päiväys  ja  allekirjoitus 


SKEPSIS 

Skepsis  ry  on  vuonna  1987  perustettu  suomalaisten  skeptik¬ 
kojen  yhdistys.  Mallia  yhdistykselle  haettiin  Yhdysvalloissa 
1976  perustetusta  CSICOPista  (Committee  for  the  Scientific 
Investigation  of  Claims  of  the  Paranormal),  mikä  ilmenee  mm. 
yhdistysten  samankaltaisina  toimintaperiaatteina. 

Skepsis  ry  toimii  kuitenkin  itsenäisesti,  vaikkakin  yhteistyössä 
CSICOPin  ja  muiden  vastaavien  järjestöjen  kanssa.  Yhdistys 
on  ECSOn  (European  Council  of  Skeptical  Organisations)  ja 
Tieteellisten  seurain  valtuuskunnan  jäsenjärjestö. 

Skepsiksen  sääntöjen  mukaan  yhdistyksen  tarkoitus  on: 

-  Edistää  paranormaaleja  ilmiöitä  koskevien  väitteiden  objek¬ 
tiivista  ja  puolueetonta  tieteellistä  tutkimusta  ottamatta  näiden 
väitteiden  paikkansapitävyyteen  kantaa  apriorisin,  tutkimusta 
edeltävin  perustein. 

-  Ylläpitää  tällaisesta  tutkimuksesta  kiinnostuneiden  ihmisten 
verkostoa  sekä  pitää  yhteyttä  vastaavanlaisiin  yhteisöihin  ko¬ 
timaassa  ja  ulkomailla. 

-  Julkaista  paranormaaleja  ilmiöitä  koskevia  väitteitä  tutkivia 
artikkeleja  ja  kirjoja  sekä  laatia  tällaisia  väitteitä  sisältävien 
julkaisujen  bibliografioita. 

-  Järjestää  alaan  liittyviä  kokouksia  ja  konferensseja  sekä  har¬ 
joittaa  valistus-  ja  tiedotustoimintaa. 

Yhdistys  on  poliittisesti,  aatteellisesti  ja  uskonnollisesti  sitou¬ 
tumaton. 

Yhdistyksen  hallitus  voi  hyväksyä  hakemuksesta  yhdistyksen 
jäseneksi  yksityishenkilöitä  ja  oikeuskelpoisia  yhteisöjä,  jotka 
hyväksyvät  edellä  mainitut  yhdistyksen  periaatteet. 

Yhdistys  julkaisee  neljä  kertaa  vuodessa  ilmestyvää  Skeptik- 
ko-lehteä. 


Seuraava  Skeptikko  ilmestyy  kesäkuussa. 

Lehteen  tarkoitettu  aineisto  tulisi  olla  toimituksessa  10. toukokuuta  mennessä. 


Skepsis  ry:n  yhteystiedot 

Puhelinpalvelu:  0208  -  355  455 
Postiosoite:  PL  483,  00101  HELSINKI 
Internet:  http://www.skepsis.fi 
Pankkiyhteys:  Leonia  800011  -  465  302 

Jäsenasioista  ja  lehtitilauksista  pyydetään  neu¬ 
vottelemaan  yhdistyksen  jäsenasioista  vastaavan 
kanssa.  Hänelle  toimitetaan  myös  osoitteenmuu¬ 
tokset: 

Anna-Liisa  Räihä 

Borgströminkuja  1  B  19 
00840  Helsinki 
puh.  (09)  698  1976 
membership  @  skepsis,  fi 

Skepsis  ry: n  hallitus  vuonna  2000 

Puheenjohtaja  Jukka  Häkkinen 
Varapuheenjohtaja  Otto  J.  Mäkelä 
Sihteeri  Veikko  Joutsenlahti 
Vesa  Kolhinen 
Sami  Tetri 
Göran  Törnwall 
Anna-Liisa  Räihä 
Taloudenhoitaja  Jukka  O.  Vuori 

Alueyhteyshenkilöt 

Joensuu:  Vesa  Tenhunen, 

puh.  (013)  123  254;  vesat@online.tietokone.fi 

Jyväskylä:  Matias  Annola, 

puh.  koti  (014)  642  547,  työ  (014)  260  2379 

mimaau@cc.jyu.fi 

Oulu:  Sami  Tetri,  puh.  040-586  3099 
stetri@  mail.  student.  oulu.fi 
Tampere:  Lassi  Kurkijärvi, 
puh.  040-736  1120;  lassi@iki.fi 


Turku:  Minna  Suhonen, 

puh.  040-581  0921;  minnasu@kolumbus.fi 

Yhdistys  toivoo,  että  alueilla  asuvat  ilmoittaisivat 
yhdyshenkilöille  yhteystietonsa,  jotta  he  voisivat 
tiedottaa  omalla  alueellaan  tapahtuvasta  toimin¬ 
nassa.  Yhteyshenkilöille  voi  myös  ilmoittaa  ha¬ 
lukkuutensa  osallistua  yhdistyksen  toimintaan 
omalla  alueellaan. 


Skepsis  ry: n  tieteellinen  neuvottelukunta 

professori  Kari  Enqvist  (puheenjohtaja) 

professori  Nils  Edelman 

professori  Pertti  Hemänus 

assistentti  Virpi  Kalakoski 

dosentti  Raimo  Keskinen 

dosentti  S.Alhert  Kivinen 

professori  Raimo  Lehti 

professori  Anto  Leikola 

dosentti  Marjaana  Lindeman- Viitasalo 

professori  Ilmari  Lindgren 

professori  Nils  Mustelin 

professori  Ilkka  Niiniluoto 

dosentti  Heikki  Oja 

professori  Jeja  Pekka  Roos 

VTM  Jan  Rydman 

professori  Heikki  Räisänen 

dosentti  Veijo  Saano 

professori  Lauri  Saxen 

professori  Anssi  Saura 

apulaisprofessori  Raija  Sollamo 

yliassistentti  Lauri  Tarkkanen 

akatemiaprofessori  Raimo  Tuomela 

FL  Tytti  Varmavuo 

professori  Johan  von  Wright 

apulaisprofessori  Risto  Vuorinen 


Skepsiksen  haaste 

40  000  mk  (6730  euroa)  puhtaana  käteen  sille,  joka  tuottaa  valvotuissa  olosuhteissa  paranor¬ 
maalin  ilmiön. 

Tähtitieteen  tohtori  Hannu  Karttunen  ja  taikuri  Iiro  Seppänen  ovat  lupautuneet  maksamaan 
kumpikin  10  000  markkaa  edellä  mainitusta  kokonaissummasta.  Haastesumma  voidaan  maksaa 
myös  humanoidistipendinä  -  40  000  markkaa  puhtaana  ulottimeen  sille  humanoidille,  joka  itse 
noutaa  stipendin  ja  antaa  samalla  DNA-  (tai  vastaavan)  näytteen.  Poikkeustapauksessa  summa 
voidaan  myös  maksaa  (mikäli  esimerkiksi  henkilötunnuksen  tai  pankkikortin  saanti  on  osoittautunut 
humanoidille  vaikeaksi)  mukana  seuraavalle  ihmiskontaktiseuralaiselle. 


Paholaisen  asianajajan  paluu 
-teos  jälleen  saatavilla 


Risto  Selin,  Marketta  Ollikainen  ja  Ilpo  V.  Salmi  (toim.) 

Paholaisen  asianajajan  paluu 
Opaskirja  skeptikoille 
Ursa  1997,  Sid.  208  s,  149  mk 


Skepsiksen  julkaisemasta  ja  Ursan  kustantamasta  Paholaisen  asian¬ 
ajajan  paluu  -teoksesta  on  otettu  uusi  painos,  joten  kirjaa  on  jälleen 
saatavilla  kaikista  hyvin  varustetuista  kirjakaupoista,  'keosta  myydään 
myös  muun  muassa  Skepsiksen  yleisötilaisuuksissa,  joissa  Skepsiksen 
ja  Ursan  jäsenet  voivat  hankkia  kirjan  jäsenhintaan  120  markkaa. 

Vuonna  1989  julkaistu  ensimmäinen  Paholaisen  asianajaja  oh 
vuoden  tiedekirja.  Siinä  kuten  Paholaisen  asianajan  paluu  -teokses¬ 
sakin  suomalaiset  tiedemiehet  käyvät  taikauskon  ja  humpuukioppien 
kimppuun  sanojaan  säästämättä. 

Kirjan  vironkielistä  laitosta  Teine  Maailm  on  saatavissa  Helsingissä 
toimivasta  Viro-Instituutista  puhelin  09  -  669  805  hintaan  100  mk. 


SAPGRe  AUDE! 


USKALLA  AJATELLA! 


Paitatilaukset  voi  toimittaa  Anna-hiisa  Räihälle 


osoite  Borgströminkuja  1  B  19,  00840  Helsinki 
puhelin  (09)  698  1976 
sähköposti  alraiha@csc.fi 


Hanki  Skepsiksen 
oma  t-paita! 

Skepsis  on  valmistuttanut  oman  t-paidan,  jota 
myydään  yhdistyksen  järjestämien  tilaisuuksi¬ 
en  yhteydessä.  Paidan  hinta  on  60  markkaa,  ja 
sitä  on  saatavina  S,  M,  L  ja  XL  -kokoina. 

Paidan  voi  myös  tilata  postitse,  jolloin  hin¬ 
taan  lisätään  10  markkaa  postikuluja. 


